
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 901 

16 Ιουνίου 2004 


ΑΠΟΦΑΣΕΙ Σ 

Κανονισμός Λειτουργίας του Συστήματος Άυλων Τίτλων. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 3/304/10.6.2004του Δ.Σ.) 

Έχοντας υπόψη: 

1. Την παρ. 3 του άρθρου 105 του Ν. 2533/1997 (ΦΕΚ 
228 Α'/11.11.1997), όπως συμπληρώθηκε με την παρ. 1 
του άρθρου 9 του Ν. 2651/1998 (ΦΕΚ 248 Α/3.11.1998) 
«Ρυθμίσεις θεμάτων της χρηματιστηριακής αγοράς, Συγ¬ 
χώνευση Οργανισμού Ύδρευσης Θεσσαλονίκης (Ο.Υ.Θ.) 
και Οργανισμού Αποχέτευσης Θεσσαλονίκης και άλλες 
διατάξεις (Ο.Α.Θ)». 

2. Τις διατάξεις των άρθρων 39 έως 58 του Ν. 2396/1996 
(ΦΕΚ 73 Α730.4.1996) για τις «Επενδυτικές υπηρεσίες 
στον τομέα των κινητών αξιών, επάρκεια ιδίων κεφαλαίων 
των επιχειρήσεων παροχής επενδυτικών υπηρεσιών και 
των πιστωτικών ιδρυμάτων και άυλες μετοχές» όπως ισχύ¬ 
ει καθώς και του άρθρου 58 του Ν. 2533/1997 (ΦΕΚ 228 
Α'/11.11.1997) όπως ισχύει. 

3. Την απόφαση 9820/154/16.3.1999 (ΦΕΚ 900 Β'/26.5. 
1999) του Διοικητικού Συμβουλίου της Επιτροπής Κεφα¬ 
λαιαγοράς «Κανονισμός Εκκαθάρισης Χρηματιστηρια¬ 
κών Συναλλαγών και Λειτουργίας Συστήματος Άυλων Τίτ¬ 
λων» όπως ισχύει. 

4. Το από 6.5.2004 απόσπασμα πρακτικών της 235/28.4. 
2004 συνεδριάσεως του Δ.Σ. του Κεντρικού Αποθετηρίου 
Αξιών Α.Ε. 

5. Τις επιστολές με Αρ. Πρωτ. Ε.Κ 10062/7.5.2004 και 
12002/28.5.2004 του Κεντρικού Αποθετηρίου Αξιών. 

6. Τις διατάξεις του άρθρου 29Ατου Ν. 1558/1985 (ΦΕΚ 
137 Α726.7.1985) «Κυβέρνηση και κυβερνητικά όργανα» 
όπως ισχύουν, αποφασίζει ομόφωνα: 

Την κατάρτιση Κανονισμού Λειτουργίας του Συστήμα¬ 
τος Άυλων Τίτλων, ο οποίος έχει ως εξής: 

Άρθρο 1 
Ορισμοί 

Για τους σκοπούς και την εφαρμογή του παρόντος Κα¬ 
νονισμού νοούνται ως: 

Ως Διαχειρίστρια Μεριδίων Επενδυτικών Κεφαλαίων 
Αναδυομένων Αγορών (Ε.Κ.Α.Α.) νοείται η προβλεπόμε- 
νη στην παρ. 1 του άρθρου 35 του Ν. 2533/1997, όπως 
ισχύει, Διαχειρίστρια Μεριδίων Ε.Κ.Α.Α., για τα Μερίδια 


Ε.Κ.Α.Α. που διαχειρίζεται, τα οποία έχουν εισαχθεί προς 
διαπραγμάτευση στην Ελληνική Αγορά Αναδυομένων 
Αγορών (Ε.ΑΓ.Α.Κ.). 

Ως Δικαιούχος ΕΛ.ΠΙΣ. νοείται ο επενδυτής που κατέχει 
ΕΛ.ΠΙΣ. και τηρεί στο Σ.Α.Τ. Μερίδα Επενδυτή. 

Ως Ειδικός Διαπραγματευτής νοείται εκείνος που ορίζε¬ 
ται σύμφωνα με το άρθρο 6 Ν. 2733/1999 ή το άρθρο 22 Α 
Ν. 1806/1988 και τις οικείες αποφάσεις της Επιτροπής Κε¬ 
φαλαιαγοράς. 

Ως Ειδικός Διαπραγματευτής Παραγώγων νοείται ο 
Ειδικός Διαπραγματευτής τύπου Β (γπ3γΙ<θΙ γπ3Ι<θγ) της 
παραγράφου 1 του άρθρου 13 Ν. 2533/1997 και του άρ¬ 
θρου 2 της απόφασης 53/25.7.2000 του Δ.Σ. του ΧΠΑ, 
όπως ισχύει. 

Ως Εκδότρια νοείται η ανώνυμη εταιρεία της οποίας οι 
κινητές αξίες έχουν εισαχθεί προς διαπραγμάτευση σε 
Χρηματιστήριο ή οργανωμένη αγορά ή έχουν καταχωρη- 
θεί στο Σ.Α.Τ. 

Ως Εκδότρια Ελληνικών Πιστοποιητικών (ΕΛ.ΠΙΣ.) νοεί¬ 
ται η προβλεπόμενη στην παρ. 14 του άρθρου 59 του Ν. 
2396/1996 όπως ισχύει, Εκδότρια ΕΛ.ΠΙΣ., για τα ΕΛ.ΠΙΣ. 
που έχει εκδώσει και έχουν εισαχθεί προς διαπραγμάτευ¬ 
ση στην Ελληνική Αγορά Αναδυομένων Κεφαλαιαγορών 
(Ε.ΑΓ.Α.Κ.). 

Ως Εκδότρια των Παριστώμενων Μετοχών νοείται η αλ¬ 
λοδαπή εταιρεία που εκδίδει τις μετοχές που παρίστανται 
με τα ΕΛ.ΠΙΣ., της οποίας μέτοχος είναι η Εκδότρια 
ΕΛ.ΠΙΣ., όπως προβλέπεται στην παρ. 4 του άρθρου 59 
του Ν. 2396/1996 όπως ισχύει. 

Ως ΕΛ.ΠΙΣ. νοούνται οι άυλες κινητές αξίες που προ- 
βλέπονται στην παρ. 3 του άρθρου 59 του Ν. 2396/1996 
όπως ισχύει, οι οποίες έχουν εισαχθεί προς διαπραγμά¬ 
τευση στην Ε.ΑΓ.Α.Κ. 

Ως Θεματοφύλακας νοείται κάθε πιστωτικό ίδρυμα που 
μπορεί να παρέχει νόμιμα στην Ελλάδα την επενδυτική 
υπηρεσία της φύλαξης και διακίνησης τίτλων. 

Ως Μέλος νοείται κάθε ΕΠΕΥ που έχει την ιδιότητα του 
μέλους του Χ.Α. 

Ως Μερίδια Ε.Κ.Α.Α. νοούνται οι άυλες κινητές αξίες 
που προβλέπονται στις παρ. 2 και 3 του άρθρου 35 του Ν. 
2533/1997 όπως ισχύει, οι οποίες έχουν εισαχθεί προς 
διαπραγμάτευση στην Ε.Α Γ.Α.Κ. 

Ως Μεριδιούχος Μεριδίων Ε.Κ.Α.Α. νοείται ο επενδυτής 
που κατέχει Μερίδια Ε.Κ.Α.Α. και τηρεί στο Σ.Α.Τ. Μερίδα 
Επενδυτή. 

Ως Ομόλογα νοούνται οι άυλοι τίτλοι του Ελληνικού Δη¬ 
μοσίου που είναι καταχωρημένοι στο Σύστημα Παρακο¬ 
λούθησης. 

Ως Ομολογίες νοούνται οι τίτλοι που εκδίδονται σύμ¬ 
φωνα μετά άρθρα 3α έως3γ ΚΝ 2190/1920 και 58 παρ. 2 
Ν. 2533/1997, όπως ισχύουν. 

Ως Ομολογιούχος νοείται ο δικαιούχος των ομολογιών. 

Ως Σύστημα Άυλων Τίτλων (Σ.Α.Τ.) νοείται η μηχανο¬ 
γραφική διαδικασία καταχώρησης των άυλων αξιών και 
παρακολούθησης των επ’ αυτών μεταβολών, καθώς και 
το αντίστοιχο μηχανογραφικό - λειτουργικό σύστημα. Οι 
εγγραφές στο Σ.Α.Τ. θεωρούνται εγγραφές στο αρχείο 
της Ανώνυμης Εταιρείας με την επωνυμία Κεντρικό Απο- 
θετήριο Αξιών Α.Ε. (Κ.Α.Α.). 

Ως Σύστημα Παρακολούθησης νοείται το Σύστημα Πα¬ 
ρακολούθησης Συναλλαγών επί Τίτλων με Λογιστική 
Μορφή, που έχει συσταθεί με το άρθρο 5 του Ν. 
2198/1994 και του οποίου διαχειριστής είναι η Τράπεζα 
της Ελλάδος. 

Ως «Τ» νοείται η ημέρα κατάρτισης χρηματιστηριακής 
συναλλαγής. Τ+1,Τ+2καιΤ+3 αναφέρονται στην πρώ¬ 
τη, δεύτερη και τρίτη εργάσιμη ημέρα από την ημέρα κα¬ 
τάρτισης χρηματιστηριακής συναλλαγής. 

Ως Φορείς νοούνται οι φορείς του Συστήματος Παρα¬ 
κολούθησης κατά την έννοια του άρθρ. 6 του Ν. 
2198/1994, όπως προβλέπονται στον Κανονισμό Λειτουρ¬ 
γίας του (ΠΔΤΕ υπ' αριθμ. 314Α/30.5.1995, όπως κάθε φο¬ 
ρά ισχύει). 

Ως Χειριστής νοείται το Μέλος ή ο Θεματοφύλακας που 
έχει το δικαίωμα να κινεί Λογαριασμό Χειριστή. Δικαίωμα 
να κινεί Λογαριασμό Χειριστή έχει και η Εταιρεία Εκκαθά¬ 
ρισης Συναλλαγών επί Παραγώγων (ΕΤ.Ε.Σ.Ε.Π.), η οποία 
θεωρείται Χειριστής αποκλειστικά για τις ενέργειες που 
ρητά προβλέπονται για αυτήν στον παρόντα Κανονισμό 
και στον Κανονισμό Εκκαθάρισης καιΔιακανονισμού Χρη¬ 
ματιστηριακών Συναλλαγών επί Άυλων Αξιών, όπως εκά- 
στοτε ισχύουν. 

ΜΕΡΟΣ Α' 

ΜΕΡΙΔΕΣ ΚΑΙ ΛΟΓΑΡΙΑΣΜΟΙ 
ΤΟΥ ΣΥΣΤΗΜΑΤΟΣ ΑΥΛΩΝ ΤΙΤΛΩΝ (Σ.Α.Τ.) 

ΚΕΦΑΛΑΙΟ Α' 

ΜΕΡΙΔΕΣ ΚΑΙ ΛΟΓΑΡΙΑΣΜΟΙ ΤΟΥ Σ.Α.Τ. 

Άρθρο 2 

Κεντρικό Αποθετήριο Αξιών Α.Ε (Κ.Α.Α.) 
και Σύστημα Άυλων Τίτλων (Σ.Α.Τ.) 

1. Οι άυλες αξίες, που τελούν υπό διαπραγμάτευση στο 
Χρηματιστήριο Αθηνών Α.Ε. (ΧΆ.) καταχωρούνται στο 
Σύστημα Άυλων Τίτλων (Σ.Α.Τ.), το οποίο έχει δημιουρ¬ 
γήσει και διαχειρίζεται το Κεντρικό Αποθετήριο Αξιών 
Α.Ε. (Κ.Α.Α.). Η τήρηση των αξιών στο Σ.Α.Τ. γίνεται με τη 
δημιουργία Μερίδων και Λογαριασμών σε αυτό. 

2. Το Κ.Α.Α. είναι αποκλειστικά αρμόδιο για την εκκαθά¬ 
ριση και διακανονισμό των συναλλαγών που συνάπτονται 
σε Χρηματιστήριο, με εξαίρεση τις συναλλαγές επί παρα¬ 
γώγων. Επίσης το Κ.Α.Α. είναι αποκλειστικά αρμόδιο για 
την καταχώρηση στο Σ.Α.Τ. των μεταβολών, που προκύ¬ 
πτουν στις αξίες ή στα πρόσωπα των δικαιούχων αξιών 
είτε λόγω εκκαθάρισης είτε επειδή έλαβαν χώρα εταιρικά 
γεγονότα ή διενεργήθηκαν πράξεις από τον μέτοχο ή τον 
δικαιούχο. 

3. Το Κ.Α.Α. έχει μόνο την υποχρέωση ορθής καταχώ¬ 
ρησης των χορηγηθέντων σε αυτό στοιχείων. 


Άρθρο 3 

Προσδιορισμός Μερίδων και Λογαριασμών 

1. Στο Σ.Α.Τ. δημιουργούνται Μερίδες Επενδυτή, Εκδό- 
τριας, Μέλους, Μερίδα Ειδικού Διαπραγματευτή και Ειδι¬ 
κού Διαπραγματευτή Παραγώγων. Σε κάθε μιά από τις 
παραπάνω μερίδες τηρούνται οι παρακάτω Λογαριασμοί 
μέσω των οποίων γίνεται η κίνηση των αξιών: 

α. Στη Μερίδα Επενδυτή τηρείται Λογαριασμός Αξιών 
και Ειδικός Λογαριασμός. Κατ' εξαίρεση στην περίπτωση 
μη εμφανισθέντος μετόχου σύμφωνα με το άρθρο 56 στη 
Μερίδα Επενδυτή τηρείται μόνο Ειδικός Λογαριασμός. 

β. Στη Μερίδα Εκδότριας τηρούνται Λογαριασμός 
Αξιών, Ειδικός Λογαριασμός και Μεταβατικός Λογαρια¬ 
σμός. 

γ. Στη Μερίδα Μέλους τηρούνται Λογαριασμός Αξιών 
και Ειδικός Λογαριασμός. 

δ. Στη Μερίδα Ειδικού Διαπραγματευτή τηρούνται Λο¬ 
γαριασμός Αξιών και Ειδικός Λογαριασμός. 

ε. Στη Μερίδα Ειδικού Διαπραγματευτή Παραγώγωντη- 
ρούνται Λογαριασμός Αξιών και Ειδικός Λογαριασμός. 

2. Κάθε Λογαριασμός Αξιών περιλαμβάνει έναν ή περισ¬ 
σότερους Λογαριασμούς Χειριστών. Κάθε Λογαριασμός 
Χειριστή αφορά συγκεκριμένο Μέλος ή Θεματοφύλακα, ο 
οποίος μπορεί να τον κινεί. 

3. Κάθε Χειριστής τηρεί σε Τράπεζα, που καλείται Τρά¬ 
πεζα Χρηματικού Διακανονισμού και ορίζεται από το Δ.Σ. 
του Κ.Α.Α., χρηματικούς λογαριασμούς, οι οποίοι διακρί- 
νονται σε Λογαριασμούς Χρηματικού Διακανονισμού επί 
Μετοχών και Λογαριασμούς Χρηματικού Διακανονισμού 
επί Ομολόγων και χρησιμοποιούνται για τον διακανονι¬ 
σμό των προκυπτουσών από την εκκαθάριση χρηματικών 
απαιτήσεων και υποχρεώσεων του Χειριστή. Απεικόνιση 
των εν λόγω Λογαριασμών εμφανίζεται και στο Σ.Α.Τ. και 
παρουσιάζει την κατάσταση στην οποία βρίσκονται οι Λο¬ 
γαριασμοί καθώς και το χρεωστικό ή πιστωτικό χρηματι¬ 
κό υπόλοιπο, το οποίο είτε οφείλει να καταβάλλει είτε ει¬ 
σπράττει ο Χειριστής από αυτούς. 

4. Στο Σ.Α.Τ. τηρείται επιπλέον Λογαριασμός Εκκαθάρι¬ 
σης Χειριστή, στον οποίο δεν καταχωρούνται αξίες, αλλά 
απεικονίζεται το χρεωστικό και πιστωτικό υπόλοιπό του 
σε αξίες. 

Άρθρο 4 
Μερίδα Επενδυτή 

1. Η Μερίδα Επενδυτή δημιουργείται από το Χειριστή, 
ύστερα από αίτηση του επενδυτή προς αυτόν. Ο επενδυ¬ 
τής δεν δικαιούται να τηρεί περισσότερες της μίας Μερί¬ 
δες. Κατ’ εξαίρεση, οι Εταιρείες Διαχείρισης Αμοιβαίων 
Κεφαλαίων, δικαιούνται να τηρούν διαφορετικές Μερίδες 
Επενδυτή για κάθε αμοιβαίο κεφάλαιο που διαχειρίζο¬ 
νται. 

2. Τα στοιχεία που απαιτούνται για τη δημιουργία Μερί¬ 
δας Επενδυτή είναι, κατά τις διακρίσεις των επομένων πα¬ 
ραγράφων, τα παρακάτω στοιχεία αναγνώρισης του 
επενδυτή και τα γενικά στοιχεία αυτού: 

α. Στοιχεία αναγνώρισης του επενδυτή είναι τα εξής: 

αα. Για τα φυσικά πρόσωπα 

ί. Το ονοματεπώνυμο και το πατρώνυμο ή το όνομα συ¬ 
ζύγου. 

II. Το είδος καιτα στοιχεία πιστοποιητικού αναγνώρισης 
(ενδεικτικά δελτίο ταυτότητας ή διαβατήριο, ημερομηνία 
εκδόσεως, εκδούσα αρχή). 

ίϋ. Ο αριθμός φορολογικού μητρώου (Α.Φ.Μ.) 

ιν. Η αρμόδια Δημόσια Οικονομική Υπηρεσία (Δ.Ο.Υ.) 

ν. Η υπηκοότητα 

νι. Η ένδειξη «φυσικό πρόσωπο» 

νϋ. Η ημερομηνία γέννησης 

νίϋ. Η χώρα φορολογικής κατοικίας 

ββ. Για τα νομικά πρόσωπα 

ί. Η πλήρης επωνυμία του νομικού προσώπου 

ϋ. Η έδρα 

ίϋ. Η εταιρική μορφή του νομικού προσώπου 
ίν. Αριθμός και ημερομηνία καταχώρησης του νομικού 
προσώπου στα οικεία βιβλία δημοσιότητας 
ν. Ο Αριθμός Φορολογικού Μητρώου (Α.Φ.Μ.) 
νί. Η αρμόδια Δ.Ο.Υ 
νϋ. Η εθνικότητα 
νίϋ. Η ένδειξη «νομικό πρόσωπο» 
ίχ. Ο εκπρόσωπος του νομικού προσώπου έναντι του 
Κ.Α.Α. («Υπεύθυνος»), για τις πράξεις που προσδιορίζειτο 
Κ.Α.Α. 

χ. Η χώρα φορολογικής κατοικίας 

β. Γ ενικά στοιχεία του επενδυτή είναι τα εξής: 

ί. Η διεύθυνσή του (χώρα, πόλη, οδός, αριθμός καιΤ.Κ.) 

ϋ. Ο αριθμός τηλεφώνου 

ίϋ. Ο αριθμός ίοχ 

ίν. Το επάγγελμα ή κύριο αντικείμενο εργασιών 
ν. Η ηλεκτρονική διεύθυνση 
νί. Το πρόσωπο επικοινωνίας. 

3. Η Μερίδα Επενδυτή ημεδαπού φυσικού προσώπου 
που δημιουργείται σύμφωνα με τα παραπάνω γίνεται 
αποδεκτή από το Κ.Α.Α. ως καταχώρηση στο Σ.Α.Τ., εφό¬ 
σον έχουν παρασχεθεί τα στοιχεία των περιπτώσεων 
α,αα(ί), α,αα(ϋ), α,αα(ϋί), α,αα(ίν), α,αα(ν), α,αα(νί) κοίτης 
περίπτωσης β (ί) της παρ. 2 του παρόντος άρθρου. Αν ο 
επενδυτής είναι ανήλικος που στερείται Αριθμού Φορο¬ 
λογικού Μητρώου ή δελτίου ταυτότητας ή διαβατηρίου, 
δεν είναι υποχρεωτική η συμπλήρωση αυτώντων στοιχεί¬ 
ων και της αρμόδιας Δ.Ο.Υ, αλλά συμπληρώνεται υπο¬ 
χρεωτικά το στοιχείο της ημερομηνίας γέννησης. 

4. Η Μερίδα Επενδυτή αλλοδαπού φυσικού προσώπου 
που δημιουργείται σύμφωνα με τα παραπάνω γίνεται 
αποδεκτή από το Κ.Α.Α. ως καταχώρηση στο Σ.Α.Τ., εφό¬ 
σον έχουν παρασχεθεί τα στοιχεία των περιπτώσεων 
α,αα(ί), α,αα(ϋ), α,αα(ν), α,αα(νιι) και β (ι) της παρ. 2 του 
παρόντος άρθρου. Σε περίπτωση που ο αλλοδαπός δια¬ 
θέτει Αριθμό Φορολογικού Μητρώου στην Ελλάδα, ανα¬ 
γράφονται υποχρεωτικά και ο αριθμός αυτός και η αρμό¬ 
δια Δ.Ο.Υ. 

5. Η Μερίδα Επενδυτή ημεδαπού νομικού προσώπου 
που δημιουργείται σύμφωνα με τα παραπάνω γίνεται 
αποδεκτή από το Κ.Α.Α. ως καταχώρηση στο Σ.Α.Τ., εφό¬ 
σον έχουν παρασχεθεί τα στοιχεία των περιπτώσεων α, 
ββ(ί), α, ββ(ϋ), α, ββ(ϋί), α, ββ(ίν), α, ββ(ν), α, ββ(νί), α, 
ββ(νϋ), α, ββ(νϋί), α, ββ(ίχ), α, ββ(χ) και β(ί) της παρ. 2 του 
παρόντος άρθρου. 

6. Η Μερίδα Επενδυτή αλλοδαπού νομικού προσώπου 
που δημιουργείται σύμφωνα με τα παραπάνω γίνεται 
αποδεκτή από το Κ.Α.Α. ως καταχώρηση στο Σ.Α.Τ., εφό¬ 
σον έχουν παρασχεθεί τα υπό στοιχεία των περιπτώσεων 
α, ββ(ί), α, ββ(ίί), α, ββ(ίϋ), α, ββ(νϋ), α, ββ(νϋί), α, ββ(ίχ) α, 
ββ(χ) και β(ί) της παρ. 2 του παρόντος άρθρου. 

7. Το Κ.Α.Α. μπορεί να ορίζει πρόσθετα στοιχεία ανα¬ 
γνώρισης ή πρόσθετα γενικά στοιχεία, ιδίως για την αντι¬ 
μετώπιση των αναγκών της θεματοφυλακής και των ορ¬ 
γανισμών συλλογικών επενδύσεων. 


Άρθρο 5 

Κωδικός Αριθμός Μερίδας Επενδυτή (ΚΑΜΕ) 

Κάθε Μερίδα Επενδυτή λαμβάνει από το Κ.Α.Α. μετά την 
καταχώρησή της στο Σ.Α.Τ. έναν Κωδικό Αριθμό Μερίδας 
Επενδυτή (ΚΑΜΕ), ο οποίος είναι μοναδικός στο Σ.Α.Τ. και 
δεν μεταβάλλεται. Το Κ.Α.Α. αναγνωρίζει τον επενδυτή 
κατά πρώτο λόγο από τον ΚΑΜΕ και κατά δεύτερο λόγο 
από τα στοιχεία αναγνώρισής του. 

Άρθρο 6 

Μερίδα Επενδυτή Συγκυριών 

1. Αν υπάρχει συγκυριότητα σε αξίες και κάθε ένας από 
τους συγκυρίους διαθέτει αυτοτελή Μερίδα Επενδυτή, 
δημιουργείται Μερίδα Επενδυτή Συγκυριών. Η Μερίδα 
Επενδυτή Συγκυριών προσδιορίζεται από τα πρόσωπα 
των συγκυριών και από το ποσοστό συγκυριότητάς τους 
στις αξίες. Στη Μερίδα Επενδυτή Συγκυριών καταχωρού- 
νται όλες οι αξίες που ανήκουν από κοινού στην ίδια ομά¬ 
δα συγκυριών και με το ποσοστό συγκυριότητας, βάσει 
του οποίου δημιουργήθηκε αρχικά η Μερίδα. 

2. Τα στοιχεία που απαιτούνται για τη δημιουργία της 
Μερίδας Επενδυτή Συγκυριών είναι τα εξής: 

α. Η ένδειξη «ομάδα συγκυριών» 

β. Γ ια κάθε συγκύριο τα απαραίτητα κατά το άρθρο 4 
του παρόντος Κανονισμού στοιχεία για τη δημιουργία Με¬ 
ρίδας Επενδυτή και 

γ. Το ποσοστό συγκυριότητας του κάθε συγκυρίου. 

δ. Ο ορισμός ενός εκ των συγκυριών ως εξουσιοδοτη¬ 
μένου εκπροσώπου για όλους τους συγκύριους για τις 
πράξεις που προσδιορίζειτο Κ.Α.Α. 

3. Σε περίπτωση οποιασδήποτε μεταβολής των συγκυ¬ 
ριών ή του ποσοστού συγκυριότητας στις συγκεκριμένες 
αξίες, απαιτείται δημιουργία νέας Μερίδας Επενδυτή Συ¬ 
γκυριών, η οποία προσδιορίζεται από τα νέα στοιχεία των 
συγκυριών και από τα νέα ποσοστά συγκυριότητας όπως 
έχουν μεταβληθεί. 

Κατ’ εξαίρεση, σε περίπτωση θανάτου συγκυρίου το 
Κ.Α.Α. δύναται, αφού ακολουθηθεί η προβλεπόμενη στο 
άρθρο 47 του παρόντος διαδικασία από όλες τις Εκδό- 
τριες και εφόσον τα στοιχεία των δικαιούχων και των πο¬ 
σοστών συγκυριότητας συμπίπτουν, να τροποποιήσει τα 
πρόσωπα των συνδικαιούχων τοποθετώντας στη θέση 
του θανόντος τους κληρονόμους και μεταβάλλοντας 
αντίστοιχα τα ποσοστά συγκυριότητας. 

4. Σε περιπτώσεις καταχώρησης σε Μερίδα Επενδυτή 
Συγκυριών άυλων τίτλων για τους οποίους από το νόμο 
προβλέπεται η δυνατότητα τήρησής τους σε κοινό λογα¬ 
ριασμό κατ’ ανάλογη εφαρμογή των διατάξεων του Ν. 
5638/1932 «Περί καταθέσεως εις κοινόν λογαριασμόν», 
το ποσοστό συγκυριότητας δεν λαμβάνεται υπόψη για 
τους συγκεκριμένους τίτλους. 

Άρθρο 7 

Ενοποίηση Μερίδων Επενδυτή 

1. Εάν διαπιστωθεί μέσω των ελέγχων που διενεργού- 
νται στο Σ.Α.Τ., ότι επενδυτής έχει δημιουργήσει και δια¬ 
τηρεί περισσότερες της μίας Μερίδες, το Κ.Α.Α. ειδοποιεί 
τους Χειριστές των Μερίδων αυτών προκειμένου να ενη¬ 
μερώσουν τον επενδυτή και να τον καλέσουν να προχω¬ 
ρήσει στην ενοποίησή τους. 

2. Επενδυτής ο οποίος έχει δημιουργήσει και διατηρεί 
περισσότερες Μερίδες στο Σ.Α.Τ. υποχρεούται να υπο¬ 
βάλλει αίτημα στο Κ.Α.Α. για την ενοποίησή τους, ακόμη 

και αν οι αυτόματοι έλεγχοι του Σ.Α.Τ. δεν έχουν διαπι¬ 
στώσει την ύπαρξη των πολλαπλών Μερίδων. Εάν οι Με¬ 
ρίδες έχουν τον ίδιο μοναδικό Χειριστή, η ενοποίηση μπο¬ 
ρεί να γίνει και με αίτημα του Χειριστή αυτού. 

3. Η ενοποίηση των Μερίδων γίνεται από το Κ.Α.Α. με με¬ 
ταφορά του συνόλου των αξιών της προς απορρόφηση 
Μερίδας από τον Ειδικό Λογαριασμό, στον οποίο οι αξίες 
έχουν μεταφερθεί από τον Χειριστή, στον Ειδικό Λογα¬ 
ριασμό της διατηρούμενης Μερίδας. Όταν ολοκληρωθεί 
η παραπάνω μεταφορά, η απορροφώμενη Μερίδα απε- 
νεργοποιείται στο Σ.Α.Τ. 

4. Ο Δικαιούχος των Απορροφώμενων Μερίδων που 
έχει υποβάλλει στο Κ.Α.Α. αίτημα ενοποίησής τους δύνα- 
ται να διενεργεί μόνο πωλήσεις ή μεταφορές των αξιών 
που είναι καταχωρημένες στις Μερίδες που θα απορρο- 
φηθούν προς τη Μερίδα που θα διατηρήσει, χωρίς να 
μπορεί να καταχωρήσει εκ νέου, με οποιονδήποτε τρόπο, 
αξίες στις Μερίδες αυτές. 

Άρθρο 8 

Μερίδα Εκδότριας 

1. Το Κ.Α.Α. δημιουργεί Μερίδα Εκδότριας για κάθε 
εταιρεία της οποίας οι αξίες είναι εισηγμένες στο Χ.Α, κα¬ 
θώς και για κάθε εταιρεία της οποίας οι αξίες πρόκειται να 
εισαχθούν σε αυτό, εφόσον αυτή του έχει κοινοποιήσει 
την έγκριση του ενημερωτικού της δελτίου από το Χ.Α. για 
την εισαγωγή αξιών της. 

2. Οι Εκδότριες οφείλουν να ενημερώνουν αμελλητί το 
Κ.Α.Α. για τυχόν μεταβολή των στοιχείων των Μερίδων 
τους και για οποιοδήποτε Εταιρικό Γεγονός. 

3. Στη Μερίδα Εκδότριας καταχωρούνται, πέραν των 
στοιχείων που προβλέπονται στο άρθρο 4 και τα παρακά¬ 
τω στοιχεία που αφορούν την Εκδότρια, τις εισηγμένες 
αξίες αυτής και τα τυχόν δικαιώματα επ’ αυτών: 

α. Στοιχεία της Εκδότριας εταιρείας: 
αα. Το μετοχικό κεφάλαιο της Εκδότριας. 
ββ. Ο οικονομικός κλάδος, στον οποίο έχει ενταχθεί η 
Εκδότρια, όπως αυτός προσδιορίζεται στον Πίνακα Συ¬ 
ναλλαγών του Χ.Α. και στο Ημερήσιο Δελτίο του Χ.Α. 
β. Στοιχεία της εισηγμένης αξίας: 
αα. Κατηγορία αξίας (ονομαστικές, ανώνυμες, κοινές, 
προνομιούχες, μετά ή άνευ ψήφου κ.λ.π.). 

ββ. Ονομαστική τιμή της αξίας και συνολικός αριθμός 
των αξιών που περιέχονται στην ίδια κατηγορία, 
γγ. Κωδικός διαπραγμάτευσής τους στο Χ.Α. 
γ. Στοιχεία που αφορούν δικαιώματα επί των αξιών: 
αα. Υποκείμενη αξία 

ββ. Ημερομηνία εισαγωγής του δικαιώματος στο Χ.Α. 
γγ. Ημερομηνία λήξης διαπραγμάτευσης του δικαιώμα¬ 
τος 

δδ. Ημερομηνία λήξης άσκησης του δικαιώματος 
εε. Κωδικός διαπραγμάτευσής τους στο Χ.Α. 
στστ. Αναλογία μετατροπής δικαιωμάτων προς αξίες 

4. Τα στοιχεία της προηγούμενης παραγράφου γνω¬ 
στοποιούνται στο Κ.Α.Α. από το Χ.Α. Το Κ.Α.Α. εκδίδει τον 
Κωδικό Αξίας (ΙδΙΝ) για την αξία ή το δικαίωμα αυτό σύμ¬ 
φωνα με τις παραπάνω γνωστοποιήσεις. 

Άρθρο 9 

Μερίδα Εκδότριας μη Εμφανισθέντων 
δικαιούχων ανωνύμων αξιών 

1. Το Κ.Α.Α. δημιουργεί, με ανάλογη εφαρμογή της παρ. 
1 του άρθρ. 56 του παρόντος Κανονισμού, Μερίδα Εκδό- 


τριας μη Εμφανισθέντων δικαιούχων ανωνύμων αξιών, 
στην περίπτωση κατά την οποία έχει λάβει χώρα εταιρικό 
ή άλλο γεγονός το οποίο απαιτεί καταχώρηση ανωνύμων 
αξιών χωρίς να είναι γνωστά τα στοιχεία των δικαιούχων 
τους. 

2. Στη Μερίδα αυτή καταχωρούνται αποκλειστικά ανώ¬ 
νυμες αξίες που δεν ανήκουν κατά κυριότητα στην Εκδό- 
τρια. Οι αξίες αυτές μεταφέρονται στις Μερίδες των δι¬ 
καιούχων επενδυτών κατ’ εφαρμογή της παρ. 2 του άρ¬ 
θρου 56 του παρόντος Κανονισμού. 

Άρθρο 10 

Μερίδα Μέλους, Μερίδα Ειδικού Διαπραγματευτή 
και Μερίδα Ειδικού Διαπραγματευτή Παραγώγων. 

1. Για κάθε Μέλος τηρείται στο Σ.Α.Τ., πέραν της Μερί¬ 
δας που αυτό τηρεί ως επενδυτής, μία ακόμη Μερίδα, η 
οποία ονομάζεται Μερίδα Μέλους και δημιουργείται από 
το Κ.Α.Α. 

2. Το Μέλος που έχει την ιδιότητα του Ειδικού Διαπραγ¬ 
ματευτή διατηρεί στο Σ.Α.Τ. μία επιπλέον Μερίδα, η οποία 
ονομάζεται Μερίδα Ειδικού Διαπραγματευτή. Η Μερίδα 
αυτή δημιουργείται αποκλειστικά από το Κ.Α.Α., αφού το 
Μέλος προσκομίσει σε αυτό: 

α. για μετοχές εισηγμένες στη ΝΕ.Χ.Α., τη σύμφωνα με 
το άρθρο 4 παρ. 4 της υπ’ αρ. 7Δ/182/25.1.2000 αποφά- 
σεως του Δ.Σ. της Επιτροπής Κεφαλαιαγοράς (ΦΕΚ 171 
Β'/17.2.2000) απόφαση του Χ.Α., με την οποία το Μέλος 
έχει αποκτήσει την ιδιότητα του Ειδικού Διαπραγματευτή 
ΝΕ.Χ.Α. 

β. για μετοχές εισηγμένες στην Κύρια ή Παράλληλη 
αγορά του Χ.Α. την έγγραφη διαπίστωση του Χ.Α. ότι πλη¬ 
ροί τις προϋποθέσεις ειδικής διαπραγμάτευσης. 

3.0 Λογαριασμός Αξιώντης Μερίδας Ειδικού Διαπραγ¬ 
ματευτή περιλαμβάνει έναν μόνο Λογαριασμό Χειριστή, ο 
οποίος είναι προσβάσιμος και τελεί υπό την αποκλειστική 
διαχείριση του συγκεκριμένου Μέλους υπό την ιδιότητά 
του ως Ειδικού Διαπραγματευτή. Ο Λογαριασμός Χειρι¬ 
στή της Μερίδας Ειδικού Διαπραγματευτή συνδέεται με 
συγκεκριμένο Κωδικό ΟΑΣΗΣ, που το Μέλος έχει αποδώ¬ 
σει στον εαυτό του για τις ανάγκες της ειδικής διαπραγ¬ 
μάτευσης των αξιών όλων των Εκδοτριών, για τις οποίες 
αυτό έχει οριστεί ως Ειδικός Διαπραγματευτής. Κατ’ εξαί¬ 
ρεση του πρώτου εδαφίου της παρούσας παραγράφου, 
στον παραπάνω Λογαριασμό Αξιών δύναται να δημιουρ- 
γηθεί και δεύτερος Λογαριασμός Χειριστή, ο οποίος, με 
ευθύνη του Ειδικού Διαπραγματευτή, χρησιμοποιείται 
αποκλειστικά για τις μεταφορές αξιών που προκύπτουν 
από την εκκαθάριση των συναλλαγών του άρθρου 29 του 
Κανονισμού Εκκαθάρισης και Διακανονισμού Χρηματι¬ 
στηριακών Συναλλαγών επί Άυλων Αξιών που το Μέλος 
διενεργεί υπό την ιδιότητά του ως Ειδικός Διαπραγμα¬ 
τευτής. 

4. Στο Λογαριασμό της Μερίδας Ειδικού Διαπραγμα¬ 
τευτή, καταχωρούνται με ευθύνη του Μέλους αποκλειστι¬ 
κά αξίες για τις οποίες αυτό έχει οριστεί ως Ειδικός Δια¬ 
πραγματευτής. Ο ορισμός Ειδικού Διαπραγματευτή από 
Εκδότρια γνωστοποιείται στο Κ.Α.Α. από το Χ.Α. Αξίες για 
τις οποίεςτο Μέλος ενεργεί ως Ειδικός Διαπραγματευτής 
δεν δύνανται, με ευθύνη του, να είναι καταχωρημένες σε 
άλλο Λογαριασμό Μερίδας του, εκτός από το Λογαρια¬ 
σμό Χειριστή της Μερίδας Ειδικού Διαπραγματευτή, που 
το Μέλος τηρεί και κινεί αποκλειστικά για τις ανάγκες ει¬ 
δικής διαπραγμάτευσης στην αγορά αξιών του Χ.Α. 

5. Ο Ειδικός Διαπραγματευτής Παραγώγων πέραν της 
μερίδας επενδυτή διατηρεί στο Σ.Α.Τ. Μερίδα, η οποία 
ονομάζεται Μερίδα Ειδικού Διαπραγματευτή Παραγώ¬ 
γων, και δημιουργείται αποκλειστικά από το Κ.Α.Α., αφού 
ο Ειδικός Διαπραγματευτής Παραγώγων προσκομίσει σε 
αυτό βεβαίωση του Χ.Α. από την οποία να προκύπτει η 
ιδιότητά του ως Ειδικού Διαπραγματευτή Παραγώγων. 
Στη Μερίδα αυτή ο Ειδικός Διαπραγματευτής Παραγώ¬ 
γων καταχωρεί, με ευθύνη του αποκλειστικά, αξίες που 
προκύπτουν: 

α. από την εκκαθάριση συναλλαγών που διενεργεί στην 
Αγορά Παραγώγωντου Χ.Α. υπάτην ιδιότητά του αυτή και 

β. από την εκκαθάριση συναλλαγών σε αξίες που διε¬ 
νεργεί για την κάλυψη κινδύνων τους οποίους αναλαμβά¬ 
νει υπό την ιδιότητά του αυτή. Ως τέτοιες αξίες νοούνται 
αξίες που αποτελούν υποκείμενη αξία παραγώγων προϊ¬ 
όντων ή που συμμετέχουν σε δείκτη που αποτελεί υπο¬ 
κείμενη αξία παραγώγων προϊόντων ως προς τα οποία ο 
Ειδικός Διαπραγματευτής Παραγώγων έχει αναλάβει 
υποχρεώσεις ειδικής διαπραγμάτευσης τύπου Β στην 
Αγορά Παραγώγωντου Χ.Α. 

6. Κατά παρέκκλιση των οριζομένων στο τελευταίο εδά¬ 
φιο της παρ. 4 του παρόντος άρθρου, Μέλος που ενεργεί 
ως Ειδικός Διαπραγματευτής Παραγώγων επί αξιών για 
τις οποίες έχει την ιδιότητα του Ειδικού Διαπραγματευτή 
ή επί δείκτη στον οποίο συμμετέχουν οι εν λόγω αξίες, κα¬ 
ταχωρεί υποχρεωτικά και τηρεί με ευθύνη του αξίες τέ¬ 
τοιες στη Μερίδα που τηρεί ως Ειδικός Διαπραγματευτής 
Παραγώγων της παραγράφου 5 του παρόντος άρθρου, 
εφόσον αυτές δεν έχουν αποκτηθεί στο πλαίσιο της ειδι¬ 
κής διαπραγμάτευσης στην αγορά αξιών του Χ.Α. Σε κά¬ 
θε περίπτωση, συναλλαγές που το Μέλος διενεργεί σύμ¬ 
φωνα με την παρ. 2 του άρθρου 7 της απόφασης 
1/216/17.5.2001 του Δ.Σ. της Επιτροπής Κεφαλαιαγοράς 
όπως ισχύει, εκκαθαρίζονται υποχρεωτικά μέσω των 
αξιών που το Μέλος διαθέτει στην παραπάνω Μερίδα που 
τηρεί ως Ειδικός Διαπραγματευτής Παραγώγων. 

7. Οι Λογαριασμοί της Μερίδας Μέλους, της Μερίδας 
Ειδικού Διαπραγματευτή και Ειδικού Διαπραγματευτή 
Παραγώγων θεωρούνται λογαριασμοί διακανονισμού σε 
αξίες και μπορούν να χρησιμοποιούνται από το Κ.Α.Α. για 
τους σκοπούς της εκκαθάρισης των χρηματιστηριακών 
συναλλαγών. 

Άρθρο 11 

Μερίδες ΕΤ.Ε.Σ.Ε.Π. 

Η ΕΤ.Ε.Σ.Ε.Π. δικαιούται να διατηρεί στο Σ.Α.Τ περισ¬ 
σότερες της μίας Μερίδες κατ’ εξαίρεση των οριζομένων 
στην παράγραφο 1 του άρθρου 4 του παρόντος. Η δημι¬ 
ουργία Μερίδας ΕΤ.Ε.Σ.Ε.Π. γίνεται από το Κ.Α.Α. κατόπιν 
σχετικού αιτήματος της ΕΤ.Ε.Σ.Ε.Π. Τα στοιχεία με τα 
οποία προσδιορίζεται η ΕΤ.Ε.Σ.Ε.Π ως προς κάθε μία από 
τις Μερίδες της είναι τα αναφερόμενα στο άρθρο 4 του 
παρόντος Κανονισμού. 

Άρθρο 12 

Λογαριασμός Αξιών. 

1. Ο Λογαριασμός Αξιών είναι το σύνολο των Λογαρια¬ 
σμών Χειριστή, που ανήκουν σε Μερίδα. 

2. Ο Λογαριασμός Αξιών δημιουργείται από το Σ.Α.Τ. 
ύστερα από σχετικό αίτημα Χειριστή προς τον οποίο έχει 
δοθεί σχετική εντολή από τον επενδυτή. Το Σ.Α.Τ. δεν δη¬ 
μιουργεί Λογαριασμό Αξιών σε περίπτωση που ο επενδυ¬ 


τής φέρεται, βάσει των καταχωρημένων στα αρχεία του 
στοιχείων, να έχει Μερίδα σε αυτό. 

Άρθρο 13 

Λογαριασμός Χειριστή 

1.0 Λογαριασμός Χειριστή δημιουργείται στο Λογαρια¬ 
σμό Αξιών και αφορά έναν μόνο Χειριστή, ο οποίος και μό¬ 
νο επιτρέπεται να έχει πρόσβαση σε αυτόν και να τον δια¬ 
χειρίζεται. Δημιουργείται ύστερα από σχετικό αίτημα Χει¬ 
ριστή, προς τον οποίον έχει δοθεί σχετική εντολή από τον 
επενδυτή και εφόσον υπάρχει ήδη Μερίδα Επενδυτή και 
Λογαριασμός Αξιών για τον επενδυτή. Λογαριασμός Χει¬ 
ριστή δεν δημιουργείται σε περίπτωση που υπάρχει ήδη 
Λογαριασμός Χειριστή για τον ίδιο Χειριστή και επενδυτή. 
Εάν ο Χειριστής είναι Μέλος, πρέπει απαραίτητα να γνω¬ 
στοποιεί στο Κ.Α.Α. κατά τη δημιουργία του Λογαριασμού 
Χειριστή και τον Αριθμό Μητρώου Εντολέα (Κωδικός 
ΟΑΣΗΣ) που του έχει αποδώσει. 

2. Κάθε αξία καταχωρείται στο Σ.Α.Τ. σε Λογαριασμό 
Χειριστή με την επιφύλαξη των όσων προβλέπονται για 
τον Ειδικό Λογαριασμό. 

3. Το Κ.Α.Α. δεν μπορεί, χωρίς τη συναίνεση του Χειρι¬ 
στή, να αφαιρέσει, να επιβαρύνει ή να δεσμεύσει με 
οποιονδήποτε τρόπο αξίες καταχωρημένες στο Λογα¬ 
ριασμό αυτό, εκτός αν κάτι τέτοιο προβλέπεται ρητά 
στον παρόντα Κανονισμό. 

4. Στο Λογαριασμό Χειριστή, κατόπιν σχετικού αιτήμα¬ 
τος του επενδυτή, ο Χειριστής δύναται να καταχωρεί 
αριθμό τραπεζικού λογαριασμού, στον οποίο θα γίνονται 
χρηματικές καταβολές για αξίες καταχωρημένες στο Λο¬ 
γαριασμό Χειριστή. 

Άρθρο 14 

Λογαριασμός Χειριστή ΕΤ.Ε.Σ.Ε.Π. 

Ο Λογαριασμός Χειριστή ΕΤ.Ε.Σ.Ε.Π. δημιουργείται, 
σύμφωνα με το άρθρο 13 του παρόντος Κανονισμού, στο 
Λογαριασμό Αξιώντου επενδυτή -πελάτητης ΕΤ.Ε.Σ.Ε.Π. 
και αφορά μόνο την ΕΤ.Ε.Σ.Ε.Π., η οποία επιτρέπεται να 
έχει πρόσβαση σε αυτόν και να τον διαχειρίζεται. Η 
ΕΤ. Ε.Σ. Ε. Π. διαχειρίζεται στο Λογαριασμό αυτόν τις αξίες 
που της παρέχονται ως περιθώριο ασφάλισης. 

Άρθρο 15 

Ειδικός Λογαριασμός. 

1. Ειδικός Λογαριασμός είναι ο λογαριασμός που περι¬ 
λαμβάνεται σε Μερίδα και στον οποίο καταχωρούνται 
αξίες, τον χειρισμό των οποίων ο επενδυτής, η Εκδότρια 
ή ο Χειριστής αναθέτει στο Κ.Α.Α., για τις ενέργειες που 
προβλέπονται στο νόμο και στον παρόντα Κανονισμό. 

2. Ο Ειδικός Λογαριασμός δημιουργείται ταυτόχρονα 
με τη δημιουργία Μερίδας στο Σ.Α.Τ., είναι μοναδικός ανά 
Μερίδα και ο χειρισμός του γίνεται αποκλειστικά από το 
Κ.Α.Α. Στον Ειδικό Λογαριασμό μετά από αίτημα του επεν¬ 
δυτή, το Κ.Α.Α. δύναται να καταχωρεί αριθμό τραπεζικού 
λογαριασμού, στον οποίο θα γίνονται χρηματικές κατα¬ 
βολές για αξίες καταχωρημένες στον Ειδικό Λογαριασμό. 

3. Καταχώρηση στον Ειδικό Λογαριασμό γίνεται υπο¬ 
χρεωτικά στις περιπτώσεις: 

α. δήλωσης πρόθεσης μεταβίβασης ή σύστασης βά¬ 
ρους 

β. εξωχρηματιστηριακής μεταβίβασης εν ζωή 

γ. μεταβίβασης αξιών με κληρονομική διαδοχή. 

δ. σύστασης ενεχύρου ή επικαρπίας επί αξιών. 

ε. μετατροπής αξιών αλλοδαπής Εκδότριας εταιρείας 
σύμφωνα με την παρ. 17του άρθρου 33 του Ν. 1806/1988 
όπως ισχύει, στη μορφή, με την οποία αυτές διαπραγμα¬ 
τεύονται σε αλλοδαπό Χρηματιστήριο Αξιών, στο οποίο οι 
αξίες της αλλοδαπής Εκδότριας εταιρείας έχουν προη¬ 
γουμένως εισαχθεί. 

στ. διόρθωσης εσφαλμένων καταχωρήσεων σύμφωνα 
με τη διαδικασία της περ. β της παραγράφου 3 του άρ¬ 
θρου 36του παρόντος Κανονισμού. 

ζ. δέσμευσης αξιών εισηγμένων στη ΝΕ.Χ.Α. σύμφωνα 
μετά οριζόμενα στο άρθρο 2 Ν. 2733/1999 και στις οικείες 
αποφάσεις της Επιτροπής Κεφαλαιαγοράς και του Χ.Α. 

η. μεταφοράς αξιών μεταξύ μερίδων σύμφωνα με τα 
οριζόμενα στις περ. β και ια της παραγράφου 1 του άρ¬ 
θρου 21 του παρόντος Κανονισμού. 

θ. δέσμευσης μετοχών Διϋπουργικής Επιτροπής Απο¬ 
κρατικοποιήσεων (Δ.Ε.Α.) σύμφωνα μετά οριζόμενα στην 
περίπτωση ε του άρθρου 5 του Ν.3049/2002 και στο άρ¬ 
θρο 32 του παρόντος Κανονισμού. 

4. Πέραν των παραπάνω περιπτώσεων, καταχώρηση 
αξιών στον Ειδικό Λογαριασμό μπορεί να γίνει οποτεδή¬ 
ποτε από Χειριστή Λογαριασμού Χειριστή της ίδιας Μερί¬ 
δας κατόπιν σχετικής εντολής του δικαιούχου προς τον 
Χειριστή αυτόν. 

5. Μεταφορά αξιών από τον Ειδικό Λογαριασμό Μερί¬ 
δας Επενδυτή στο Μεταβατικό Λογαριασμό Μερίδας Εκ- 
δότριας γίνεται από το Κ.Α.Α., κατόπιν σχετικού αιτήμα¬ 
τος του επενδυτή, στις εξής περιπτώσεις: 

α. στην περίπτωση ε της παρ. 3 του παρόντος άρθρου. 

β. στην περίπτωση β της παραγράφου 3 του άρθρου 36 
του παρόντος Κανονισμού. 

6. Πέραντωνπαραπάνω περιπτώσεων, μεταφορά αξιών 
από Ειδικό Λογαριασμό σε Λογαριασμό της ίδιας Μερί¬ 
δας μπορεί να γίνει οποτεδήποτε κατόπιν σχετικού αιτή¬ 
ματος του δικαιούχου της Μερίδας προς το Κ.Α.Α. Μετά 
τη λήψη του αιτήματος, το Κ.Α.Α. εκτελεί τη μεταφορά 
των αξιών. 

Άρθρο 16 

Μεταβατικός Λογαριασμός 

Στο Μεταβατικό Λογαριασμό διενεργούνται από το 
Κ.Α.Α. αποκλειστικά προσωρινές καταχωρήσεις που αφο¬ 
ρούν αξίες, που έχουν ήδη εκδοθεί ή πρόκειται να εκδο- 
θούν από την Εκδότρια. Η προσωρινή καταχώρηση στο 
Μεταβατικό Λογαριασμό αίρεται εφόσον υπάρξει αντί¬ 
στοιχη καταχώρηση αξιών είτε σε Λογαριασμό Μερίδας 
είτε σε Λογαριασμό Χειριστή της Εκδότριας. 

ΚΕΦΑΛΑΙΟ Β' 

ΕΝΕΡΓΟΠΟΙΗΣΗ ΚΑΙ ΑΠΕΝΕΡΓΟΠΟΙΗΣΗ ΜΕΡΙΔΩΝ 
ΚΑΙ ΛΟΓΑΡΙΑΣΜΩΝ 

Άρθρο 17 

Ενεργοποίηση Μερίδων και Λογαριασμών 

1. Η Μερίδα Επενδυτή και ο Λογαριασμός Αξιών ενερ¬ 
γοποιούνται με την καταχώρηση των στοιχείων του επεν¬ 
δυτή από το Χειριστή. Πριν από την ενεργοποίηση το 
Κ.Α.Α. ελέγχει εάν υπάρχει Μερίδα Επενδυτή και Λογα¬ 
ριασμός Αξιών με ταυτόσημα στοιχεία και είναι ήδη ενερ¬ 
γοποιημένοι. Μετά από την ενεργοποίηση της Μερίδας 
Επενδυτή και του Λογαριασμού Αξιών ενεργοποιούνται 
και οι Λογαριασμοί Χειριστή της Μερίδας αυτής. Ο Ειδι¬ 
κός Λογαριασμός ενεργοποιείται αυτόματα με την ενερ¬ 
γοποίηση της Μερίδας. Ο Χειριστής που δημιούργησε τη 
Μερίδα Επενδυτή μπορεί να επιφέρει μεταβολή στα στοι¬ 


χεία της Μερίδας μόνον εφόσον δεν έχουν γίνει χρεοπι¬ 
στώσεις ή μεταφορές αξιών στη Μερίδα αυτή. 

2. Οι Μερίδες Εκδότριας, Μέλους και Ειδικού Διαπραγ¬ 
ματευτή ενεργοποιούνται από το Κ.Α.Α. αμέσως μετά τη 
δημιουργία τους. 

3. Οι Λογαριασμοί Χειριστή ενεργοποιούνται αυτόματα 
με τη δημιουργία τους από Χειριστή, εάν η Μερίδα Επεν¬ 
δυτή και ο Λογαριασμός Αξιών είναι ήδη ενεργοποιημέ¬ 
νοι. Ο Χειριστής που δημιούργησε Λογαριασμό Χειριστή, 
μπορεί να μεταβάλει τον δηλωθέντα κωδικό ΟΑΣΗΣ μό¬ 
νον εφόσον δεν έχουν καταχωρηθεί αξίες και δεν έχουν 
γίνει χρεοπιστώσεις ή μεταφορές αξιών στο Λογαριασμό 
αυτό. 

Άρθρο 18 

Απενεργοποίηση Μερίδων και Λογαριασμών 

1. Απενεργοποίηση Μερίδας Επενδυτή γίνεται αποκλει¬ 
στικά από το Κ.Α.Α. υπό την απαραίτητη προϋπόθεση ότι 
τόσο ο Λογαριασμός Αξιών όσο και ο Ειδικός Λογαρια¬ 
σμός έχουν μηδενικό υπόλοιπο: 

α. μετά από σχετική αίτηση του Επενδυτή στο Κ.Α.Α., 
β. αυτόματα από το Κ.Α.Α. στις εξής περιπτώσεις: 
αα. στην περίπτωση που ο Λογαριασμός Αξιών και ο Ει¬ 
δικός Λογαριασμός παραμείνουν ανενεργοί για χρονικό 
διάστημα, που ορίζεται από το Κ.Α.Α. 

ββ. στην περίπτωση της Μερίδας αποβιώσαντος επεν¬ 
δυτή, μετά την ολοκλήρωση της διαδικασίας που προ- 
βλέπεται στο άρθρο 47 του παρόντος Κανονισμού 
γγ. στην περίπτωση του άρθρου 61 του παρόντος Κα¬ 
νονισμού. 

2. Η απενεργοποίηση Μερίδας συνεπάγεται την απε- 
νεργοποίηση των Λογαριασμών της. 

3. Η Μερίδα Μέλους, σε περίπτωση απώλειας της ιδιό¬ 
τητας του Μέλους του Χ.Α., μετατρέπεται σε Μερίδα 
Επενδυτή. 

4. Απενεργοποίηση Μερίδας Ειδικού Διαπραγματευτή 
γίνεται αυτόματα από το Κ.Α.Α. χωρίς αίτηση του Ειδικού 
Διαπραγματευτή στην περίπτωση που το Χ.Α. γνωστοποιεί 
στο Κ.Α.Α. ότιτο Μέλος έχει απωλέσειτην ιδιότητά του ως 
Ειδικού Διαπραγματευτή και εφόσον οι Λογαριασμοί της 
Μερίδας αυτής έχουν μηδενικό υπόλοιπο αξιών. 

5. Η απενεργοποίηση Μεταβατικού Λογαριασμού Μερί¬ 
δας Εκδότριας γίνεται από το Κ.Α.Α. σε περίπτωση δια¬ 
γραφής των αξιών της από το Χ.Α. Μετά την απενεργο- 
ποίηση αυτή, η Μερίδα Εκδότριας μετατρέπεται σε Μερί¬ 
δα Επενδυτή. 

6. Απενεργοποίηση Λογαριασμού Χειριστή γίνεται: 

α. από το Χειριστή του συγκεκριμένου Λογαριασμού, 
εφόσον έχει μηδενικό υπόλοιπο αξιών και εφόσον ο Χειρι¬ 
στής έχει ενημερώσειτον επενδυτή από τον οποίο έχει λά¬ 
βει τη σύμφωνη γνώμη του εγγράφως. 

β. από το Κ.Α.Α. μετά από αίτηση του επενδυτή και εφό¬ 
σον ο Λογαριασμός αυτός έχει μηδενικό υπόλοιπο αξιών. 

γ. αυτόματα από το Κ.Α.Α. χωρίς αίτηση του επενδυτή 
στην περίπτωση απενεργοποίησης της Μερίδας. 

ΚΕΦΑΛΑΙΟ Γ 

ΜΕΤΑΒΟΛΕΣ ΣΤΙΣ ΜΕΡΙΔΕΣ ΚΑΙ ΣΤΟΥΣ ΛΟΓΑ¬ 
ΡΙΑΣΜΟΥΣ 

Άρθρο 19 

Μεταβολή των στοιχείων Μερίδας 

1. Το Κ.Α.Α. προβαίνει σε μεταβολή οποιουδήποτε στοι¬ 
χείου Μερίδας, πληντου ΚΑΜΕ, κατόπιν σχετικής αίτησης 
του δικαιούχου. 

Τα Γενικά στοιχεία του άρθρου 4, παρ. 2βτης Μερίδας 
Επενδυτή μπορούν να τροποποιούνται και από τον Χειρι¬ 
στή κατόπιν σχετικού γραπτού αιτήματοςτου δικαιούχου. 

2. Το Κ. Α. Α. μπορεί να λάβει υπόψη του για τη μεταβολή 
των στοιχείων, όπως πιο πάνω ορίζεται, βεβαιώσεις είτε 
του Χειριστή του αντίστοιχου Λογαριασμού Χειριστή είτε 
της Εκδότριας. 

3. Ειδικά σε περίπτωση μεταβολής των στοιχείων της 
Μερίδας Εκδότριας, εκτός από την αίτηση της Εκδό- 
τριας, απαιτείται και σχετική έγγραφη γνωστοποίηση για 
τη μεταβολή από το Χ.Α. 

Άρθρο 20 

Μεταφορές αξιών μεταξύ Λογαριασμών Χειριστή 
της ίδιας Μερίδας 

1. Η μεταφορά αξιών μεταξύ Λογαριασμών Χειριστή της 
ίδιας Μερίδας πραγματοποιείται κατόπιν εντολής του δι¬ 
καιούχου της Μερίδας προς τον αρχικό Χειριστή ως εξής: 

α. είτε απευθείας από τον αρχικό Χειριστή στο Λογα¬ 
ριασμό του νέου Χειριστή, εφόσον ο δικαιούχος της Με¬ 
ρίδας δηλώσει με την εντολή του τον Χειριστή στον οποίο 
θέλει να μεταφερθούν οι αξίες του. 

β. είτε με την πληκτρολόγηση από το νέο Χειριστή στο 
Σ.Α.Τ. του Κωδικού Μεταφοράς, ο οποίος εκδίδεται από 
τον αρχικό Χειριστή, παραδίδεται από αυτόν στο δικαιού¬ 
χο επενδυτή και από τον τελευταίο στο νέο Χειριστή. 

2. Ειδικά η μεταφορά αξιών για την παροχή περιθωρίου 
ασφάλισης υπέρ της ΕΤ.Ε.Σ.Ε.Π., γίνεται απευθείας από 
το Χειριστή στο Λογαριασμό του οποίου ευρίσκονται κα- 
ταχωρημένες οι αξίες που πρόκειται να παρασχεθούν ως 
περιθώριο ασφάλισης στο Λογαριασμό Χειριστή 
ΕΤ.Ε.Σ.Ε.Π. 

Άρθρο 21 

Μεταφορές αξιών μεταξύ διαφορετικών Μερίδων. 

1. Μεταφορά αξιών μεταξύ διαφορετικών Μερίδων επι¬ 
τρέπεται στις περιπτώσεις: 
α. εκκαθάρισης χρηματιστηριακών συναλλαγών, 
β. ενοποίησης Μερίδων, 
γ. εξωχρηματιστηριακής μεταβίβασης εν ζωή. 
δ. κληρονομικής διαδοχής ή εκποίησης αξιών λόγω 
αναγκαστικής εκτέλεσης σύμφωνα με το άρθρο 24 του 
Ν. 3632/1928 και το άρθρο 29 παρ. 5 του Ν. 2533/1997, 
όπως ισχύουν, 
ε. εταιρικών γεγονότων. 

στ. εκπλήρωσης των υποχρεώσεων της ΕΤ.Ε.Σ.Ε.Π. και 
των αντισυμβαλλομένων της στην Αγορά Παραγώγων 
του Χ.Α. που απορρέουν από την εκκαθάριση παραγώγων 
προϊόντων. 

ζ. διόρθωσης εσφαλμένων καταχωρήσεων σύμφωνα με 
τα οριζόμενα στην παρ. 3 του άρθρου 36 του παρόντος 
Κανονισμού. 

η. μετατροπής αξιών αλλοδαπής εταιρείας σε άυλες 
αξίες, προκειμένου να εισαχθούν στο Χ.Α. και το αντί¬ 
στροφο σύμφωνα με την παρ. 17 του άρθρου 33 του Ν. 
1806/1988, όπως ισχύει. 

θ. με την επιφύλαξη της επόμενης περίπτωσης, μεταξύ 
μερίδων που ο Χειριστής διατηρεί στο Σ.Α.Τ. σύμφωνα με 
τις διατάξεις του παρόντος Κανονισμού. 

ι. Από και προς τη Μερίδα Ειδικού Διαπραγματευτή μό¬ 
νο στις περιπτώσεις έναρξης ή λήξης διενέργειας ειδικής 
διαπραγμάτευσης κατόπιν σχετικού αιτήματος του Μέ¬ 
λους που θα συνοδεύεται από την απόφαση του Χ.Α. για 
την έναρξη ή την παύση της ειδικής διαπραγμάτευσης. 


ια. μεταξύ των Μερίδων της ΕΤ.Ε.Σ.Ε.Π., κατόπιν αιτή¬ 
ματος της προς το ΚΆΆ. και μεταξύ της Μερίδας που το 
Μέλος τηρεί ως επενδυτής και εκείνης που τηρεί ως Μέ¬ 
λος. 

2. Η μεταφορά στις παραπάνω περιπτώσεις γίνεται 
εφόσον οι προς μεταφορά αξίες δεν υπόκεινται σε καμία 
δέσμευση ή βάρος κατά τους όρους του παρόντος Κανο¬ 
νισμού. Κατ’ εξαίρεση βεβαρυμένες ή δεσμευμένες αξίες 
επιτρέπεται να μεταφέρονται από Ειδικό Λογαριασμό Με¬ 
ρίδας δικαιούχου στον Ειδικό Λογαριασμό της Μερίδας 
του διαδόχου του μετηνπροϋπόθεσηότιδιατηρούνταιτα 
ίδια βάρη και δεσμεύσεις. 

ΚΕΦΑΛΑΙΟ Δ' 

ΑΠΟΡΡΗΤΟ ΚΑΤΑΧΩΡΟΥΜΕΝΩΝ ΣΤΟΙΧΕΙΩΝ 
ΚΑΙ ΥΠΟΧΡΕΩΣΗ ΕΝΗΜΕΡΩΣΗΣ 

Άρθρο 22 

Απόρρητο 

1. Οι καταχωρήσεις στα αρχεία του ΚΆΆ. που αφορούν 
άυλες αξίες είναι απόρρητες. Η ενημέρωση Εκδοτριών, 
Χειριστών, Επενδυτών και Χ.Α. επιτρέπεται μόνον για τις 
ανάγκες εφαρμογής του παρόντος Κανονισμού καθώς 
και όπου αλλού προβλέπεται στην κείμενη νομοθεσία. 

2. Το ΚΆΆ. γνωστοποιεί στο δανειστή του άρθρ. 24 Ν. 
2915/2001, μετά από σχετικό αίτημά του, τα εξής στοι¬ 
χεία: 

α. το είδος και τον εκδότη των αξιών που βρίσκονται κα- 
ταχωρημένες στον Ειδικό Λογαριασμό 

β. τους Χειριστές των Λογαριασμών του επενδυτή 
στους οποίους βρίσκονται καταχωρημένες αξίες καθώς 
και το είδος και τον εκδότη των αξιών αυτών. 

Άρθρο 23 

Ενημέρωση επενδυτή 

Ο επενδυτής μπορεί να πληροφορηθεί τις καταχωρή¬ 
σεις και τις κινήσεις που έγιναν στους Λογαριασμούς του 
ως εξής: 

α. Από τον αντίστοιχο Χειριστή, για καταχωρήσεις και κι¬ 
νήσεις σε Λογαριασμό Χειριστή. 

β. Από το ΚΆΆ., για κινήσεις και καταχωρήσεις είτε 
στον Ειδικό Λογαριασμό είτε στο Λογαριασμό Αξιών του. 
Τις πληροφορίες αυτές δύναται να λάβει απευθείας, είτε 
μέσω τρίτου προσώπου συμβεβλημένου με το ΚΆΆ. 

Άρθρο 24 

Ενημέρωση Εκδότριας 

Το ΚΆΆ. ενημερώνει την Εκδότρια σε κάθε περίπτωση 
που προβλέπεται από τις διατάξεις του νόμου και του πα¬ 
ρόντος Κανονισμού. Επιπλέον μετά το πέρας της εκκαθά¬ 
ρισης κάθε ημέρας διαπραγμάτευσης στο Χ.Α., το ΚΆΆ. 
θέτει στη διάθεση των Εκδοτριών ονομαστικών μετοχών 
τις πράξεις μεταβίβασης, που έχουν λάβει χώρα επί των 
αξιών τους. 

ΜΕΡΟΣ Β' 

ΕΤΑΙΡΙΚΑ ΓΕΓΟΝΟΤΑ ΚΑΙ ΠΡΑΞΕΙΣ ΤΟΥ ΜΕΤΟΧΟΥ 

ΠΟΥ ΕΠΗΡΕΑΖΟΥΝ ΤΙΣ ΚΑΤΑΧΩΡΗΣΕΙΣ ΣΤΟ Σ.Α.Τ. 

ΚΕΦΑΛΑΙΟ Ά 

ΕΤΑΙΡΙΚΑ ΓΕΓΟΝΟΤΑ ΚΑΙ ΜΕΤΑΒΟΛΕΣ 
ΣΤΙΣ ΚΑΤΑΧΩΡΗΣΕΙΣ ΤΟΥ ΚΆΆ. 

Άρθρο 25 

Γεγονότα που αφορούν την Εκδότρια 

1. Γ εγονότα που αφορούντην Εκδότρια και επηρεάζουν 

τις καταχωρήσεις στο ΣΑΤ είναι ιδίως η τροποποίηση του 
καταστατικού της, η αύξηση ή η μείωση του μετοχικού της 
κεφαλαίου, η σύγκληση γενικής συνέλευσης, η διανομή 
κερδών και άλλα παρόμοια γεγονότα, τα οποία λαμβά¬ 
νουν χώρα με πρωτοβουλία της εταιρείας (εταιρικά γεγο¬ 
νότα) . 

2. Στις περιπτώσεις που λαμβάνουν χώρα εταιρικά γε¬ 
γονότα, το Κ.Α.Α. έχει υποχρέωση να προβεί στις ανα¬ 
γκαίες μεταβολές των καταχωρημένων στο Σ.Α.Τ. στοι¬ 
χείων. Συγκεκριμένα, αν το γεγονός έχει ως συνέπεια την 
απλή μεταβολή των καταχωρημένων στο Σ.Α.Τ. στοιχεί¬ 
ων, το Κ.Α.Α. προβαίνει στην απλή ενημέρωση, τροποποί¬ 
ηση, συμπλήρωση ή άλλη μεταβολή των στοιχείων αυτών. 
Αν το γεγονός έχει ως συνέπεια τη δημιουργία νέων αξιών 
ή δικαιωμάτων, το Κ.Α.Α. προβαίνει στις αναγκαίες μετα¬ 
βολές των υπολοίπων των Λογαριασμών. Αν τέλος πρό¬ 
κειται για γεγονός που απαιτεί δέσμευση των αξιών, το 
Κ.Α.Α. προβαίνει στις απαιτούμενες ενέργειες για τη δέ¬ 
σμευσή τους. 

Άρθρο 26 

Γνωστοποίηση εταιρικών γεγονότων στο Κ.Α.Α. 

1. Για τη διενέργεια από το Κ.Α.Α. οποιοσδήποτε από τις 
παραπάνω μεταβολές εξαιτίας εταιρικού γεγονότος 
απαιτείται η προηγούμενη γνωστοποίηση του γεγονότος 
από την Εκδότρια και από το Χ.Α. 

2. Η γνωστοποίηση πρέπει να περιέχει πλήρη και ακρι¬ 
βή στοιχεία του εταιρικού γεγονότος, αναλυτική περιγρα¬ 
φή των σταδίων εκτέλεσής του και το χρονοδιάγραμμα 
μέσα στο οποίο θα συντελεστούν οι επιμέρους ενέργειες 
από πλευράς Εκδότριας, καθώς και το χρόνο έναρξης 
ισχύοςτων μεταβολώνπου επιφέρει το εταιρικό γεγονός. 

3. Η γνωστοποίηση από την Εκδότρια πρέπει να περιέλ- 
θει άμεσα στο Κ.Α.Α. και το αργότερο την επομένη εργά¬ 
σιμη ημέρα από την ημέρα λήψηςτης σχετικής απόφασης 
από το αρμόδιο όργανο της εταιρείας. Όπου απαιτείται 
σύμφωνα με το νόμο και έγκριση από Δημόσια Αρχή, η Εκ- 
δότρια οφείλει να γνωστοποιήσειτην έγκριση ή την απόρ¬ 
ριψη αμέσως μετά την έκδοση της σχετικής εγκριτικής ή 
απορριπτικής απόφασης. Επίσης οι γνωστοποιήσεις από 
το Χ.Α. στο Κ.Α.Α. γίνονται σύμφωνα με τις διατάξεις της 
κείμενης νομοθεσίας. 

4. Η Εκδότρια φέρει την πλήρη ευθύνη για τη μη εμπρό¬ 
θεσμη, πλήρη και ακριβή γνωστοποίηση στο Κ.Α.Α. εται¬ 
ρικών γεγονότων. 

ΚΕΦΑΛΑΙΟ Β' 

ΕΝΗΜΕΡΩΣΗ ΤΩΝ ΚΑΤΑΧΩΡΗΜΕΝΩΝ ΣΤΟΙΧΕΙΩΝ 
Άρθρο 27 

Η διαδικασία ενημέρωσης και λοιπών τροποποιήσεων 
των καταχωρημένων στο Σ.Α.Τ. στοιχείων 

Σε περίπτωση κατά την οποία το εταιρικό γεγονός έχει 
ως συνέπεια τη μεταβολή κάποιου από τα στοιχεία των 
Μερίδων και Λογαριασμών, το Κ.Α.Α., μετά από τη σχετι¬ 
κή γνωστοποίηση του εταιρικού γεγονότος, προβαίνει 
στην αντίστοιχη καταχώρηση της μεταβολής του στοιχεί¬ 
ου στο Σ.Α.Τ. 

ΚΕΦΑΛΑΙΟ Γ' 

ΜΕΤΑΒΟΛΗ ΤΩΝ ΥΠΟΛΟΙΠΩΝ ΤΩΝ ΛΟΓΑΡΙΑΣΜΩΝ 
Άρθρο 28 

Διαδικασία μεταβολής των υπολοίπων των Λογαριασμών 

1. Σε περίπτωση που το εταιρικό γεγονός έχει ως απο¬ 


τέλεσμα τη δημιουργία νέων αξιών ή δικαιωμάτων που 
πρέπει να εισαχθούν στο Σ.Α.Τ., το Κ.Α.Α., μετά από τη 
σχετική γνωστοποίηση του εταιρικού γεγονότος, κατα¬ 
χωρεί προσωρινά το σύνολο των νέων αξιών στο Μεταβα¬ 
τικό Λογαριασμό της Εκδότριας. 

2. Στη συνέχεια, οι ως άνω προσωρινά καταχωρημένες 
αξίες μεταφέρονται από το Μεταβατικό Λογαριασμό της 
Εκδότριας σε Λογαριασμό Αξιών του δικαιούχου. Η πε¬ 
ραιτέρω διαδικασία μεταφοράς των αξιών εξαρτάται, κα¬ 
τά τις διακρίσεις των επόμενων άρθρων, από το αν η δη¬ 
μιουργία των νέων αξιών επιφέρει ή όχι και μεταβολή του 
αριθμού των εισηγμένων στο Σ.Α.Τ. αξιών και των δικαι¬ 
ούχων. 

Άρθρο 29 

Αρχείο Προσδιορισμού Δικαιούχων 

Το Αρχείο Προσδιορισμού Δικαιούχων δημιουργείται 
από το Κ.Α.Α. και τίθεται στη διάθεση της Εκδότριας ονο¬ 
μαστικών μετοχών εταιρείας. Με το Αρχείο αυτό το Κ.Α.Α. 
γνωστοποιεί στην Εκδότρια σύμφωνα με τα αναφερόμε- 
να στα άρθρα 37,38 και 39 του παρόντος Κανονισμού κα¬ 
τάσταση δικαιούχων: 
α. Κλασματικών υπολοίπων αξιών 
β. Δικαιωμάτων προτίμησης 
γ. Μερίσματος 

Άρθρο 30 

Αρχείο Κατανομής Δικαιούχων 

1. Το Αρχείο Κατανομής Δικαιούχων δημιουργείται από 
την Εκδότρια και διαβιβάζεται στο Κ.Α.Α. Το Αρχείο αυτό 
παραδίδεται στο Κ.Α.Α. πάντοτε συνοδευόμενο από έγ¬ 
γραφη κατάσταση υπογεγραμμένη από το νόμιμο εκπρό¬ 
σωπο της Εκδότριας. Το Αρχείο και η συνοδευτική κα¬ 
τάσταση πρέπει να περιέχουν ταυτόσημα στοιχεία με 
ευθύνη της Εκδότριας. Το Κ.Α.Α. καθορίζει τις ειδικές 
προδιαγραφές που οι εφαρμογές λογισμικού και τα συ¬ 
στήματα των Εκδοτριών οφείλουν να πληρούν για τη δη¬ 
μιουργία Αρχείων Κατανομής Δικαιούχων. 

2. Το Αρχείο Κατανομής Δικαιούχων περιέχει κατάλογο 
των δικαιούχων στους οποίους πρέπει να μεταφερθούν οι 
αξίες από το Μεταβατικό Λογαριασμό της Εκδότριας. Ει¬ 
δικότερα στο Αρχείο Κατανομής πρέπει να περιέχονται τα 
εξής στοιχεία: 

α. Ο Κωδικός Αριθμός Μερίδας Επενδυτή (ΚΑΜΕ) κα¬ 
θώς και ο αριθμός του Λογαριασμού Αξιών της Μερίδας 
στον οποίο μεταφέρονται οι αξίες. 

β. Τα στοιχεία αναγνώρισης κάθε επενδυτή που αναφέ- 
ρεται στο Αρχείο Κατανομής. Τα στοιχεία αυτά πρέπει να 
συμπίπτουν με τα στοιχεία αναγνώρισης που περιλαμβά¬ 
νονται στην αντίστοιχη Μερίδα. 

γ. Ο Λογαριασμός Χειριστή, στον οποίο θα μεταφερ¬ 
θούν οι αξίες, εφόσον ο επενδυτής επιθυμεί οι αξίες του 
να τεθούν υπό τον χειρισμό Χειριστή. Ο Λογαριασμός αυ¬ 
τός πρέπει να ανήκει στην αντίστοιχη Μερίδα Επενδυτή. 
Είναι δυνατή η κατανομή αξιών μεταξύ διαφορετικών Λο¬ 
γαριασμών Χειριστή της ίδιας Μερίδας Επενδυτή. 

δ. Δήλωση του Ειδικού Λογαριασμού, εφόσον ο επεν¬ 
δυτής επιθυμεί οι συγκεκριμένες αξίες να καταχωρηθούν 
στο Λογαριασμό αυτόν. 

3. Σε περίπτωση κατά την οποία διαπιστωθεί από το 
Κ.Α.Α. ότιτο Αρχείο ΚατανομήςΔικαιούχωνδενπληροίτις 
προϋποθέσειςτηςπροηγουμένηςπαραγράφου, το Κ.Α.Α. 
απορρίπτει το Αρχείο Κατανομής, ενημερώνει αμελλητί 

την Εκδότρια για την απόρριψη και θέτει οτη διάθεσή της 
το απορριφθέν Αρχείο μαζί με συνοδευτικό Αρχείο Απορ¬ 
ρίψεων. Σε αυτή την περίπτωση, η Εκδότρια οφείλει να 
επιστρέφει το Αρχείο χωρίς λάθη με τη διαδικασία που 
ορίζεται παραπάνω. 

Άρθρο 31 

Αρχείο Κατανομής Δικαιούχων Δεσμευμένων Αξιών 
ΝΕ.Χ.Α. 

1. Το Αρχείο Κατανομής Δικαιούχων Δεσμευμένων 
Αξιών ΝΕ.Χ.Α. δημιουργείται από την Εκδότρια της οποίας 
οι αξίες είναι εισηγμένες στη ΝΕ.Χ.Α. και διαβιβάζεται στο 
Κ.Α.Α. πάντοτε συνοδευόμενο από: 

α. μία έγγραφη κατάσταση υπογεγραμμένη από τον νό¬ 
μιμο εκπρόσωπο της Εκδότριας. 

β. δηλώσεις των δικαιούχων των αξιών αυτών ότι απο¬ 
δέχονται τη δέσμευση, τόσο των καταχωρουμένων με το 
Αρχείο αυτό αξιών τους στον Ειδικό Λογαριασμό όσο και 
όσων άλλων αξιών τυχόν προκύψουν από αυτές κατά τα 
οριζόμενα στο Ν. 2733/1999 και στις οικείες αποφάσεις 
της Επιτροπής Κεφαλαιαγοράς και του Χ.Α. 

2. Το Αρχείο και η συνοδευτική κατάσταση πρέπει να πε- 
ριέχουνταυτόσημα στοιχεία μεευθύνητης Εκδότριας. Το 
Κ.Α.Α. καθορίζει τις ειδικές προδιαγραφές που οι εφαρ¬ 
μογές λογισμικού και τα συστήματα των Εκδοτριών οφεί¬ 
λουν να πληρούν για τη δημιουργία των Αρχείων Κατανο¬ 
μής Δικαιούχων Δεσμευμένων Αξιών ΝΕ.Χ.Α. 

3. Το Αρχείο αυτό περιέχει κατάλογο των δικαιούχων 
στους οποίους πρέπει να μεταφερθούν οι αξίες από το 
Μεταβατικό Λογαριασμό της Εκδότριας εταιρείας. Ειδι¬ 
κότερα στο Αρχείο αυτό πρέπει να περιέχονται τα εξής 
στοιχεία: 

α. Ο Κωδικός Αριθμός Μερίδας Επενδυτή (ΚΑΜΕ), στον 
Ειδικό Λογαριασμό της οποίας μεταφέρονται οι αξίες. 

β. Η ρητή δήλωση του Ειδικού Λογαριασμού καθώς και 
η ένδειξη «δέσμευση ΝΕ.Χ.Α.». 

γ. Τα στοιχεία αναγνώρισης κάθε επενδυτή που αναφέ- 
ρεται στο Αρχείο Κατανομής. Τα στοιχεία αυτά πρέπει να 
συμπίπτουν με τα στοιχεία αναγνώρισης που περιλαμβά¬ 
νονται στην αντίστοιχη Μερίδα. 

Κατά τα λοιπά εφαρμόζεται η παράγραφος 3 του άρ¬ 
θρου 30 του παρόντος Κανονισμού. 

4. Μετοχές δεσμευμένες υπέρ ΝΕ.Χ.Α., οι οποίες πρό¬ 
κειται να μεταβιβαστούν στον Ειδικό Διαπραγματευτή 
σύμφωνα με το άρθρο 93 της υποενότητας 2Α του Κανο¬ 
νισμού του Χ.Α., όπως ισχύει, αποδεσμεύονται και μετα- 
φέρονται από το Κ.Α.Α. υπό το χειρισμό του Μέλους που 
θα διενεργήσει τη συναλλαγή για λογαριασμό του μετα- 
βιβάζοντα στο Χ.Α. εφόσον υποβληθεί στο Κ.Α.Α. από το 
Μέλος αυτό σχετική αίτηση, η οποία συνοδεύεται απάτην 
έγκριση, που το Χ.Α. έχει χορηγήσει για την κατάρτιση της 
συναλλαγής. 

Άρθρο 32 

Αρχείο Κατανομής δικαιούχων δεσμευμένων μετοχών 
Διϋπουργικής Επιτροπής Αποκρατικοποιήσεων (Δ.Ε.Α.) 

1. Το Αρχείο Κατανομής Δικαιούχων Δεσμευμένων Με¬ 
τοχών Δ.Ε.Α. δημιουργείται από την Εκδότρια με απο¬ 
κλειστική της ευθύνη και διαβιβάζεται στο Κ.Α.Α. πάντοτε 
συνοδευόμενο από μία έγγραφη κατάσταση υπογεγραμ¬ 
μένη από τον νόμιμο εκπρόσωπο της Εκδότριας. 

2. Το Αρχείο και η συνοδευτική κατάσταση πρέπει να πε- 
ριέχουνταυτόσημα στοιχεία μεευθύνητης Εκδότριας. Το 


Κ.Α.Α. καθορίζει τις ειδικές προδιαγραφές που οι εφαρ¬ 
μογές λογισμικού και τα συστήματα των Εκδοτριών οφεί¬ 
λουν να πληρούν για τη δημιουργία των Αρχείων Κατανο¬ 
μής Δικαιούχων Δεσμευμένων Μετοχών Δ.Ε.Α. 

3. Το αρχείο αυτό περιέχει κατάλογο των δικαιούχων 
στους οποίους πρέπει να μεταφερθούν οι μετοχές από 
τον Μεταβατικό Λογαριασμό της Εκδότριας ή τον Λογα¬ 
ριασμό Αξιών του πωλητή. Ειδικότερα στο αρχείο αυτό 
πρέπει να περιέχονται τα εξής στοιχεία: 

α. Ο Κωδικός Αριθμός Μερίδας Επενδυτή (ΚΑΜΕ), στον 
Ειδικό Λογαριασμό της οποίας μεταφέρονται οι μετοχές. 

β. Η ρητή δήλωση για καταχώρηση των μετοχών στον 
Ειδικό Λογαριασμό καθώς και η ένδειξη «δέσμευση 
Δ.Ε.Α.». 

γ. Τα στοιχεία αναγνώρισης κάθε επενδυτή που αναφέ- 
ρεται στο Αρχείο Κατανομής. Τα στοιχεία αυτά πρέπει να 
συμπίπτουν με τα προβλεπόμενα στο άρθρο 4 του παρό¬ 
ντος Κανονισμού στοιχεία αναγνώρισης που περιλαμβά¬ 
νονται στην αντίστοιχη Μερίδα. 

δ. Η ημερομηνία αποδέσμευσης, κατάσταση των χειρι¬ 
στών στους λογαριασμούς των οποίων οι δικαιούχοι επι¬ 
θυμούν να καταχωρηθούν οι μετοχές αυτές μετά την ημε¬ 
ρομηνία αποδέσμευσης, τυχόν επέκταση ή μη της δέ¬ 
σμευσης σε όσες άλλες μετοχές τυχόν προκύψουν από 
αυτές και οι λοιποί όροι της δέσμευσης. 

4. Σε περίπτωση κατά την οποία διαπιστωθεί από το 
Κ.Α.Α. ότιτο Αρχείο ΚατανομήςΔικαιούχωνδενπληροίτις 
προϋποθέσεις της προηγούμενης παραγράφου, εφαρ¬ 
μόζονται τα προβλεπόμενα στην παράγραφο 3 του άρ¬ 
θρου 30 του παρόντος Κανονισμού. 

5. Το Κ.Α.Α. καταχωρεί τις μετοχές στον Ειδικό Λογα¬ 
ριασμό της Μερίδας των δικαιούχων με την ένδειξη «δε¬ 
σμευμένα Δ.Ε.Α.» ενώ παράλληλα εισάγει και την καταλη¬ 
κτική ημερομηνία της δέσμευσης μετά την παρέλευση 
της οποίας οι μετοχές αυτόματα θα μεταφερθούν ελεύ¬ 
θερες στους λογαριασμούς χειριστή που έχουν δηλώσει 
οι δικαιούχοι. 

6. Σε περίπτωση, που κατά την ημερομηνία αποδέσμευ¬ 
σης των μετοχών, δεν υφίσταται ο χειριστής (λόγω συγ¬ 
χώνευσης, απορρόφησης, κ.ά.) οι μετοχές θα μεταφέρο- 
νται αυτόματα στον νέο χειριστή. 

Άρθρο 33 

Εισαγωγή νέων αξιών σε αντικατάσταση 
των ήδη εισηγμένων αξιών 
(χωρίς μεταβολή του αριθμού 
των ήδη εισηγμένων αξιών) 

Σε περίπτωση εισαγωγής στο Σ.Α.Τ. νέων αξιών σε αντι¬ 
κατάσταση ήδη εισηγμένων αξιών, το Κ.Α.Α. μεταβάλλει 
τα καταχωρημένα στοιχεία κατά τη διαδικασία του άρ¬ 
θρου 27του παρόντος Κανονισμού. 

Άρθρο 34 

Εισαγωγή νέων αξιών με μεταβολή του αριθμού 
των ήδη εισηγμένων και χωρίς μεταβολή 
των προσώπων των δικαιούχων 

1. Αν η εισαγωγή νέων αξιών επιφέρει τη μεταβολή του 
αριθμού τους, χωρίς να επιφέρει και μεταβολή των δικαι¬ 
ούχων, η μεταβολή των υπολοίπων των Λογαριασμών στο 
Σ.Α.Τ. γίνεται κατά τα ειδικότερα αναφερόμενα στις επό¬ 
μενες παραγράφους του παρόντος άρθρου. 

2. Σε περίπτωση που οι δικαιούχοι των νέων αξιών ή δι¬ 
καιωμάτων που καταχωρήθηκαν προσωρινά στο Μεταβα- 

τικό Λογαριασμό της Εκδότριας είναι αποκλειστικά πρό¬ 
σωπα ήδη καταχωρημένα στο Σ.Α.Τ. ως δικαιούχοι αξιών 
της ίδιας Εκδότριας και η αναλογία νέων αξιών ή δικαιωμά¬ 
των προς τις ήδη κατεχόμενες από τα παραπάνω πρόσωπα 
προσδιορίζεται πλήρως και με ακρίβεια από την γνωστο¬ 
ποίηση της Εκδότριας, το Κ.Α.Α. μεταφέρει τις νέες αξίες 
από το Μεταβατικό Λογαριασμό της Εκδότριας και τις κα¬ 
ταχωρεί προσωρινά στους Λογαριασμούς των ως άνω δι¬ 
καιούχων, εφαρμόζοντας αλγόριθμο κατανομής, ο οποί¬ 
ος αποτυπώνει την γνωστοποιηθείσα από την Εκδότρια 
ως άνω αναλογία. Ο αλγόριθμος κατανομής εφαρμόζεται 
την επόμενη εργάσιμη ημέρα μετά το πέρας της εκκαθά¬ 
ρισης των συναλλαγών, οι οποίες διενεργήθηκαν στο Χ.Α 
την ημέρα, που η γνωστοποίηση της Εκδότριας όρισε ως 
ημέρα επέλευσης των αποτελεσμάτων του εταιρικού γε¬ 
γονότος. 

3. Σε περίπτωση που οι δικαιούχοι των νέων αξιών είναι 
αποκλειστικά πρόσωπα ήδη καταχωρημένα στο Σ.Α.Τ. ως 
δικαιούχοι αξιώντης ίδιας Εκδότριας αλλά η αναλογία νέων 
αξιών προς τις ήδη κατεχόμενες από τα παραπάνω πρό¬ 
σωπα δεν προσδιορίζεται πλήρως και με ακρίβεια από τη 
γνωστοποίηση της Εκδότριας, το Κ.Α.Α. για τη μεταφορά 
των αξιών ζητά από την Εκδότρια Αρχείο Κατανομής Δι¬ 
καιούχων. Η μεταφορά στην περίπτωση αυτή γίνεται σύμ¬ 
φωνα μετά οριζόμενα στο άρθρο 35 του παρόντος Κανο¬ 
νισμού. 

4. Αν από την εφαρμογή του αλγόριθμου κατανομής 
προκύπτουν κλασματικά υπόλοιπα αξιών, εφαρμόζονται 
οι διατάξεις του άρθρου 37 του παρόντος Κανονισμού. 

5. Η οριστική καταχώρηση των αξιών, που μεταφέρθη¬ 
καν στους Λογαριασμούς των δικαιούχων σύμφωνα με τη 
διαδικασία του παρόντος άρθρου, γίνεται σύμφωνα με τα 
οριζόμενα στο άρθρο 36 του παρόντος Κανονισμού. 

Άρθρο 35 

Εισαγωγή νέων αξιών με μεταβολή του αριθμού 
των ήδη εισηγμένων αξιών και μεταβολή 
των προσώπων των δικαιούχων 

1. Αν η εισαγωγή νέων αξιών επιφέρει μεταβολή του 
αριθμού των αξιών και των προσώπων των δικαιούχων, η 
Εκδότρια οφείλει να αποστείλει στο Κ.Α.Α. Αρχείο Κατα¬ 
νομής Δικαιούχων, προκειμένου να διενεργηθεί από το 
Κ.Α.Α. η μεταφορά των αξιών από το Μεταβατικό Λογα¬ 
ριασμό αυτής στους Λογαριασμούς των Δικαιούχων. Ει¬ 
δικά οι Εκδότριες, των οποίων οι αξίες είναι εισηγμένες 
στη ΝΕ.Χ.Α. αποστέλλουν στο Κ.Α.Α., εκτός του Αρχείου 
Κατανομής Δικαιούχων και Αρχείο Κατανομής Δικαιού¬ 
χων Δεσμευμένων Αξιών ΝΕ.Χ.Α., με το οποίο γνωστοποι¬ 
ούν τους δικαιούχους των αξιών που είναι δεσμευμένες 
κατά τα οριζόμενα στο Ν. 2733/1999 και τις οικείες διατά¬ 
ξεις των αποφάσεων της Επιτροπής Κεφαλαιαγοράς και 
του Χ.Α. 

2. Για δικαιούχους ονομαστικών αξιών τα πλήρη στοι¬ 
χεία των οποίων δεν είναι γνωστά στην Εκδότρια, η κατα¬ 
χώρηση των αξιών διενεργείται σε Μερίδες μη Εμφανι- 
σθέντων Μετόχων με ανάλογη εφαρμογή των παρ. 1 και 2 
του άρθρ. 56 του παρόντος Κανονισμού. Η καταχώρηση 
ανωνύμων αξιών οι δικαιούχοι των οποίων δεν είναι γνω¬ 
στοί στην Εκδότρια, διενεργείται στον Ειδικό Λογαριασμό 
της Μερίδας του άρθρ. 9 με ανάλογη εφαρμογή των παρ. 
1 και 2 του άρθρ. 56του παρόντος Κανονισμού. 

3. Το Κ.Α.Α. καταχωρεί προσωρινά τις αξίες ή τα δικαι¬ 
ώματα στους σχετικούς Λογαριασμούς, που προσδιορί¬ 


ζονται στο Αρχείο Κατανομής ή δημιουργούνται στις Με¬ 
ρίδες μη Εμφανισθέντων. Η καταχώρηση αφορά υποχρε¬ 
ωτικά τη συνολική ποσότητα των αξιών του Μεταβατικού 
Λογαριασμού, που δημιουργήθηκε ως αποτέλεσμα του 
εταιρικού γεγονότος. 

4. Η οριστική καταχώρηση των αξιών που μεταφέρθη¬ 
καν στους Λογαριασμούς των δικαιούχων σύμφωνα με 
την διαδικασία του παρόντος άρθρου, γίνεται σύμφωνα 
μετά οριζόμενα στο άρθρο 36του παρόντος Κανονισμού. 

Άρθρο 36 

Οριστική καταχώρηση αξιών 

1. Οιαξίεςπου έχουν προσωρινά μεταφερθεί είτε με Αρ¬ 
χείο Κατανομής, είτε με εφαρμογή αλγορίθμου, από το 
Μεταβατικό Λογαριασμό της Εκδότριας στους Λογαρια¬ 
σμούς των δικαιούχων, καταχωρούνται οριστικά σε αυ¬ 
τούς την ημέρα εισαγωγής τους προς διαπραγμάτευση 
στο Χ.Α. Εάν έχει παρέλθει η ημέρα εισαγωγής των αξιών 
αυτών προς διαπραγμάτευση, η καταχώρηση θεωρείται 
οριστική αμέσως μόλις ολοκληρωθείς μεταφορά τους. 

2. Πριν από την οριστική καταχώρηση και όσο διαρκεί η 
προσωρινή καταχώρηση των αξιών αυτών στους Λογα¬ 
ριασμούς, οι δικαιούχοι δεν μπορούν να μεταβιβάζουν ού¬ 
τε να προβαίνουν σε οποιαδήποτε άλλη συναλλαγή επί 
των αξιών αυτών. 

3. Μετά την οριστική καταχώρηση στο Σ.Α.Τ.: 

α. μπορούν να ασκούνται από τον δικαιούχο τα πάσης 
φύσεως δικαιώματα που απορρέουν από τις αξίες. 

β. Το Κ.Α.Α. δεν μπορεί να ακυρώσει ή να μεταβάλλειτις 
καταχωρήσεις που διενήργησε. Κατ’ εξαίρεση, μπορούν 
να γίνουν διορθώσεις στις εξής περιπτώσεις: 

αα. Κατά το στάδιο της μετατροπής ενσώματων μετο¬ 
χών σε άυλες, με αίτημα της Εκδότριας με το οποίο θα 
γνωστοποιεί στο Κ.Α.Α. και τον αριθμό του αποθετηρίου 
εγγράφου, εάν οι μετοχές ήταν ενσωματωμένες σε τέτοιο 
έγγραφο. 

ββ. Κατά την εισαγωγή αξιών η οποία έχει εγκριθεί από 
το Χ.Α., με αίτημα της Εκδότριας στο Χ.Α και κοινοποίησή 
του στο Κ.Α.Α., και μόνο σε περιπτώσεις κατάτις οποίες οι 
καταχωρήσεις που έγιναν σύμφωνα με το Αρχείο Κατα¬ 
νομής Δικαιούχων που προσκόμισε η Εκδότρια δεν συ¬ 
μπίπτουν με τα υποβληθέντα στο Χ.Α. στοιχεία. Το Κ.Α.Α. 
προχωρεί στην υλοποίηση του αιτήματος εφόσον έχει 
προηγουμένως ληφθεί η σύμφωνη γνώμη του Χ.Α. 

γγ. Κατά την εισαγωγή αξιών εταιρείας, η οποία εισάγε- 
ται για πρώτη φορά στο Χ.Α., με αίτημα της Εκδότριας και 
του κύριου αναδόχου προς το Κ.Α.Α., και το Χ.Α. και μόνο 
σε περιπτώσεις κατά τις οποίες οι καταχωρήσεις που έγι¬ 
ναν σύμφωνα με το Αρχείο Κατανομής Δικαιούχων που 
προσκόμισε η Εκδότρια δεν συμπίπτουν μετά υποβληθέ¬ 
ντα στο Χ.Α. στοιχεία. Το Κ.Α.Α. προχωρεί στην ικανοποί¬ 
ηση του αιτήματος εφόσον έχει προηγουμένως ληφθεί η 
σύμφωνη γνώμη του Χ.Α. 

4. Διόρθωση δεν επιτρέπεται αν οι εσφαλμένα καταχω- 
ρηθείσες αξίες έχουν ήδη μεταβιβασθεί περαιτέρω σε 
τρίτον ή έχει λάβει χώρα οποιαδήποτε άλλη εμπράγματη 
δικαιοπραξία επί αυτών, όπως η σύσταση βάρους και 
δουλείας. Η διόρθωση ενεργεί έναντι του Κ.Α.Α. μόνο για 
το μέλλον και δεν δύναται να έχει αναδρομικά αποτελέ¬ 
σματα στους Λογαριασμούς των δικαιούχων. 

5. Εφόσον από την εφαρμογή του αλγορίθμου κατανο¬ 
μής έχουν προκύψει, πέραν των ακεραίων αξιών και κλα¬ 
σματικά υπόλοιπα, η οριστική καταχώρηση των ακεραίων 

αξιών στους Λογαριασμούς θα λαμβάνει χώρα μόνο μετά 
τη λήψη από το Κ.Α.Α. του Αρχείου Κατανομής, σύμφωνα 
με τα οριζόμενα στο άρθρο 35 του παρόντος Κανονισμού. 
Ύστερα από σχετική εντολή της Εκδότριας, το Κ.Α.Α. μπο¬ 
ρεί να προβεί στην οριστική καταχώρηση των ακεραίων 
αξιών και πριν από τη λήψη του ως άνω Αρχείου Κατανο¬ 
μής. 

Άρθρο 37 

Εισαγωγή αξιών που προκύπτουν 
από κλάσματα νέων αξιών 

1. Αν από την εφαρμογή του αλγορίθμου κατανομής, 
όπως αυτό καθορίζεται στο άρθρο 34 του παρόντος Κα¬ 
νονισμού, προκύψουν κλάσματα νέων αξιών σε δικαιού¬ 
χους, το Κ.Α.Α., για την κατανομή των κλασμάτων αξιών 
στους δικαιούχους, ακολουθεί την εξής διαδικασία: 

α. Τα κλάσματα νέων αξιών αθροίζονται συνολικά ανά 
Μερίδα Δικαιούχου. 

β. Εφόσον από την άθροιση αυτών των κλασμάτων 
αξιών προκύπτουν ακέραιες μονάδες, αυτές πιστώνονται 
προσωρινά υπό τον χειρισμό Χειριστή της Μερίδαςτου δι¬ 
καιούχου, ο οποίος εμφανίζεται να έχει τη μεγαλύτερη 
ποσότητα αξιών και 

γ. Τα κλασματικά υπόλοιπα, που έχουν απομείνει από 
την ως άνω άθροιση και είναι μικρότερα της μονάδας, πα¬ 
ραμένουν στο Μεταβατικό Λογαριασμό της Εκδότριας. 

2. Στη συνέχεια, το Κ.Α.Α. καταρτίζει και θέτει στη διά¬ 
θεση της Εκδότριας Αρχείο Προσδιορισμού Δικαιούχων 
Κλασματικών Υπολοίπων, το οποίο απεικονίζει τους δικαι¬ 
ούχους των κλασματικών υπολοίπων της περ. γ της προη- 
γουμένης παραγράφου. Σ’ αυτό το αρχείο, οι δικαιούχοι 
προσδιορίζονται με τα εξής στοιχεία: 

α. Κωδικός Αριθμός Μερίδας Επενδυτή (ΚΑΜΕ). 

β. Στοιχεία αναγνώρισης επενδυτή, όπως αυτά εμφανί¬ 
ζονται στην αντίστοιχη Μερίδα. 

γ. Τα κλασματικά υπόλοιπα, όπως αυτά περιγράφονται 
στην ως άνω παράγραφο 1 υπό γ του παρόντος άρθρου. 

3. Εφόσον πρόκειται για ανώνυμες αξίες, το Κ.Α.Α. εκδί¬ 
δει στους δικαιούχους κλασματικών υπολοίπων βεβαιώ¬ 
σεις, τις οποίες αυτοί προσκομίζουν στην Εκδότρια, και 
παράλληλα καταρτίζει και θέτει στη διάθεση της Εκδό- 
τριας αυτής κατάσταση των εκδοθεισών βεβαιώσεων. Η 
κατάσταση περιλαμβάνει τον αύξοντα αριθμό της εκδο- 
θείσας βεβαίωσης και το κλασματικό υπόλοιπο που κάθε 
δικαιούχος δικαιούται. 

4. Η Εκδότρια, με δική της ευθύνη, αποφασίζει τον τρό¬ 
πο διανομής ακέραιων αξιών που θα προκύψουν από τα 
κλασματικά αυτά υπόλοιπα και αποστέλλει στο Κ.Α.Α. 
σχετικό Αρχείο Κατανομής Δικαιούχων σύμφωνα με τα 
οριζόμενα στα άρθρα 30 και 35 του παρόντος Κανονι¬ 
σμού. Η οριστική καταχώρηση των αξιών γίνεται σύμφω¬ 
να με τα οριζόμενα στις παραγράφους 1 έως 3 του άρ¬ 
θρου 36 του παρόντος Κανονισμού. 

Άρθρο 38 

Καταχώρηση δικαιωμάτων προτίμησης 

1. Σε περίπτωση ύπαρξης δικαιωμάτων προτίμησης στο 
πρόσωπο των ήδη καταχωρημένων στο Σ.Α.Τ. μετόχων 
Εκδότριας, η μεν Εκδότρια γνωστοποιεί στο Κ.Α.Α. τη 
σχετική απόφασή της και ιδίως την ημερομηνία αποκοπής 
του δικαιώματος, το δε ΧΆ. ενημερώνει το Κ.Α.Α. σχετικά 
με την ημερομηνία έναρξης και λήξης της διαπραγμάτευ¬ 
σης των δικαιωμάτων αυτών. 


2. Στη συνέχεια, το Κ.Α.Α. προβαίνει στις ακόλουθες 
ενέργειες: 

α. εισάγει τα δικαιώματα προτίμησης ως νέες αξίες στο 
Μεταβατικό Λογαριασμό της Εκδότριας. Η εισαγωγή γί¬ 
νεται σε αναλογία ένα δικαίωμα προς κάθε μετοχή από 
την οποία γεννήθηκαν τα δικαιώματα αυτά και εφαρμόζε¬ 
ται η παρ. 2 του άρθρου 34 του παρόντος Κανονισμού. Τα 
δικαιώματα αυτά εμφανίζονται πάντοτε στο Σ.Α.Τ. ως 
ελεύθερα βαρών και δεσμεύσεων, ανεξαρτήτως εάνπρο- 
έκυψαν από δεσμευμένες ή βεβαρυμένες μετοχές. 

β. ο δικαιούχος δικαιωμάτων προτίμησης προκειμένου 
να ασκήσει το δικαίωμά του, λαμβάνει βεβαίωση της ιδιό¬ 
τητάς του ως δικαιούχου, αφού προβεί σε δέσμευση των 
δικαιωμάτων του στο Σ.Α.Τ. Στη βεβαίωση αυτή αναγρά¬ 
φεται και ο αριθμός των δικαιωμάτων που έχει δεσμεύσει 
ο δικαιούχος. 

γ. την επόμενη εργάσιμη ημέρα μετά την ημέρα ολο¬ 
κλήρωσης της εκκαθάρισης των χρηματιστηριακών συ- 
ναλλαγώνπουδιενεργήθηκαν στο Χ.Α.τηντελευταία ημέ¬ 
ρα διαπραγμάτευσης των δικαιωμάτων αυτών, το Κ.Α.Α. 
θέτει στη διάθεση της Εκδότριας κατάσταση των εκδο¬ 
θεισών βεβαιώσεων. Ειδικά για τις Εκδότριες ονομαστι¬ 
κών μετοχών, το Κ.Α.Α. εκδίδει και θέτει στη διάθεσή τους 
Αρχείο Προσδιορισμού Δικαιούχων Δικαιωμάτων Προτί¬ 
μησης την επόμενη εργάσιμη ημέρα (Τ+4) μετά την ημέ¬ 
ρα της ολοκλήρωσης της εκκαθάρισης των χρηματιστη¬ 
ριακών συναλλαγών (Τ+3), οι οποίες καταρτίσθηκαν την 
ημέρα που καθόρισε η εταιρεία ως ημερομηνία προσδιο¬ 
ρισμού των δικαιούχων. Το Αρχείο αυτό απεικονίζει τους 
δικαιούχους αυτούς μετά εξής στοιχεία: 

αα. Κωδικό Αριθμό Μερίδας Επενδυτή (ΚΑΜΕ). 

ββ. Στοιχεία αναγνώρισης επενδυτή, όπως αυτά εμφα¬ 
νίζονται στην αντίστοιχη Μερίδα. 

γγ. Συνολικό αριθμό δικαιωμάτων ανά Μερίδα δικαιού¬ 
χου. 

3. Μετά την παρέλευση της προθεσμίας άσκησης των 
δικαιωμάτων προτίμησης, το μεν Κ.Α.Α. προβαίνει στην 
απενεργοποίηση των δικαιωμάτων προτίμησης στο Σ.Α.Τ. 
και η Εκδότρια οφείλει να αποστείλει στο Κ.Α.Α. Αρχείο 
Κατανομής Δικαιούχων, που περιλαμβάνει τους νέους με¬ 
τόχους της. Μετά την αποστολή του Αρχείου, το Κ.Α.Α. 
προβαίνει στην καταχώρηση των σχετικών εγγραφών. 

Άρθρο 39 

Προσδιορισμός δικαιούχων μερίσματος 

1. Σε περίπτωση διανομής μερίσματος, το Κ.Α.Α. θέτει 
στη διάθεση της Εκδότριας, την επόμενη εργάσιμη ημέρα 
μετά την ολοκλήρωση της εκκαθάρισης των χρηματιστη¬ 
ριακών συναλλαγών, που καταρτίστηκαν την ημέρα που η 
εταιρεία είχε καθορίσει ως ημέρα προσδιορισμού των με¬ 
τόχων που δικαιούνται μερίσματος, Αρχείο Προσδιορι¬ 
σμού Δικαιούχων Μερίσματος. 

2. Στο Αρχείο Προσδιορισμού Δικαιούχων Μερίσματος, 
οι δικαιούχοι προσδιορίζονται μετά εξής στοιχεία: 

α. Κωδικός Αριθμός Μερίδας Επενδυτή (ΚΑΜΕ). 

β. Στοιχεία αναγνώρισης επενδυτή, όπως αυτά εμφανί¬ 
ζονται στην αντίστοιχη Μερίδα. 

γ. Συνολικό αριθμό αξιών ανά Μερίδα δικαιούχου. 

3. Εφόσον πρόκειται για ανώνυμες αξίες, το Κ.Α.Α. εκδί¬ 
δει στους δικαιούχους μερίσματος βεβαιώσεις, τις οποί¬ 
ες αυτοί προσκομίζουν στην Εκδότρια, και παράλληλα κα¬ 
ταρτίζει και θέτει στη διάθεση της Εκδότριας αυτής κατά¬ 
σταση των εκδοθεισών βεβαιώσεων. Η κατάσταση αυτή 

περιλαμβάνει τον αύξοντα αριθμό της εκδοθείσας βεβαί¬ 
ωσης και το σύνολο των μετοχών κάθε δικαιούχου. 

Άρθρο 40 

Ακύρωση αξιών λόγω μείωσης 
του μετοχικού κεφαλαίου 

Σε περίπτωση κατά την οποία η Εκδότρια αποφασίζει τη 
μείωση του μετοχικού της κεφαλαίου με απόκτηση από 
αυτή και ακύρωση μέρους εισηγμένων στο Χ.Α. αξιώντης, 
οι αξίες αυτές μεταφέρονται από τους Λογαριασμούς Χει¬ 
ριστή της Μερίδας Εκδότριας στο Μεταβατικό Λογαρια¬ 
σμό και απενεργοποιούνται. Το Κ.Α.Α. ενημερώνει τα 
στοιχεία του Σ.Α.Τ. για τη μεταβολή αυτή σύμφωνα με τα 
οριζόμενα στο άρθρο 27 του παρόντος Κανονισμού. 

Άρθρο 41 

Διαγραφή αξιών από το Χ.Α. 

1. Σε περίπτωση διαγραφής κατηγορίας αξιών, το Χ.Α. 
πληροφορείτο Κ.Α.Α. για τη διαγραφή αυτή. 

2. Το Κ.Α.Α. θέτει στη διάθεση της Εκδότριας κατάστα¬ 
ση δικαιούχων των αξιών που έχουν διαγράφει. Εφόσον 
πρόκειται για ανώνυμες αξίες, η κατάσταση αυτή τίθεται 
στη διάθεση της Εκδότριας χωρίς τα στοιχεία της ανα¬ 
γνώρισης των επενδυτών και με κωδικοποιημένο τον ΚΑ¬ 
ΜΕ. Ο δικαιούχος ανωνύμων αξιών λαμβάνει από το 
Κ.Α.Α. βεβαίωση της μετοχικής του ιδιότητας. 

3. Στη συνέχεια, το Κ.Α.Α. προβαίνει σε απενεργοποίη- 
σητων αξιών που έχουν διαγράφει. Το Κ.Α.Α. ενημερώνει 
τα στοιχεία του Σ.Α.Τ. για τη μεταβολή αυτή, σύμφωνα με 
τα οριζόμενα στο άρθρο 27του παρόντος Κανονισμού. 

ΚΕΦΑΛΑΙΟ Δ' 

ΔΕΣΜΕΥΣΗ ΑΞΙΩΝ 

Άρθρο 42 

Διαδικασία δέσμευσης αξιών 

1. Αν πρόκειται να λάβει χώρα σύγκληση γενικής συνέ¬ 
λευσης ή άλλο γεγονός που απαιτεί δέσμευση των αξιών, 
η δέσμευση, μετά τη σχετική γνωστοποίηση του γεγονό¬ 
τος στο Κ.Α.Α., γίνεται κατά τη διαδικασία των επόμενων 
παραγράφων. 

2. Ειδικότερα ο δικαιούχος του δικαιώματος συμμετο¬ 
χής στη γενική συνέλευση Εκδότριας, προκειμένου να 
συμμετάσχει σε αυτήν, πρέπει να ζητήσει τη δέσμευση 
των αξιώντου. Η δέσμευση αυτή γίνεται ως εξής: 

α. από τον Χειριστή Λογαριασμού Χειριστή στον οποίο 
έχουν καταχωρηθεί οι αξίες. 

β. από το Κ.Α.Α., για αξίες που έχουν καταχωρηθεί στον 
Ειδικό Λογαριασμό του δικαιούχου. 

3. Μετά την ως άνω δέσμευση, το Κ.Α.Α. εκδίδει βεβαι¬ 
ώσεις, στις οποίες βεβαιώνεται η δέσμευση των αξιών και 
η ιδιότητα των μετόχων ως δικαιούχων συμμετοχής στη 
γενική συνέλευση. 

4. Επιπλέον, το Κ.Α.Α. εκδίδει ύστερα από σχετικό αίτη¬ 
μα της Εκδότριας και θέτει στη διάθεσή της δύο κατα¬ 
στάσεις: στην πρώτη αναφέρονται οι δικαιούχοι που δέ¬ 
σμευσαν τις αξίες τους για συμμετοχή στη γενική συνέ¬ 
λευση, η ημερομηνία δέσμευσης καθώς και ο αριθμός 
των αξιών, που ο καθένας έχει δεσμεύσει ενώ στη δεύτε¬ 
ρη αναφέρονται οι δικαιούχοι, που έχουν προβεί σε απο¬ 
δέσμευση των αξιών τους σύμφωνα με το δεύτερο, τρίτο 
και τέταρτο εδάφιο της παρ. 5 του παρόντος άρθρου. 
Στην περίπτωση των Εκδοτριών ανωνύμων μετοχών, η κα¬ 
τάσταση αυτή δεν περιέχει τα στοιχεία αναγνώρισης των 


δικαιούχων, αλλά αναφέρει αυτούς με κωδικοποιημένο 
τονΚΑΜΕτους. Η Εκδότρια έχει την υποχρέωση να ελέγ¬ 
χει τη συμφωνία των εκδιδομένων βεβαιώσεων με τις ως 
άνω καταστάσεις. 

5. Με την επιφύλαξη των διατάξεων του άρθρου 44 του 
παρόντος Κανονισμού, το Κ.Α.Α. αποδεσμεύει τις μετο¬ 
χές την επομένη της Γενικής Συνέλευσης, είτε αυτή πραγ¬ 
ματοποιηθεί είτε όχι, εκτός εάν λάβει, το αργότερο μέχρι 
την 10η πρωινή της ημέρας αυτής, ενημέρωση από την 
Εκδότρια για διατήρηση των δεσμεύσεων. Επιτρέπεται η 
αποδέσμευση δεσμευμένων αξιών και πριν από την πραγ¬ 
ματοποίηση της γενικής συνέλευσης, εφόσον το ζητήσει 
ο δικαιούχος. Στην περίπτωση αυτή, ο δικαιούχος υπο¬ 
βάλλει αίτημα αποδέσμευσης, είτε στο Χειριστή, που 
πραγματοποίησε τη δέσμευση, είτε στο Κ.Α.Α., για αξίες 
καταχωρημένες στον Ειδικό Λογαριασμό. Μαζί με την αί¬ 
τηση αποδέσμευσης επιστρέφεται υποχρεωτικά στο 
Κ.Α.Α. από τον αιτούντα την αποδέσμευση και η βεβαίω¬ 
ση, που το Κ.Α.Α. του έχει χορηγήσει σύμφωνα με την πα¬ 
ράγραφο 3 του παρόντος άρθρου. 

ΚΕΦΑΛΑΙΟ Ε' 

ΠΡΑΞΕΙΣ ΤΟΥ ΜΕΤΟΧΟΥ 

Άρθρο 43 
Γ ενικά 

1. Πράξεις του μετόχου που μπορεί να επηρεάζουν τις 
καταχωρημένες αξίες μπορεί να είναι οποιεσδήποτε πρά¬ 
ξεις που ενεργεί ο μέτοχος και που έχουν ως συνέπεια με¬ 
ταβολές των καταχωρημένων στοιχείων. Τέτοιες πράξεις 
είναι ιδίως η άσκηση των δικαιωμάτων μειοψηφίας, η πρό¬ 
θεση εξωχρηματιστηριακής μεταβίβασης αξιών, η εξω- 
χρηματιστηριακή μεταβίβαση αξιών εν ζωή ή αιτία θανά¬ 
του, η σύσταση ενεχύρου ή επικαρπίας ή η κατάσχεση 
αξιών. 

2. Στις περιπτώσεις που έχουν λάβει ή πρόκειται να λά¬ 
βουν χώρα πράξεις του μετόχου, το Κ.Α.Α. έχει υποχρέω¬ 
ση να προβεί στις αναγκαίες μεταβολές των καταχωρη¬ 
μένων στο Σ.Α.Τ. στοιχείων. Συγκεκριμένα αν η πράξη του 
μετόχου έχει ως συνέπεια την απλή μεταβολή των κατα¬ 
χωρημένων στο Σ.Α.Τ. στοιχείων, το Κ.Α.Α. προβαίνει 
στην απλή ενημέρωση, τροποποίηση, συμπλήρωση ή άλ¬ 
λη μεταβολή των στοιχείων που είναι ήδη καταχωρημένα 
στο Σ.Α.Τ. Αν η πράξη του μετόχου έχει ως συνέπεια τη με¬ 
ταβίβαση ή τη σύσταση βάρους ή δέσμευσης, το Κ.Α.Α. 
προβαίνει στις αναγκαίες μεταβολές των υπολοίπων των 
Λογαριασμών. Αν τέλος πρόκειται για γεγονός που απαι¬ 
τεί δέσμευση των αξιών, το Κ.Α.Α. προβαίνει στις απαι- 
τούμενες ενέργειες για τις δεσμεύσεις τους. 

Άρθρο 44 

Δέσμευση αξιών για την άσκηση δικαιωμάτων 
μειοψηφίας 

1. Εφόσον ο δικαιούχος δικαιωμάτων μειοψηφίας επι¬ 
θυμεί να ασκήσει τα προβλεπόμενα από το Ν. 2190/1920 
δικαιώματα μειοψηφίας, οφείλει να ζητήσει τη δέσμευση 
των μετοχών του, η οποία γίνεται ως εξής: 

α. Από τον Χειριστή Λογαριασμού Χειριστή, στον οποίο 
έχουν καταχωρηθεί οι αξίες. 

β. Από το Κ.Α.Α., για αξίες που έχουν καταχωρηθεί σε Ει¬ 
δικό Λογαριασμό της μερίδας επενδυτή. 

2. Η χρονική διάρκεια της δέσμευσης προσδιορίζεται 
από τον δικαιούχο. Κατά τη διάρκεια της δέσμευσης των 
αξιών, ο δικαιούχος μπορεί να την ανακαλέσει κατά τον 

ίδιο τρόπο με τον οποίο την προκάλεσε. Το Κ.Α.Α., μετά 
από σχετικό αίτημα της Εκδότριας, την ενημερώνει σε κά¬ 
θε περίπτωση δέσμευσης και αποδέσμευσης αξιών, που 
έγινε για την άσκηση δικαιωμάτων μειοψηφίας. 

3. Το Κ.Α.Α. εκδίδει βεβαίωση δέσμευσης αξιών για την 
άσκηση δικαιωμάτων μειοψηφίας. Οι βεβαιώσεις αυτές 
περιέχουν, πέραν των στοιχείων της παρ. 4 του άρθρου 
51, και τον αριθμό των αξιών που δέσμευσε ο δικαιούχος. 

Άρθρο 45 

Δέσμευση αξιών λόγω δήλωσης πρόθεσης 
εξωχρηματιστηριακής μεταβίβασης αυτών 
ή σύστασης βάρους επί αυτών 

1. Η προβλεπόμενη από το άρθρο 48 του Ν. 2396/1996, 
όπως ισχύει, έγγραφη δήλωση πρόθεσης μεταβίβασης 
αξιών ή σύστασης βάρους επί αυτών υποβάλλεται από 
τον δικαιούχο των προς μεταβίβαση ή επιβάρυνση αξιών 
προς το Κ.Α.Α. ως εξής: 

α. Μέσω του Χειριστή του συγκεκριμένου Λογαριασμού 
Χειριστή στον οποίο ευρίσκονται καταχωρημένες οι εν λό¬ 
γω αξίες ή δικαιώματα. Ο Χειριστής προβαίνει σε δέσμευ¬ 
ση των ως άνω αξιών ή δικαιωμάτων προκαλώντας μέσω 
του Σ.Α.Τ. τη μεταφορά τους στον Ειδικό Λογαριασμό της 
Μερίδας του δικαιούχου. Η δήλωση πρέπει να αναφέρει 
το πρόσωπο προς το οποίο θα γίνει η μεταβίβαση ή υπέρ 
του οποίου πρόκειται να συσταθεί το βάρος, το χρονικό 
διάστημα της δέσμευσης των αξιών, που δεν μπορεί να εί¬ 
ναι μεγαλύτερο των 30 ημερών από την ημέρα της δήλω¬ 
σης, και το Λογαριασμό στον οποίο θα μεταφερθούν οι 
αξίες μετά την ανάκληση της δήλωσης ή τη λήξη της ημε¬ 
ρομηνίας δέσμευσης. 

β. Απευθείας στο Κ.Α.Α., εφόσον η πρόθεση μεταβίβα¬ 
σης ή σύστασης βάρους αφορά αξίες που είναι ήδη κα¬ 
ταχωρημένες σε Ειδικό Λογαριασμό. Στην περίπτωση αυ¬ 
τή,το Κ.Α.Α. δεσμεύει άμεσα μετά τη λήψη της έγγραφης 
δήλωσης τις αξίες αυτές. 

2. Η δέσμευση διενεργείται μόνο για τις αξίες ή τα δι¬ 
καιώματα, που αναφέρονται στην έγγραφη δήλωση του 
δικαιούχου, και αποκλειστικά για τον αναφερόμενο σε αυ¬ 
τήν σκοπό. Επίσης η δέσμευση δεν επεκτείνεται σε νέες 
αξίες ή δικαιώματα, που τυχόν προκύπτουν από τις ήδη 
δεσμευμένες. Σε περίπτωση μείωσηςτου αριθμούτων με¬ 
τοχών διά της συνενώσεως περισσοτέρων μετοχών σε 
μία (περίπτωση ΓθνθΓδθ ερίίΐ), οι δεσμευμένες στον Ειδικό 
Λογαριασμό αξίες μπορούν να υποστούν ανάλογη μείω¬ 
ση. 

3. Ο δηλών δικαιούχος μπορεί να ανακαλέσει εν άλω ή 
εν μέρειτη δήλωση κατά τον ίδιο τρόπο που την υπέβαλε, 
εφόσον στο έγγραφο της ανάκλησης διατυπώνεται η συ¬ 
ναίνεση του κατονομαζόμενου προσώπου. 

4. Ο δηλών δικαιούχος δύναται μετά από σχετικό αίτη- 
μάτου να λάβει βεβαίωση δέσμευσης των αξιών. Η βεβαί¬ 
ωση αυτή περιέχει, πέραν των στοιχείων της παρ. 4 του 
άρθρου 51, και τον αριθμό των αξιών ή δικαιωμάτων που 
δέσμευσε ο δηλών δικαιούχος. 

Άρθρο 46 

Μεταφορά αξιών λόγω εξωχρηματιστηριακής 
μεταβίβασής τους εν ζωή 

1. Για την καταχώρηση στο Σ.Α.Τ. εξωχρηματιστηρια- 
κής μεταβίβασης αξιών εν ζωή, απαιτείται: 

α. Να προηγηθεί εντολή του μεταβιβάζοντος προς τον 
Χειριστή του συγκεκριμένου Λογαριασμού Χειριστή, στον 


οποίο ευρίσκονται καταχωρημένες οι μεταβιβασθείσες 
αξίες για μεταφορά των ως άνω αξιών στον Ειδικό Λογα¬ 
ριασμό της Μερίδας του μεταβιβάζοντα. 

β. Να υποβληθούν στο Κ.Α.Α. τα εξής έγγραφα: 

αα. η έγγραφη σύμβαση με την οποία μεταβιβάζονται οι 
αξίες, με βεβαιωμένο το γνήσιο των υπογραφών των συμ- 
βαλλομένων από αστυνομική αρχή ή διοικητική αρχή, 
σύμφωνα με τα οριζόμενα στον Κώδικα Διοικητικής Δια¬ 
δικασίας. 

ββ. αίτηση μεταφοράς των μεταβιβασθεισών αξιών από 
τον Ειδικό Λογαριασμό του μεταβιβάζοντα σε Λογαρια¬ 
σμό του αποκτώντα. Η αίτηση αυτή υπογράφεται από αμ- 
φότερους τους συμβαλλομένους και περιέχει τα εξής: 

ί. τα στοιχεία αναγνώρισης των συμβαλλομένων (συ¬ 
μπεριλαμβανομένων και των Κωδικών Αριθμών Μερίδας 
Επενδυτή τους). 

ϋ. το αντικείμενο και η αιτιολογία της μεταβίβασης. 

ίϋ. τον Λογαριασμό Χειριστή στον οποίο ο αποκτών επι¬ 
θυμεί να καταχωρηθούν οι μεταβιβασθείσες αξίες. Εάν ο 
αποκτών δεν δηλώσει Λογαριασμό Χειριστή, οι αξίες κα- 
ταχωρούνται στον Ειδικό Λογαριασμό της Μερίδας του. 

ιν. τη δήλωση αμφοτέρων των συμβαλλομένων περί της 
ύπαρξης ή ανυπαρξίας βαρών επί των μεταβιβασθεισών 
αξιών και 

ν. τον αριθμό της δήλωσης πρόθεσης μεταβίβασης, σε 
περίπτωση που έχει προηγηθεί τέτοια δήλωση. 

γγ.τοπιστοποιητικότου άρθρου 105του Ν.Δ. 118/1973, 
όπως ισχύει, εφόσον πρόκειται για μεταβίβαση λόγω δω¬ 
ρεάς. 

γ. Να έχει παρέλθει διάστημα τριών εργασίμων ημερών 
από την ημερομηνία υποβολής της ως άνω υπό στοιχείο 
β, ββ αίτησης μεταφοράς. 

2. Κατά παρέκκλιση τωνοριζομένωνστηνπαρ. 1 τουπα- 
ρόντος, για την εξωχρηματιστηριακή μεταβίβαση μετο¬ 
χών ή άλλων κινητών αξιών κατ’ εφαρμογή του άρθρ. 15 
παρ. ΙΙπερ. στ. Ν. 3632/1928, όπως ισχύει, αρκεί έγγραφη 
αίτηση του μεταβιβάζοντα ή του πληρεξουσίου ή εντολο- 
δόχου του με βεβαιωμένο το γνήσιο της υπογραφής αυ¬ 
τών, στην οποία αναφέρονται τα στοιχεία αναγνώρισης 
του αποκτώντα που απαιτεί το Κ.Α.Α., το είδος και ο αριθ¬ 
μός των μεταβιβαζομένων μετοχών ή αξιών και η αιτιολο¬ 
γία μεταβίβασης. 

Στην περίπτωση αυτή, η μεταβίβαση από τον Ειδικό Λο¬ 
γαριασμό του μεταβιβάζοντος σε λογαριασμό του απο- 
κτώντος διενεργείται μέχρι την επόμενη εργάσιμη ημέρα 
από της υποβολής της ως άνω αίτησης. 

Ομοίως για την εξωχρηματιστηριακή μεταβίβαση μετο¬ 
χών ή άλλων κινητών αξιών κατ’ εφαρμογή του άρθρου 15 
παρ. 11 περ. ζτου Ν. 3632/1928, όπως ισχύει, η μεταβίβα¬ 
ση από τον Ειδικό Λογαριασμό του Δημοσίου ή της ΔΕΚΑ 
Α.Ε. σε λογαριασμό του αποκτώντος διενεργείται μέχρι 
και την επόμενη εργάσιμη ημέρα από της υποβολής της 
αίτησης μεταβίβασης. 

3. Η μεταφορά από τον Ειδικό Λογαριασμό του μεταβι- 
βάζοντος είτε στον Ειδικό Λογαριασμό είτε στο Λογαρια¬ 
σμό Χειριστή του αποκτώντος, που τυχόν έχει δηλωθεί, γί¬ 
νεται από το Κ.Α.Α. Στην περίπτωση που έχει προηγηθεί 
δήλωση πρόθεσης μεταβίβασης, το Κ.Α.Α. προβαίνει στη 
μεταφορά των αξιών, εφόσον διαπιστώσει επιπροσθέτως 
και την πλήρη ταύτιση των στοιχείων του κατονομαζόμε¬ 
νου στη δήλωση πρόθεσης μελλοντικού δικαιούχου με τα 
στοιχεία του αποκτώντα, όπως αυτά αναγράφονται στην 
προσκομισθείσα αίτηση μεταφοράς. 

Άρθρο 47 

Μεταφορά αξιών λόγω μεταβίβασης με κληρονομιά, 
κληροδοσία ή οιονεί καθολική διαδοχή 

1. Για την καταχώρηση στο ΣΑΤ εξωχρηματιστηριακής 
μεταβίβασης αξιών λόγω κληρονομιάς ή κληροδοσίας 
ακολουθείται η παρακάτω διαδικασία: 

α. Το Κ.Α.Α. με την προσκόμιση από οποιονδήποτε λη¬ 
ξιαρχικής πράξης θανάτου δικαιούχου Μερίδας ειδοποιεί 
τους Χειριστές των Λογαριασμών Χειριστή της Μερίδας 
του κληρονομούμενου, οι οποίοι οφείλουν να προβούν σε 
άμεση μεταφορά των αξιών που διαχειρίζονται από τους 
Λογαριασμούς αυτούς στον Ειδικό Λογαριασμό της εν 
λόγω Μερίδας. Την ίδια υποχρέωση μεταφοράς των 
αξιών στον ως άνω Ειδικό Λογαριασμό, καθώς και την 
υποχρέωση για σχετική ενημέρωση του Κ.Α.Α., έχουν οι 
Χειριστές, όταν προσκομισθεί σε αυτούς ληξιαρχική πρά¬ 
ξη θανάτου επενδυτή, στη Μερίδατου οποίου διαχειρίζο¬ 
νται Λογαριασμό Χειριστή. 

β. Στη συνέχεια οι κληρονομηθείσες αξίες μεταφέρο- 
νται από τον Ειδικό Λογαριασμό της Μερίδας του κληρο- 
νομουμένου στους Λογαριασμούς Χειριστή (εφόσον δη¬ 
λωθούν), ή στους Ειδικούς Λογαριασμούς των Μερίδων 
των κληρονόμων ή κληροδόχων. Προκειμένου να γίνει η 
παραπάνω μεταφορά αξιών ακολουθείται όποια από τις 
παρακάτω τρεις διαδικασίες επιλέξει ο κάθε ενδιαφερό¬ 
μενος. Απαραίτητη προϋπόθεση για την ολοκλήρωση 
των ως άνω μεταφορών είναι η προσκόμιση στο Κ.Α.Α. του 
πιστοποιητικού του άρθρου 105 του Ν.Δ. 118/1973, όπως 
ισχύει. Αναλυτικότερα: 

βα. Το Κ.Α.Α. μεταφέρει τις αξίες από τον Ειδικό Λογα¬ 
ριασμό της Μερίδας του κληρονομουμένου στους Λογα¬ 
ριασμούς των Μερίδων των κληρονόμων ή κληροδόχων 
αφού του προσκομισθούν από τους ενδιαφερομένους 
ακριβή αντίγραφα των παρακάτω δικαιολογητικών που 
απαιτούνται κατά περίπτωση για τη νομιμοποίησή τους: 

1. Αν έχει εκδοθεί κληρονομητήριο: 
ί. Αντίγραφο κληρονομητηρίου 

μ. Πιστοποιητικό περί μη ανάκλησης/τροποποίησης/ 
ακύρωσης του κληρονομητηρίου 

2. Αν υπάρχει διαθήκη: 

ί. Αντίγραφο πρακτικώντου αρμόδιου δικαστηρίου περί 
δημοσίευσης της διαθήκης (ιδιόγραφης, μυστικής, έκτα¬ 
κτης) ή αντίγραφο της δημόσιας διαθήκης 
ϋ. Αντίγραφο των πρακτικών του αρμόδιου δικαστηρίου, 
μετά οποία κηρύχθηκε η ιδιόγραφη διαθήκη κυρία (στην 
περίπτωση που πρόκειται για ιδιόγραφη διαθήκη, η οποία 
κηρύχθηκε κυρία, 

ίϋ. Πιστοποιητικό περί μη δημοσίευσης άλλης διαθήκης, 
ίν. Πιστοποιητικό περί μη αμφισβήτησης του κληρονο¬ 
μικού δικαιώματος, 

ν. Πιστοποιητικό περί μη αποποίησης της κληρονομιάς. 

3. Αν έχει γίνει από τον κληρονόμο αποδοχή κληρονο¬ 
μιάς η οποία να συμπεριλαμβάνει και μετοχές, αντίγραφο 
του συμβολαιογραφικού εγγράφου αποδοχής της κλη¬ 
ρονομιάς του αποβιώσαντα, 

4. Αν δεν υπάρχει κληρονομητήριο ή διαθήκη ή δεν έχει 
γίνει αποδοχή της κληρονομιάς: 

ί. Ληξιαρχική πράξη θανάτου του αποβιώσαντα 
ϋ. Πιστοποιητικό εγγυτέρων συγγενών του αποβιώσα¬ 
ντα 

ίϋ. Πιστοποιητικό περί μη δημοσιεύσεως διαθήκης του 
αποβιώσαντα 


ίν. Πιστοποιητικό περί μη αμφισβήτησης του κληρονο¬ 
μικού δικαιώματος 

ν. Πιστοποιητικό περί μη αποποίησης της κληρονομιάς 

5. Αν έχει γίνει από τον κληρονόμο αποδοχή κληρονο¬ 
μιάς η οποία δεν συμπεριλαμβάνει και μετοχές: 

ί. Αντίγραφο του συμβολαιογραφικού εγγράφου απο¬ 
δοχής της κληρονομιάς του αποβιώσαντα 

ίί. Πιστοποιητικό περί μη δημοσιεύσεως διαθήκης του 
αποβιώσαντα (εφόσον έχει χωρήσει εξ αδιαθέτου διαδο¬ 
χή·) 

ίϋ. Πιστοποιητικό περί μη αμφισβήτησης του κληρονο¬ 
μικού δικαιώματος 

6. Σε ειδικές περιπτώσεις το Κ.Α.Α. δύναται να ζητά από 
τους ενδιαφερομένους πρόσθετα δικαιολογητικά. 

ββ. Εφόσοντο επιθυμεί, ο Χειριστής σε Λογαριασμό του 
οποίου υπήρχαν οι αξίεςτου κληρονομουμένου, μετά από 
αίτημα των κληρονόμων, αφού ολοκληρώσει τον έλεγχο 
των παραπάνω υπό (βα) δικαιολογητικών, προσκομίζει 
στο Κ.Α.Α. επιστολή, την οποία συντάσσει με αποκλειστι¬ 
κή του ευθύνη, και στην οποία προσδιορίζονται τα στοι¬ 
χεία αναγνώρισης των κληρονόμων, ο Κωδικός Αριθμός 
Μερίδας Επενδυτή, οι ποσότητες που έκαστος κληρονο¬ 
μεί ή το ποσοστό συγκυριότητας ενός εκάστου, καθώς 
και οι Λογαριασμοί Χειριστή, στους οποίους θα μεταφερ¬ 
θούν οι αξίες αυτές. Στη συνέχεια, το Κ.Α.Α. μεταφέρειτις 
εν λόγω αξίες από τον Ειδικό Λογαριασμό της Μερίδας 
στους Λογαριασμούς των Μερίδων των κληρονόμων ή 
κληροδόχων. 

βγ. Η Εκδότρια ονομαστικών αξιών της οποίας οι αξίες 
υπήρχαν σε Λογαριασμό του κληρονομουμένου, μετά 
από αίτημα των κληρονόμων και αφού ολοκληρώσει των 
έλεγχο των παραπάνω υπό (βα) δικαιολογητικών, προ¬ 
σκομίζει στο Κ.Α.Α. επιστολή, την οποία συντάσσει με 
αποκλειστική της ευθύνη, και στην οποία προσδιορίζο¬ 
νται τα στοιχεία αναγνώρισης των κληρονόμων, ο Κωδι¬ 
κός Αριθμός Μερίδας Επενδυτή, οι ποσότητες που έκα¬ 
στος κληρονομεί ή το ποσοστό συγκυριότητας ενός εκά¬ 
στου, καθώς και οι Λογαριασμοί Χειριστή, στους οποίους 
θα μεταφερθούν οι αξίες αυτές. Στη συνέχεια, το Κ.Α.Α. 
μεταφέρει τις εν λόγω αξίες από τον Ειδικό Λογαριασμό 
της Μερίδας στους Λογαριασμούς των Μερίδων των κλη¬ 
ρονόμων ή κληροδόχων. 

2. Για την καταχώρηση στο Σ.Α.Τ. μεταβίβασης αξιών 
λόγω οιονεί καθολικής διαδοχής, εάν μεν η συγχώνευση 
γίνεται με απορρόφηση εφαρμόζονται τα άρθρα 30, 31, 
35, και 36του παρόντος Κανονισμού, εάν γίνεται δε με σύ¬ 
σταση νέας εταιρείας εφαρμόζονται τα άρθρα 18 παρ. 5, 
41 και 57 του παρόντος Κανονισμού. 

Άρθρο 48 

Καταχώρηση σύστασης ενεχύρου επί αξιών 

1. Για την καταχώρηση από το Κ.Α.Α. στο Σ.Α.Τ. ενεχύ¬ 
ρου επί αξιών ακολουθείται η εξής διαδικασία: 

α. Προηγείται εντολή του ενεχυραστή προς τον Χειρι¬ 
στή του συγκεκριμένου Λογαριασμού Χειριστή στον 
οποίο ευρίσκονται καταχωρημένες οι ενεχυρασθείσες 
αξίες για μεταφορά των ως άνω αξιών στον Ειδικό Λογα¬ 
ριασμό της Μερίδας του ενεχυραστή και οι ως άνω αξίες 
μεταφέρονται στο Λογαριασμό αυτόν. 

β. Στη συνέχεια υποβάλλονται στο Κ.Α.Α. τα εξής έγ¬ 
γραφα: 

αα. η σύμβαση σύστασης του ενέχυρου στις αξίες. 

ββ. αίτηση καταχώρησης ενεχύρου που συμπληρώνε¬ 
ται σε ειδικό έντυπο και υπογράφεται από αμφοτέρους 
τους συμβαλλόμενους. Η αίτηση αυτή περιέχει τα εξής: 

ί. τα στοιχεία αναγνώρισης των συμβαλλομένων (συ¬ 
μπεριλαμβανομένων και των Κωδικών Αριθμών Μερίδας 
Επενδυτή τους). 

Η. περίληψη του περιεχομένου της σύμβασης του ενε¬ 
χύρου. 

ίϋ. ο αριθμός της δήλωσης πρόθεσης σύστασης βά¬ 
ρους, σε περίπτωση που έχει προηγηθεί τέτοια δήλωση. 
Στην περίπτωση αυτή, το Κ.Α.Α. προβαίνει στην καταχώ- 
ρηση του ενεχύρου, εφόσον διαπιστώσει την πλήρη ταύ¬ 
τιση των στοιχείων του κατονομαζομένου στη δήλωση ως 
μελλοντικού ενεχυρούχου δανειστή με τα στοιχεία του 
ενεχυρούχου δανειστή, όπως αυτά αναγράφονται στην 
υποβληθείσα αίτηση καταχώρησης ενεχύρου. 

γ. Μετά την υποβολή των ως άνω εγγράφων, το Κ.Α.Α. 
εισάγει ένδειξη ενεχύρου στις ως άνω αξίες που βρίσκο¬ 
νται στον Ειδικό Λογαριασμό του ενεχυραστή. 

2. Η ενεχύραση των αξιών ισχύει έναντι πάντων από την 
καταχώρησή της στα αρχεία του Κ.Α.Α. 

3. Το Κ.Α.Α. διαβιβάζει αμελλητί στην Εκδότρια κάθε έγ¬ 
γραφο συστατικό ενεχύρου επί αξιών της και ενημερώνει 
σχετικά τόσο τον ενεχυραστή όσο καιτονενεχυρούχο δα¬ 
νειστή κατόπιν αιτήματος τους. 

4. Η άρση της καταχώρησης του ενεχύρου και η συνα¬ 
κόλουθη αποδέσμευση των βεβαρυμένων αξιών γίνεται 
στο Σ.Α.Τ. συνεπεία αποσβέσεωςτου ενεχύρου σύμφωνα 
με τα οριζόμενα στο νόμο. 

5. Σε περίπτωση εκποίησης λόγω αναγκαστικής εκτέλε¬ 
σης ενεχυρασμένων αξιών κατ’ εφαρμογή του άρθρου 24 
του Ν. 3632/1928 ή του άρθρου 29 παρ. 5 του Ν. 2533/ 
1997, όπως κάθε φορά ισχύουν, οι προς εκποίηση αξίες 
μεταφέρονται, εφόσον διαπιστωθεί ότι συντρέχει τέτοια 
περίπτωση και αποκλειστικά για τη διενέργεια της εκποί¬ 
ησης, από το Κ.Α.Α. στο Λογαριασμό Αξιών του ενεχυ¬ 
ρούχου δανειστή υπό τον χειρισμό του Μέλους του Χ.Α. 
που έχει οριστεί από τα αρμόδια προς τούτο όργανα ως 
υπεύθυνο για τη διενέργεια της εκποίησης. Μετά την εκ¬ 
ποίηση των αξιών στο Χ.Α, ακολουθείται η διαδικασία 
εκκαθάρισης. 

6. Τα δικαιώματα συμμετοχής σε γενική συνέλευση, 
άσκησης δικαιωμάτων μειοψηφίας, απόληψης μερίσμα¬ 
τος και προτίμησης, γεννώνται είτε στο πρόσωπο του ενε¬ 
χυραστή είτε στο πρόσωπο του ενεχυρούχου δανειστή, 
δυνάμει των όρων της μεταξύ τους σύμβασης, όπως αυ¬ 
τοί έχουν αποτυπωθεί με ευθύνη των συμβαλλομένων με¬ 
ρών στην αίτηση καταχώρησης του ενεχύρου. 

7. Στην περίπτωση του άρθρου 34 του παρόντος Κανο¬ 
νισμού και εφόσον προκύψουν νέες αξίες από τις ήδη ενε- 
χυρασμένες, το ενέχυρο επεκτείνεται και στις αξίες αυ¬ 
τές, εάν αυτό προβλέπεται στην αίτηση καταχώρησης 
του ενεχύρου. 

Άρθρο 49 

Καταχώρηση επικαρπίας επί αξιών 

1. Για την καταχώρηση από το Κ.Α.Α. στο Σ.Α.Τ. επικαρ¬ 
πίας επί αξιών ακολουθείται η εξής διαδικασία: 

α. Προηγείται εντολή του ψιλού κυρίου προς τον Χειρι¬ 
στή του συγκεκριμένου Λογαριασμού Χειριστή στον 
οποίο ευρίσκονται καταχωρημένες οι βεβαρυμένες αξίες 
για μεταφορά των ως άνω αξιών στον Ειδικό Λογαριασμό 
της Μερίδας του ψιλού κυρίου και οι ως άνω αξίες μετα- 
φέρονται στο Λογαριασμό αυτόν. 


β. Στη συνέχεια υποβάλλονται στο Κ.Α.Α. τα εξής έγ¬ 
γραφα: 

αα. η σύμβαση σύστασης επικαρπίας στις αξίες. 

ββ. αίτηση καταχώρησης επικαρπίας που συμπληρώνε¬ 
ται σε ειδικό έντυπο και υπογράφεται από αμφοτέρους 
τους συμβαλλομένους. Η αίτηση αυτή περιέχει τα εξής: 

ί. τα στοιχεία αναγνώρισης των συμβαλλομένων (συ¬ 
μπεριλαμβανομένων και των Κωδικών Αριθμών Μερίδας 
Επενδυτή τους). 

ϋ. περίληψη του περιεχομένου της σύμβασης επικαρ¬ 
πίας. 

ίϋ. ο αριθμός της δήλωσης πρόθεσης σύστασης βά¬ 
ρους, σε περίπτωση που έχει προηγηθεί τέτοια δήλωση. 
Στην περίπτωση αυτή, το Κ.Α.Α. προβαίνει στην καταχώ¬ 
ρηση της επικαρπίας, εφόσον διαπιστώσει την πλήρη 
ταύτιση των στοιχείωντου κατονομαζομένου στη δήλωση 
ως μελλοντικού επικαρπωτή με τα στοιχεία του επικαρ¬ 
πωτή, όπως αυτά αναγράφονται στην υποβληθείσα αίτη¬ 
ση καταχώρησης επικαρπίας. 

γ. Μετά την υποβολή των ως άνω εγγράφων, το Κ.Α.Α. 
εισάγει ένδειξη επικαρπίας στις ως άνω αξίες που βρί¬ 
σκονται στον Ειδικό Λογαριασμό του ψιλού κυρίου. 

2. Γιατην καταχώρηση από το Κ.Α.Α. στο Σ.Α.Τ. επικαρ¬ 
πίας επί αξιών, η οποία έχει συσταθεί με διάταξη τελευ¬ 
ταίας βουλήσεως, η Εκδότρια ακολουθώντας τη διαδικα¬ 
σία του άρθρου 47του παρόντος Κανονισμού αποστέλλει 
στο Κ.Α.Α., πέραν του φορολογικού πιστοποιητικού και 
της επιστολής που προβλέπονται στα στοιχεία Ι.β. και 
1 ,β.βγ. του άρθρου αυτού, την αίτηση καταχώρησης επι¬ 
καρπίας, που προβλέπεται στο στοιχείο β, ββ της πρώτης 
παραγράφου του παρόντος άρθρου, η οποία εφαρμόζε¬ 
ται αναλογικά. Η αίτηση αυτή πρέπει να είναι υπογεγραμ¬ 
μένη από αμφοτέρους τους δικαιούχους. 

3. Η σύσταση επικαρπίας επί αξιών ισχύει έναντι πάντων 
από την καταχώρησή της στα αρχεία του Κ.Α.Α. 

4. Το Κ.Α.Α. διαβιβάζει αμελλητί στην Εκδότρια κάθε έγ¬ 
γραφο συστατικό επικαρπίας επί αξιών της και ενημερώ¬ 
νει σχετικά, τόσοντον ψιλό κύριο όσο και τον επικαρπωτή 
κατόπιν αιτήματος τους. 

5. Η άρση της καταχώρησης της επικαρπίας και η συνα¬ 
κόλουθη αποδέσμευση των βεβαρυμένων αξιών γίνεται 
στο Σ.Α.Τ. συνεπεία αποσβέσεως της επικαρπίας σύμφω¬ 
να με τα οριζόμενα στο νόμο. 

6. Τα δικαιώματα συμμετοχής σε γενική συνέλευση, 
άσκησης δικαιωμάτων μειοψηφίας και προτίμησης, γεν¬ 
νώντας είτε στο πρόσωπο του ψιλού κυρίου, είτε στο πρό¬ 
σωπο του επικαρπωτή, δυνάμει των όρων της μεταξύ 
τους σύμβασης, όπως αυτοί έχουν αποτυπωθεί με ευθύ¬ 
νη των συμβαλλομένων μερών στην υποβληθείσα αίτηση 
καταχώρησης επικαρπίας. 

7. Στην περίπτωση του άρθρου 34 του παρόντος Κανο¬ 
νισμού και εφόσον προκύψουν νέες αξίες από τις ήδη βε¬ 
βαρυμένες, η επικαρπία επεκτείνεται και στις αξίες αυτές, 
εάν αυτό προβλέπεται από την υποβληθείσα αίτηση κα¬ 
ταχώρησης της επικαρπίας. 

Άρθρο 50 

Καταχώρηση κατάσχεσης επί αξιών και εκποίηση αυτών 

1. Γ ιατην καταχώρηση στο Σ.Α.Τ. κατάσχεσης επί αξιών 
ακολουθείται η εξής διαδικασία: 

α. Κατασχετήριο έγγραφο υπάτους όρους του άρθρου 
983 Κ.Πολ.Δ. επιδίδεται: 

αα. στο Χειριστή, για αξίες καταχωρημένες σε Λογα¬ 
ριασμό Χειριστή 

ββ. στο Κ.Α.Α., για αξίες καταχωρημένες στον Ειδικό 
Λογαριασμό 

β. Μετά την επίδοση του ως άνω εγγράφου, το Κ.Α.Α. ει¬ 
σάγει ένδειξη κατάσχεσης επί των αξιών οι οποίες κατα¬ 
σχέθηκαν με το κατασχετήριο, ενώ αντίστοιχη ένδειξη 
εισάγει και ο Χειριστής μέσω του Σ.Α.Τ. 

2. Εφόσον ακολουθήσει η διαδικασία αναγκαστικής 
εκτέλεσης των άρθρων 904 επ. του Κ.Πολ.Δ. και 24 του 
Ν. 3632/1928 για τις αξίες που έχουν κατασχεθεί, ακο¬ 
λουθείται η εξής διαδικασία: 

α. το Μέλος που ορίσθηκε από τα αρμόδια όργανα ως 
υπεύθυνο για την εκποίηση των αξιών στο Χ.Α., δημιουρ¬ 
γεί στο Λογαριασμό Αξιών της Μερίδας αυτής Λογαρια¬ 
σμό Χειριστή. 

β. το Κ.Α.Α. και οι Χειριστές εις χείρας των οποίων έχει 
επιβληθεί η κατάσχεση μεταφέρουν από τον Ειδικό Λογα¬ 
ριασμό και τους Λογαριασμούς Χειριστή αντίστοιχα τις 
κατασχεθείσες αξίες στον ως άνω Λογαριασμό Χειριστή. 

γ. ακολουθεί η εκποίηση των αξιών σύμφωνα με τη μέ¬ 
θοδο εκποιήσεως που προβλέπεται στον Κανονισμό του 
Χ.Α. 

δ. μετά την εκποίηση των αξιών, ο Χειριστής υποχρεού- 
ται να προβεί σε απενεργοποίηση του Λογαριασμού Χει¬ 
ριστή που δημιουργήθηκε σύμφωνα με τα πιο πάνω υπό 
α. περιγραφόμενα, με τη διαδικασία του άρθρ. 18παρ. 6. 
περ. α. του παρόντος Κανονισμού. 

ΚΕΦΑΛΑΙΟ ΣΤ 
ΕΚΔΟΣΗ ΒΕΒΑΙΩΣΕΩΝ 

Άρθρο 51 

Διαδικασία έκδοσης Βεβαιώσεων 

1. Βεβαιώσεις που χορηγούνται στους δικαιούχους εί¬ 
ναι οι εξής: 

α. Οι βεβαιώσεις που προβλέπονται από το άρθρο 51 
του Ν. 2396/1996, όπως ισχύει. 

β. Λοιπές βεβαιώσεις όπως ενδεικτικά αυτές που χορη¬ 
γούνται στο δικαιούχο δικαιωμάτων προτίμησης επί ανω¬ 
νύμων μετοχών, στο δικαιούχο μερίσματος επί ανωνύμων 
μετοχών κ.λ.π. 

γ. Βεβαιώσεις, που εκδίδονται στον μέτοχο σε περίπτω¬ 
ση διαγραφής αξιών από το Χ.Α. 

2. Οι παραπάνω βεβαιώσεις εκδίδονται από το Κ.Α.Α. 
κατόπιν σχετικού αιτήματος του δικαιούχου απευθυνομέ- 
νου προς το Κ.Α.Α., είτε απευθείας σ’ αυτό είτε μέσω Χει¬ 
ριστή. Οι βεβαιώσεις μπορεί να εκδίδονται και με μηχανι¬ 
κό μέσο ή άλλο μέσο της επιλογής του Κ.Α.Α. 

3. Οι βεβαιώσεις της περ. βτηςπαρ. 1 του παρόντος άρ¬ 
θρου, εκδίδονται επιπλέον απευθείας και από τους Χειρι¬ 
στές μέσω του Σ.Α.Τ., κατόπιν σχετικού αιτήματος του δι¬ 
καιούχου προς αυτούς, με την προϋπόθεση ότι οι αξίες 
για τις οποίες χορηγείται η βεβαίωση ευρίσκονται υπό τον 
χειρισμό τους. 

4. Όλες οι βεβαιώσεις πρέπει να αναγράφουν τον ΚΑ¬ 
ΜΕ,τα στοιχεία αναγνώρισης της Μερίδας δικαιούχου και 
τον ακέραιο ή κλασματικό αριθμό δικαιωμάτων ή αξιών, 
που είναι καταχωρημένα στους αντίστοιχους Λογαρια¬ 
σμούς και να έχουν το αντίστοιχο με τον προορισμό τους 
περιεχόμενο. 

5. Αναγκαίες λεπτομέρειες, που αφορούν στην ακύρω¬ 
ση και αντίστοιχη επανέκδοση, καθώς και στην επανεκτύ- 
πωση των ως άνω βεβαιώσεων συνεπεία χειριστικών 
σφαλμάτων, προσδιορίζονται από το Κ.Α.Α. 


ΜΕΡΟΣ Γ 

ΜΕΤΑΤΡΟΠΗ ΕΝΣΩΜΑΤΩΝ ΜΕΤΟΧΩΝ ΣΕ ΑΥΛΕΣ 
ΚΕΦΑΛΑΙΟ Ά 

ΔΙΑΔΙΚΑΣΙΑ ΜΕΤΑΤΡΟΠΗΣ ΜΕΤΟΧΩΝ ΕΤΑΙΡΕΙΩΝ 
ΗΔΗ ΕΙΣΗΓΜΕΝΩΝ ΣΤΟ Χ.Α. 

Άρθρο 52 

Ανακοίνωση ημερομηνίας μετατροπής 

1. Το Κ.Α.Α. ανακοινώνει στην Εκδότρια την ημερομηνία 
μετατροπής των μετοχών της, η οποία είναι δεσμευτική 
για αυτήν. Από την ημερομηνία μετατροπής των ενσώμα¬ 
των μετοχών κάθε Εκδότριας σε άυλες, η μεταβίβασή 
τους μπορεί να γίνεται μόνο μέσω των αντίστοιχων κατα- 
χωρήσεων σε Λογαριασμούς που τηρούνται στο Κ.Α.Α., 
όπως ειδικότερα προβλέπεται από τις διατάξεις του πα¬ 
ρόντος Κανονισμού. 

2. Η Εκδότρια οφείλει να καλέσειτους μετόχους της να 
καταθέσουν τους τίτλους ή/και τα αποθετήρια έγγραφά 
τους προκειμένου αυτά να μετατραπούν σε άυλη μορφή 
και να καταχωρηθούν στο Σ.Α.Τ. Το διάστημα κατά το 
οποίο πραγματοποιείται η κατάθεση των τίτλων ή των 
αποθετηρίων εγγράφων, αποφασίζεται και ανακοινώνε¬ 
ται από την Εκδότρια και πρέπει να είναι συμβατό με τις 
ημερομηνίες του προγράμματος μετατροπής που έχει 
καταρτίσει το Κ.Α.Α. Η πρόσκληση προς τους μετόχους 
γίνεται σύμφωνα με τις διατάξεις της παραγράφου 2 του 
άρθρου 26 του Ν. 2190/1920, όπως εκάστοτε ισχύει. 

Άρθρο 53 

Αρχείο Μετατροπής 

1. Η Εκδότρια προσκομίζει στο Κ.Α.Α. Αρχείο Μετατρο¬ 
πής το οποίο περιέχει δύο τύπους μαγνητικού αρχείου: 

α. Αρχείο μετόχων οι μετοχές των οποίων είναι ελεύθε¬ 
ρες από ενέχυρο ή επικαρπία. 

β. Αρχείο μετόχων, στις μετοχές των οποίων έχει συ- 
σταθεί ενέχυρο ή επικαρπία. 

2. Κατά τα λοιπά, για το Αρχείο Μετατροπής, ισχύουν 
αναλογικά οι διατάξεις του άρθρου 30 του παρόντος Κα¬ 
νονισμού, με την εξαίρεση του στοιχείου γ της παρ. 2. 

3. Το Κ.Α.Α. καθορίζει τις ειδικότερες τεχνικές προδια¬ 
γραφές των αρχείων που οφείλουν να προσκομίζουν οι 
Εκδότριες. 

Άρθρο 54 

Εργασίες που προηγούνται της μετατροπής 

Το Κ.Α.Α. δημιουργεί Μερίδα Εκδότριας πριν από την 
ημερομηνία μετατροπής. Στο Μεταβατικό Λογαριασμό 
αυτής καταχωρείται το σύνολο των προς μετατροπή με¬ 
τοχών. Το υπόλοιπο του Μεταβατικού Λογαριασμού μει¬ 
ώνεται ισόποσα προς τις αντίστοιχες καταχωρήσεις σε 
Λογαριασμούς μετόχων της Εκδότριας, όπως αυτές προ¬ 
κύπτουν βάσειτων στοιχείων που περιέρχονται στο Κ.Α.Α. 
κατά τις τμηματικές παραδόσεις των Αρχείων Μετατρο¬ 
πής από την Εκδότρια. 

Άρθρο 55 

Τμηματικές παραδόσεις Αρχείων Μετατροπής 

1. Πέντε ημέρες πριν από την ημέρα μετατροπής, η Εκ- 
δότρια οφείλει να παραδώσει στο Κ.Α.Α. το πρώτο τμημα¬ 
τικό αρχείο, στο οποίο θα προσδιορίζονται οι μέτοχοί της 
που κατέθεσαν σε αυτήν τίτλους και αποθετήρια, καθώς 
και οι ποσότητες μετοχών ανά μέτοχο. Οι Εκδότριες, ανά 
τακτά χρονικά διαστήματα, που θα ορίζονται από το 




ΦΕΚ901 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11571 


Κ.Α. Α., οφείλουν να παραδίδουν το πιο πρόσφατο Αρχείο 
Μετατροπής των μετόχων, οι οποίοι κατέθεσαν σε αυτές 
τίτλους και αποθετήρια. Πέντε ημέρες πριν από την πα¬ 
ράδοση του αρχείου μη Εμφανισθέντων μετόχων, η Εκ- 
δότρια ονομαστικών μετοχών οφείλει να παραδώσει στο 
Κ.Α.Α. το τελευταίο Αρχείο Μετατροπής. 

2. Εκτός των παραπάνω Αρχείων Μετατροπής, οι Εκδό- 
τριες κοινοποιούν στο Κ.Α.Α. καιτις συμβάσεις σύστασης 
των σχετικών βαρών καιτις αιτήσεις καταχώρησης βαρών 
(ενεχύρου και επικαρπίας). 

Άρθρο 56 

Αξίες που δεν κατατέθηκαν εμπρόθεσμα 

1. Γιατους μη εμφανισθέντες μετόχους, το Κ.Α.Α. δημι¬ 
ουργεί Μερίδα Επενδυτή που ονομάζεται Μερίδα μη Εμ- 
φανισθέντα Επενδυτή και καταχωρεί τον επενδυτή στο 
Σ.Α.Τ. με τα στοιχεία που περιέχονται στο αρχείο μη Εμ- 
φανισθέντων που προσκόμισε κατά τα ανωτέρω η Εκδό- 
τρια, κατά παρέκκλιση των άρθρων 3 και 4 του παρόντος 
Κανονισμού. Στη συνέχεια το Κ.Α.Α. καταχωρεί, σύμφωνα 
με την κατάσταση των μη Εμφανισθέντων μετόχων, τις με¬ 
τοχές στον Ειδικό Λογαριασμό της Μερίδας μη Εμφανι- 
σθέντα Επενδυτή. Σε περίπτωση συγκυριότητας επί με¬ 
τοχών, η καταχώρηση των συγκυριών γίνεται κατά τις δια¬ 
τάξεις του παρόντος άρθρου σε Μερίδα Επενδυτή 
Συγκυριών. 

2. Προκειμένου για μετόχους, οι οποίοι περιλαμβάνο¬ 
νται στον κατάλογο μη Εμφανισθέντων μετόχων, οι Εκδό- 
τριες ονομαστικών μετοχών μπορούν να παραδίδουν, ανά 
τακτά χρονικά διαστήματα, στο Κ.Α.Α., αρχείο μετόχων 
που στο μεταξύ προέβησαν στην κατάθεση των μετοχών 
τους. Ως προς το αρχείο αυτό, εφαρμόζονται οι διατάξεις 
του άρθρου 53του παρόντος Κανονισμού. Οι μετοχές αυ¬ 
τές μετακινούνται από τον Ειδικό Λογαριασμό της Μερί¬ 
δας μη Εμφανισθέντα Επενδυτή, σε Λογαριασμούς της 
Μερίδας Επενδυτή, που δηλώνεται στο ως άνω αρχείο. Η 
Μερίδα μη Εμφανισθέντα Επενδυτή απενεργοποιείται 
από το Κ.Α.Α., εφόσον ο Ειδικός Λογαριασμός αυτής πα¬ 
ρουσιάζει μηδενικό υπόλοιπο. 

3. Οι ενσώματες ανώνυμες μετοχές, που δεν κατατέθη¬ 
καν στην Εκδότρια εντός των προβλεπομένων από το Νό¬ 
μο προθεσμιών, υπόκεινται σε εκποίηση μέσω του Χ.Α. 
σύμφωνα με τη διαδικασία του άρθρου 44 του Ν. 
2396/1996, όπως ισχύει. 

4. Μετατροπή ενσώματων τίτλων μετοχών σε άυλες 
αξίες αλλοδαπής Εκδότριας εταιρείας, της οποίας οι με¬ 
τοχές έχουν προηγουμένως εισαχθεί σε Χρηματιστήριο 
Αξιών άλλου κράτους σύμφωνα με την παράγραφο 17του 
άρθρου 33 Ν. 1806/1988, γίνεται οποτεδήποτε χωρίς χρο¬ 
νικό περιορισμό. 

Άρθρο 56α 

Παραλαβή αποθετηρίων από το Κ.Α.Α. - 

Επιστροφή ενσώματων τίτλων μετοχών στις Εκδότριες 

1. Το Κ.Α.Α. παραλαμβάνει τα ονομαστικά και ανώνυμα 
αποθετήρια έγγραφα με σκοπό την καταστροφή τους. Οι 
ημερομηνίες παραλαβής των αποθετηρίων, που βρίσκο¬ 
νται στην κατοχή των Εκδοτριών και επιστροφής σε αυτές 
των τίτλων των μετοχών τους, που φυλάσσονται στο 
Κ.Α.Α., καθορίζονται με πρόγραμμα που καταρτίζει το 
Κ.Α.Α. Για τα αποθετήρια, που παραλαμβάνει το Κ.Α.Α. 
εκδίδεται απόδειξη παραλαβής, όπου αναγράφονται οι 
αριθμοί των παραληφθέντων αποθετηρίων. 


2. Η Εκδότρια και οι Χειριστές οφείλουν να προσκομί¬ 
ζουν μαζί με τα αποθετήρια και ενυπόγραφη κατάσταση 
αποθετηρίων. Η παραλαβή από το Κ.Α.Α. των αποθετη¬ 
ρίων εγγράφων δεν γεννά υποχρέωσή του ούτε για έλεγ¬ 
χο και διασταύρωση των στοιχείων τους με τα στοιχεία 
των εμφανιζομένων ως μετόχων, ούτε για πιστοποίηση 
της εγκυρότητας ή γνησιότητάς τους. 

3. Το Κ.Α.Α. μπορεί να ακυρώνει την προσωρινή παρα¬ 
λαβή αποθετηρίων εγγράφων, που παρέλαβε. Στην περί¬ 
πτωση αυτή, οι Χειριστές προβαίνουν με ευθύνη τους, 
στις αντίστοιχες ακυρώσεις εγγραφών, που έχουν κάνει 
στο Σ.Α.Τ. Ακύρωση προσωρινής παραλαβής αποθετη¬ 
ρίων χωρεί ενδεικτικά στην περίπτωση που το παραλη- 
φθέν αποθετήριο έχει χαρακτηριστεί από το Κ.Α.Α. ως 
ανίσχυρο λόγω δικαστικής κήρυξής του ως τέτοιου ή ως 
άκυρο για διάφορους λόγους. 

4. Εφόσον δεν συντρέχει λόγος ακύρωσης του αποθε- 
τηρίου, η παραλαβή τους θεωρείται ως οριστική. 

ΚΕΦΑΛΑΙΟ Β' 

ΚΑΤΑΧΩΡΗΣΗ ΣΤΟ Σ.Α.Τ. ΜΕΤΟΧΩΝ ΕΤΑΙΡΕΙΩΝ 
ΠΟΥ ΕΙΣΑΓΟΝΤΑΙ ΓΙΑ ΠΡΩΤΗ ΦΟΡΑ ΣΤΟ Χ.Α. 

Άρθρο 57 

Διαδικασία καταχώρησης 

1. Για την εισαγωγή στο Σ.Α.Τ. αξιών εταιρειών που ει- 
σάγονται για πρώτη φορά στο Χ.Α. το Κ.Α.Α. δημιουργεί 
Μερίδα Εκδότριας σύμφωνα με τα οριζόμενα στο άρθρο 
8 του παρόντος Κανονισμού και καταχωρείτο σύνολο των 
αξιών της εταιρείας αυτής, που πρόκειται να εισαχθούν 
για διαπραγμάτευση στο Χ.Α., στο Μεταβατικό Λογαρια¬ 
σμό της Μερίδας αυτής. Γ ια τη μεταφορά των αξιών από 
το Μεταβατικό Λογαριασμό της Εκδότριας στους Λογα¬ 
ριασμούς των δικαιούχων, η Εκδότρια αποστέλλει στο 
Κ.Α.Α. Αρχείο Κατανομής Δικαιούχων σύμφωνα μετά ορι¬ 
ζόμενα στα άρθρα 30 και 35 του παρόντος Κανονισμού. 
Μετά την έγκριση εισαγωγής των αξιών της Εκδότριας 
εταιρείας από το Διοικητικό Συμβούλιο του Χ.Α., καμία 
τροποποίηση των Αρχείων Κατανομής δεν επιτρέπεται, 
παρά μόνο με τους όρους και προϋποθέσεις του άρθρου 
36 του παρόντος Κανονισμού. Ειδικά για την Εκδότρια 
της οποίας οι αξίες εισάγονται προς διαπραγμάτευση στη 
ΝΕ.Χ.Α., η Εκδότρια αυτή αποστέλλει στο Κ.Α.Α. πέραν 
του Αρχείου Κατανομής Δικαιούχων και Αρχείο Κατανο¬ 
μής Δικαιούχων Δεσμευμένων Αξιών ΝΕ.Χ.Α. σύμφωνα με 
τα οριζόμενα στα άρθρα 31 και 35 του παρόντος Κανονι¬ 
σμού. 

2. Η μεταφορά των αξιών από το Μεταβατικό Λογαρια¬ 
σμό της Εκδότριας στους Λογαριασμούς των δικαιούχων 
διενεργείται από το Κ.Α.Α. δύο ημέρες πριν από την έναρ¬ 
ξη διαπραγμάτευσης των αξιών αυτών στο Χ.Α. Σε αυτό το 
χρονικό διάστημα των δύο ημερών, οι Χειριστές μπορούν 
να λαμβάνουν πληροφορίες μέσω του Σ.Α.Τ. για τη μετα¬ 
φορά των αξιών αυτών. Οι ως άνω μεταφερθείσες αξίες 
καταχωρούνται οριστικά στους Λογαριασμούς των δικαι¬ 
ούχων και γίνονται διαθέσιμες την ημέρα έναρξης δια¬ 
πραγμάτευσής τους στο Χ.Α. Κατά τα λοιπά εφαρμόζεται 
το άρθρο 36 του παρόντος Κανονισμού. 

3. Κατά παρέκκλιση των παραγράφων 1 και 2 του παρό¬ 
ντος άρθρου το Κ.Α.Α., κατόπιν εντολής της Εκδότριας, 
δύναται να προβαίνει σε τμηματική καταχώρηση υποψη¬ 
φίων μετοχών με τις αντίστοιχες αναμενόμενες μετοχές 
(ενδείξεις). Γ ια τις καταχωρήσεις αυτές εφαρμόζεται η 

παράγραφος 1 του παρόντος άρθρου. Οι καταχωρήσεις 
αυτές δεν επιδέχονται καμία τροποποίηση. 

Εάν δεν εγκριθεί από το Χ.Α. η αίτηση εισαγωγής των 
μετοχών των υποψηφίων μετοχών, οι ως άνω ενδείξεις 
διαγράφονται. 

Η οριστική μετατροπή τους σε μετοχές γίνεται το αργό¬ 
τερο τηνημέραέγκρισηςτηςεισαγωγήςτων μετοχών στο 
Χ.Α. 

ΚΕΦΑΛΑΙΟ Γ' 

ΕΤΑΙΡΙΚΑ ΓΕΓΟΝΟΤΑ ΚΑΙ ΠΡΑΞΕΙΣ ΤΟΥ ΜΕΤΟΧΟΥ 
ΚΑΤΑ ΤΟ ΣΤΑΔΙΟ ΤΗΣ ΜΕΤΑΤΡΟΠΗΣ 

Άρθρο 58 

Καταχώρηση αποτελεσμάτων εταιρικών γεγονότων 
κατά το στάδιο της μετατροπής 

Από την ημερομηνία μετατροπής που έχει ορισθεί για 
κάθε Εκδότρια και για διάστημα έξι μηνών από αυτήν, 
εφόσον το σύνολο των ενσώματων τίτλων της δεν έχει με¬ 
τατραπεί σε άυλες αξίες, η καταχώρηση των αποτελε¬ 
σμάτων εταιρικών γεγονότων για το τμή μα των τίτλων που 
έχουν μετατραπεί σε άυλες αξίες, γίνεται ως εξής: 

α. Για κάθε εταιρικό γεγονός, που έχει ως αποτέλεσμα 
την εισαγωγή νέων αξιών με μεταβολή του αριθμού των 
ήδη εισηγμένων, δεν εφαρμόζεται το άρθρο 34 του πα¬ 
ρόντος Κανονισμού, αλλά απαιτείται η αποστολή στο 
Κ.Α.Α. Αρχείου Κατανομής Δικαιούχων από την Εκδότρια 
σύμφωνα με τα οριζόμενα στα άρθρα 30 και 35 του παρό¬ 
ντος Κανονισμού, ανεξαρτήτως εάν μεταβάλλονται ή όχι 
τα πρόσωπα των δικαιούχων, 
β. Προκειμένου για δέσμευση αξιών: 
αα. εάν πρόκειται για ονομαστικές μετοχές, το Κ.Α.Α. 
εκδίδει και θέτει στη διάθεση της Εκδότριας, αντί της κα¬ 
τάστασης της παραγράφου 4 του άρθρου 42, δύο ηλε¬ 
κτρονικά αρχεία, που περιέχουν τις πράξεις μεταβίβασης 
των μετοχών της. Παράλληλα εκδίδει βεβαίωση δέσμευ¬ 
σης για κάθε δικαιούχο, σύμφωνα με τα οριζόμενα στην 
παρ. 3 του άρθρου 42 και στο άρθρο 51 του παρόντος Κα¬ 
νονισμού. 

ββ. εάν πρόκειται για ανώνυμες μετοχές, το Κ.Α.Α. εκδί¬ 
δει μόνο βεβαίωση δέσμευσης για κάθε δικαιούχο. 

γ. Προκειμένου για τα δικαιώματα προτίμησης και από- 
ληψης μερίσματος, το Κ.Α.Α. προβαίνει στις εξής ενέρ¬ 
γειες κατά παρέκκλιση των οριζόμενων στα άρθρα 38 και 
39 του παρόντος Κανονισμού: 

αα. εάν πρόκειται για ονομαστικές μετοχές, εκδίδει και 
θέτει στη διάθεση της Εκδότριας, αντί των Αρχείου Προσ¬ 
διορισμού Δικαιούχων των άρθρων 38 και 39 του παρό¬ 
ντος Κανονισμού, δύο ηλεκτρονικά αρχεία, που περιέ¬ 
χουν τις πράξεις μεταβίβασης των μετοχών της. 

ββ. εάν πρόκειται για ανώνυμες μετοχές, το Κ.Α.Α. ή οι 
Χειριστές εκδίδουν μόνο σχετική βεβαίωση σύμφωνα με 
τα οριζόμενα στα άρθρα 38 ή 39 και 51 του παρόντος Κα¬ 
νονισμού. 

Άρθρο 59 

Καταχώρηση ενεχύρου κατά το στάδιο της μετατροπής 

Κατά το στάδιο της μετατροπής των αξιών σε άυλη μορ¬ 
φή, προκειμένου να καταχωρηθούν τα υφιστάμενα ήδη 
ενέχυρα, οι Εκδότριες οφείλουν να παρέχουν στο Κ.Α.Α. 
τις πληροφορίες, που περιέχονται στην υποβαλλόμενη 
σύμφωνα με την παρ. 1 του άρθρου 48 αίτηση καταχώρη- 
σης ενεχύρου, η οποία κατά το στάδιο αυτό μπορεί να 


υπογράφεται μόνο από το ένα έκτων συμβαλλομένων με¬ 
ρών. Κατά παρέκκλιση από το άρθρο 4 του παρόντος Κα¬ 
νονισμού, στην περίπτωση αυτή και προκειμένου για κα¬ 
ταχώρηση υποκείμενων σε ήδη υφιστάμενο ενέχυρο 
αξιών, η δημιουργία Μερίδας του ενεχυραστή επενδυτή 
δύναται να γίνει και με πρωτοβουλίατου ενεχυρούχου δα¬ 
νειστή. 

Άρθρο 60 

Καταχώρηση επικαρπίας κατά το στάδιο 
της μετατροπής 

Κατά το στάδιο της μετατροπής των αξιών σε άυλη 
μορφή, προκειμένου να καταχωρηθούν τα ήδη υφιστάμε¬ 
να δικαιώματα επικαρπίας, οι Εκδότριες οφείλουν να πα¬ 
ρέχουν στο Κ.Α.Α. τις πληροφορίες, που περιέχονται στην 
υποβληθείσα στην παράγραφο 1 του άρθρου 49 αίτηση 
καταχώρησης επικαρπίας, η οποία κατά το στάδιο αυτό 
μπορεί να υπογράφεται μόνο από το ένα έκτων συμβαλ¬ 
λομένων μερών. Κατά παρέκκλιση από το άρθρο 4 του πα¬ 
ρόντος Κανονισμού, στην περίπτωση αυτή και προκειμέ¬ 
νου για καταχώρηση των ήδη βεβαρυμένων με επικαρπία 
αξιών, η δημιουργία Μερίδας του ψιλού κυρίου δύναται 
να γίνει και με πρωτοβουλία του επικαρπωτή. 

Άρθρο 61 

Μετατροπή κατασχεμένων μετοχών σε άυλες αξίες 

Γ ια τη μετατροπή κατασχεμένων ενσώματων μετοχών 
σε άυλες αξίες, ο υπέρ ου η κατάσχεση μπορεί, κατά πα¬ 
ρέκκλιση του άρθρου 4 του παρόντος Κανονισμού και 
εφόσον έχει οριστεί αρμόδιος για την εκποίηση χρηματι¬ 
στής σύμφωνα μετηνπαρ. 4του άρθρου 24 Ν. 3632/1928, 
να υποβάλει στο Μέλος αυτό αίτημα δημιουργίας Μερί¬ 
δας στο όνομα και για λογαριασμό του καθ’ ου η κατά¬ 
σχεση και να καταχωρήσει στη Μερίδα αυτή και υπό το 
χειρισμό του Μέλους αυτού τις κατασχεμένες αξίες, προ¬ 
κειμένου αυτές να εκποιηθούν σύμφωνα με τις κείμενες 
διατάξεις. Μετά την είσοδο των αξιών στη Μερίδα αυτή, η 
Μερίδα τίθεται υπό περιορισμό σύμφωνα με τα οριζόμε¬ 
να στην παρ. 2 του άρθρου 7 του παρόντος Κανονισμού. 
Το Μέλος στο Λογαριασμό Χειριστή του οποίου είναι κα- 
ταχωρημένες οι προς εκποίηση αξίες είναι αποκλειστικά 
υπεύθυνος για τη διενέργεια της εκποίησης. Μετά την 
ολοκλήρωση της εκποίησης, ο υπέρ ου η κατάσχεση 
οφείλει να υποβάλλει στο Κ.Α.Α. αίτημα απενεργοποίη- 
σηςτης Μερίδας αυτής. Εάν το αίτημα αυτό δεν υποβλη¬ 
θεί εντός 15 ημερών από την ολοκλήρωση της εκποίησης, 
το Κ.Α.Α. απενεργοποιεί αυτόματα τη Μερίδα. 

ΜΕΡΟΣ Δ' 

ΚΑΤΑΧΩΡΗΣΗ ΜΕΡΙΔΙΩΝ Ε.Κ.Α.Α. ΣΤΟ Σ.Α.Τ. 

ΚΕΦΑΛΑΙΟ Ά 

ΣΤΟΙΧΕΙΑ ΜΕΡΙΔΑΣ ΚΑΙ ΛΟΓΑΡΙΑΣΜΩΝ 
ΔΙΑΧΕΙΡΙΣΤΡΙΑΣ Ε.Κ.Α.Α. 

Άρθρο 62 

ΜερίδαΔιαχειρίστριας Ε.Κ.Α.Α. 

1. Η Μερίδα Διαχειρίστριας Ε.Κ.Α.Α. δημιουργείται κα¬ 
τά τη διαδικασία που ορίζεται στην παρ. 1 του άρθρου 8 
του παρόντος Κανονισμού. 

2. Η Διαχειρίστρια Μεριδίων Ε.Κ.Α.Α. υπέχει τις υπο¬ 
χρεώσεις της παρ. 2 του άρθρου 8 του παρόντος Κανονι¬ 
σμού. 

3. Στη Μερίδα Διαχειρίστριας Ε.Κ.Α.Α. καταχωρούνται: 
α. τα στοιχεία που αφορούν στη Διαχειρίστρια Μεριδίων 
Ε.Κ.Α.Α. που προβλέπονται στο άρθρο 4 του παρόντος 
Κανονισμού και 

β. τα παρακάτω στοιχεία, που αφορούν τα Μερίδια 
Ε.Κ.Α.Α. και τα τυχόν δικαιώματα επ’ αυτών: 
αα. Στοιχεία Μεριδίων Ε.Κ.Α.Α.: 
ί. Συνολικός αριθμός των Μεριδίων Ε.Κ.Α.Α. 
ϋ. Κωδικός διαπραγμάτευσής τους στην Ε.Α. Γ.Α.Κ. 
ββ. Στοιχεία που αφορούν δικαιώματα επί των Μεριδίων 
Ε.Κ.Α.Α.: 

ί.Υποκείμενο μερίδιο Ε.Κ.Α.Α. 

ϋ. Ημερομηνία εισαγωγής του δικαιώματος στην 
Ε.ΑΓ.Α.Κ. 

ίϋ. Ημερομηνία λήξης διαπραγμάτευσης του δικαιώμα¬ 
τος. 

ίν. Ημερομηνία λήξης άσκησης του δικαιώματος, 
ν. Κωδικός διαπραγμάτευσής τους στην Ε.ΑΓ.Α.Κ. 
νί. Αναλογία μετατροπής δικαιωμάτων προς Μερίδια 
Ε.Κ.Α.Α. 

ΚΕΦΑΛΑΙΟ Β' 

ΜΕΡΙΔΕΣ ΚΑΙ ΛΟΓΑΡΙΑΣΜΟΙ, ΕΤΑΙΡΙΚΑ ΓΕΓΟΝΟΤΑ 
ΚΑΙ ΠΡΑΞΕΙΣ ΤΟΥ ΜΕΡΙΔΙΟΥΧΟΥ ΜΕΡΙΔΙΩΝ Ε.Κ.Α.Α. 

ΣΤΑ ΜΕΡΙΔΙΑ Ε.Κ.Α.Α. 

Άρθρο 63 

Στα Μερίδια Ε.Κ.Α.Α. που εισάγονται προς διαπραγμά¬ 
τευση στην Ε.ΑΓ.Α.Κ. εφαρμόζονται αναλογικά τα άρθρα 
1 έως8,12,13,15έως51 και 57του παρόντος Κανονισμού. 
Όπου στις παραπάνω διατάξεις αναφέρεται ο όρος «Εκ- 
δότρια» ή «Εκδότρια» νοείται η Διαχειρίστρια Μεριδίων 
Ε.Κ.Α.Α. Όπου αναφέρεται ο όρος «επενδυτής» ή «μέτο¬ 
χος» νοείται ο Μεριδιούχος Μεριδίων Ε.Κ.Α.Α. και όπου 
αναφέρονται οι όροι «αξίες» ή «μετοχές» νοούνται τα Με¬ 
ρίδια Ε.Κ.Α.Α. 

ΜΕΡΟΣ Ε' 

ΚΑΤΑΧΩΡΗΣΗ ΕΛ.ΠΙΣ. ΣΤΟ Σ.Α.Τ. 

ΚΕΦΑΛΑΙΟ Α' 

ΣΤΟΙΧΕΙΑ ΜΕΡΙΔΑΣ ΚΑΙ ΛΟΓΑΡΙΑΣΜΩΝ 
ΕΚΔΟΤΡΙΑΣ ΕΛ.ΠΙΣ. 

Άρθρο 64 

Μερίδα Εκδότριας ΕΛ.ΠΙΣ. 

1. Η Μερίδα Εκδότριας ΕΛ.ΠΙΣ. δημιουργείται κατά τη 
διαδικασία που ορίζεται στην παρ. 1 του άρθρου 8 του πα¬ 
ρόντος Κανονισμού. 

2. Η Εκδότρια ΕΛΠΙΣ υπέχειτις υποχρεώσεις της παρ. 2 
του άρθρου 8 του παρόντος Κανονισμού. 

3. Στη Μερίδα Εκδότριας ΕΛ.ΠΙΣ. καταχωρούνται: 

α. τα στοιχεία που αφορούν στην Εκδότρια ΕΛ.ΠΙΣ. που 
προβλέπονται στο άρθρο 4 του παρόντος Κανονισμού και 
β. τα παρακάτω στοιχεία, που αφορούν τα ΕΛ.ΠΙΣ. και 
τα τυχόν δικαιώματα επ’ αυτών: 
αα. Στοιχεία ΕΛ.ΠΙΣ.: 
ί. Συνολικός αριθμός των ΕΛ.ΠΙΣ. 
ϋ. Κωδικός διαπραγμάτευσής τους στην Ε.ΑΓ.Α.Κ. 
ββ. Στοιχεία που αφορούν δικαιώματα που προκύπτουν 
απότα ΕΛ.ΠΙΣ. λόγω εταιρικών γεγονότων της Εκδότριας 
των Παριστώμενων Μετοχών: 
ί. Υποκείμενο ΕΛ.ΠΙΣ. 

ϋ. Ημερομηνία αποκοπής του δικαιώματος. 


ΚΕΦΑΛΑΙΟ Β' 

ΜΕΡΙΔΕΣ ΚΑΙ ΛΟΓΑΡΙΑΣΜΟΙ, ΕΤΑΙΡΙΚΑ ΓΕΓΟΝΟΤΑ 
ΚΑΙ ΠΡΑΞΕΙΣ ΤΟΥ ΔΙΚΑΙΟΥΧΟΥ ΕΛ.ΠΙΣ. ΣΤΑ ΕΛ.ΠΙΣ. 

Άρθρο 65 

Στην περίπτωση των ΕΛ.ΠΙΣ. που εισάγονται προς δια¬ 
πραγμάτευση στην Ε.ΑΓ.Α. Κ. εφαρμόζονται αναλογικά τα 
άρθρα 1 έως 8,12,13,15 έως 37,40,41, 43 έως 51 και 57 
του παρόντος Κανονισμού. Όπου στις παραπάνω διατά¬ 
ξεις αναφέρεται ο όρος «Εκδότρια» ή «Εκδότρια» νοείται 
η Εκδότρια ΕΛ.ΠΙΣ. Όπου αναφέρεται ο όρος «επενδυ¬ 
τής» ή «μέτοχος» νοείται ο Δικαιούχος ΕΛ.ΠΙΣ. και όπου 
αναφέρονται οι όροι «αξίες» ή «μετοχές» νοούνται τα 
ΕΛ.ΠΙΣ. 


Άρθρο 66 

Μεταφορά ΕΛ.ΠΙΣ. μεταξύ λογαριασμών 

Σε περίπτωση μεταβίβασης κυριότητας των μετοχών 
που παρίστανται με τα ΕΛ. ΠΙΣ. σύμφωνα με τα προβλεπό- 
μενα στην παρ. 10 του άρθρου 59 του Ν. 2396/1996 όπως 
ισχύει, εφαρμόζονται αναλογικά οι παρ. 3 και 5 του άρ¬ 
θρου 15 και το άρθρο 21 του παρόντος Κανονισμού. Στην 
περίπτωση αυτή το Κ.Α.Α. ενημερώνει το Χ.Α. 

Άρθρο 67 

Προσδιορισμός δικαιούχων δικαιώματος προτίμησης 

1. Στην περίπτωση της παραγράφου 8 του άρθρου 59 
του Ν. 2396/1996 όπως ισχύει, η Εκδότρια ΕΛ.ΠΙΣ. γνω¬ 
στοποιεί στο Κ.Α.Α., σύμφωνα μετά άρθρα 25 και 26του 
παρόντος Κανονισμού, την ημερομηνία προσδιορισμού 
των δικαιούχων άσκησης του, σύμφωνα με την παράγρα¬ 
φο 8 του άρθρου 59του Ν. 2396/1996, δικαιώματος. 

2. Το Κ.Α.Α. θέτει στη διάθεση της Εκδότριας ΕΛ.ΠΙΣ., 
την επόμενη εργάσιμη ημέρα μετά την ολοκλήρωση της 
εκκαθάρισης των χρηματιστηριακών συναλλαγών που 
καταρτίσθηκαν κατά την ως άνω ημέρα προσδιορισμού, 
ηλεκτρονικό αρχείο προσδιορισμού των Δικαιούχων 
ΕΛ.ΠΙΣ. 


Άρθρο 68 

Προσδιορισμός δικαιούχων μερίσματος 

1. Στην περίπτωση της παραγράφου 5 του άρθρου 59 
του Ν. 2396/1996 όπως ισχύει και κατά παρέκκλιση των 
παρ. 1 έως 3 του άρθρου 39 του παρόντος Κανονισμού, η 
Εκδότρια ΕΛ.ΠΙΣ. γνωστοποιεί στο Κ.Α.Α., σύμφωνα μετά 
άρθρα 25 και 26 του παρόντος Κανονισμού, την ημερο¬ 
μηνία προσδιορισμού των δικαιούχωντου μερίσματος επί 
των παριστώμενων με τα ΕΛ.ΠΙΣ. μετοχών. 

2. Το Κ.Α.Α. θέτει στη διάθεση της Εκδότριας ΕΛ.ΠΙΣ., 
την επόμενη εργάσιμη ημέρα μετά το πέρας της εκκαθά¬ 
ρισης των χρηματιστηριακών συναλλαγών που καταρτί¬ 
σθηκαν την ως άνω ημέρα προσδιορισμού, ηλεκτρονικό 
αρχείο προσδιορισμού των Δικαιούχων ΕΛ.ΠΙΣ. 

Άρθρο 69 

Διαδικασία δέσμευσης ΕΛ.ΠΙΣ. 

1. Στην περίπτωση της παραγράφου 6 του άρθρου 59 
του Ν. 2396/1996, η Εκδότρια ΕΛ.ΠΙΣ. γνωστοποιεί στο 
Κ.Α.Α., σύμφωνα με τα άρθρα 25 και 26 του παρόντος Κα¬ 
νονισμού, το εταιρικό γεγονός της Εκδότριας των Παρι- 
στώμενων Μετοχών. 

2. Μετά την ως άνω γνωστοποίηση, ο Δικαιούχος 
ΕΛ.ΠΙΣ. πρέπει να ζητήσει τη δέσμευση των ΕΛ.ΠΙΣ. του. 
Η δέσμευση αυτή γίνεται ως εξής: 

α. είτε από τον Χειριστή Λογαριασμού Χειριστή στον 
οποίο έχουν καταχωρηθείτα ΕΛ.ΠΙΣ. 

β. είτε από το Κ.Α.Α. για ΕΛ.ΠΙΣ. που έχουν καταχωρη¬ 
θεί στον Ειδικό Λογαριασμό του Δικαιούχου ΕΛ.ΠΙΣ. 

3. Στη συνέχεια το Κ.Α.Α. θέτει στη διάθεση της Εκδό- 
τριας ΕΛ.ΠΙΣ. ηλεκτρονικό αρχείο, στο οποίο αναφέρο- 
νται οι Δικαιούχοι ΕΛ.ΠΙΣ. που δέσμευσαντα ΕΛ.ΠΙΣ. τους 
προκειμένου να προβούν στη διαδικασία που ορίζεται στη 
διάταξη της παραγράφου 6 του άρθρου 59 του Ν. 2396/ 
1996. 

4. Το Κ.Α.Α. αποδεσμεύει τα ΕΛ.ΠΙΣ. την επόμενη του 
εταιρικού γεγονότος, είτε αυτό πραγματοποιηθεί είτε όχι, 
εκτός εάν λάβει, το αργότερο μέχρι τη 10η πρωινή της 
ημέρας αυτής, ενημέρωση απάτην Εκδότρια ΕΛ.ΠΙΣ. για 
παράταση της χρονικής διάρκειας του εταιρικού γεγονό¬ 
τος. 

5. Επιτρέπεται η αποδέσμευση δεσμευμένων ΕΛ.ΠΙΣ. 
και πριν από την πραγματοποίηση του εταιρικού γεγονό¬ 
τος, εφόσον το ζητήσει ο Δικαιούχος ΕΛ.ΠΙΣ. Στην περί¬ 
πτωση αυτή ο Δικαιούχος ΕΛ.ΠΙΣ. υποβάλλει αίτημα απο¬ 
δέσμευσης, είτε στο Χειριστή που πραγματοποίησε τη δέ¬ 
σμευση είτε στο Κ.Α.Α. για ΕΛ.ΠΙΣ. καταχωρημένα στον 
Ειδικό Λογαριασμό. Στη συνέχεια, το Κ.Α.Α. θέτει στη διά¬ 
θεση της Εκδότριας ΕΛΠΙΣ συμπληρωματικό αρχείο, στο 
οποίο εμφανίζονται οι Δικαιούχοι ΕΛ.ΠΙΣ. οι οποίοι απο¬ 
δέσμευσαν τα δεσμευμένα ΕΛ.ΠΙΣ. τους. 

Άρθρο 70 
Διαγραφή ΕΛ.ΠΙΣ. 

Στις περιπτώσεις διαγραφής ΕΛ.ΠΙΣ. σύμφωνα με την 
παρ. 10 του άρθρου 59 του Ν. 2396/1996 εφαρμόζεται 
αναλογικά το άρθρο 80 του παρόντος Κανονισμού. 

ΜΕΡΟΣΣΤ 

ΚΑΤΑΧΩΡΗΣΕΙ ΟΜΟΛΟΓΩΝ ΣΤΟ Σ.Α.Τ. 

ΚΕΦΑΛΑΙΟ Α' 

ΕΓΓΡΑΦΕΣ ΚΑΙ ΔΙΑΓΡΑΦΕΣ ΟΜΟΛΟΓΩΝ 
ΣΤΟ Σ.Α.Τ. ΓΕΝΙΚΑ 

Άρθρο 70α 

Λογαριασμός Πελατείας Κ.Α.Α., 

Κεντρικός Λογαριασμός Ομολόγων Κ.Α.Α. 
και Λογαριασμός Ιδιου Χαρτοφυλακίου 

1. Ο Λογαριασμός Πελατείας του Κ.Α.Α. είναι ο Λογα¬ 
ριασμός Ομολόγων που το Κ.Α.Α. τηρεί στο Σύστημα Πα¬ 
ρακολούθησης, για λογαριασμό των επενδυτών, σύμφω¬ 
να με το άρθρο 4 του Κανονισμού Λειτουργίας του Συ¬ 
στήματος Παρακολούθησης και την υπ’ αρ. 79/23.2.2000 
Πράξη του Διοικητή της Τράπεζας της Ελλάδος. 

2.0 Κεντρικός Λογαριασμός Ομολόγων Κ.Α.Α. λειτουρ¬ 
γεί αυτόνομα στο Σ.Α.Τ., αποτελεί την απεικόνιση στο 
Σ.Α.Τ. του Λογαριασμού Πελατείας του Κ.Α.Α., ανήκει στο 
Κ.Α.Α. και τελεί υπό τη διαχείρισή του και δεν συνδέεται 
με συγκεκριμένη Μερίδα. Στο Λογαριασμό αυτόν απεικο¬ 
νίζονται τα Ομόλογα που το Κ.Α.Α. διαχειρίζεται στο Σύ¬ 
στημα Παρακολούθησης για λογαριασμό επενδυτών, 
που τηρούν Μερίδα στο Σ.Α.Τ. 

3. Ο Λογαριασμός Ιδιου Χαρτοφυλακίου για Παράδοση 
Ομολόγων στην Ε.ΤΕ.ΣΕ.Π. είναι ο Λογαριασμός, που ο 
Φορέας τηρεί, σύμφωνα με την 78/23.2.2000 πράξη του 
Διοικητή της Τράπεζας της Ελλάδος, στο Σύστημα Πα¬ 
ρακολούθησης για τις ανάγκες εκκαθάρισης των συμβο¬ 
λαίων που ο ίδιος ο Φορέας συνάπτει στο Χ.Π.Α. 


Άρθρο 71 

Εγγραφές Ομολόγων 

Προκειμένου να γίνει εγγραφή Ομολόγων ή Ομολογιών 
σε Λογαριασμό Μερίδας ακολουθούνται τα επόμενα: 

1. Ο Χειριστής διαβιβάζει στο Κ.Α.Α. μέσω του Σ.Α.Τ. τα 
στοιχεία των δικαιούχων. 

2. Το Κ.Α.Α. μετά από έλεγχο των αρχείων ενημερώνει 
την Τράπεζα της Ελλάδος μέσω του Σ.Α.Τ. για τα ομόλο¬ 
γα που πρόκειται να μετακινηθούν προς το Σ.Α.Τ. και τον 
Χειριστή από τον οποίο προέρχονται. 

3. Οι Χειριστές ενημερώνουν την Τράπεζα της Ελλάδος 
προκειμένου να μεταφέρει τα ομόλογα ή ομολογίες από 
τους λογαριασμούς που τηρούν στο Σύστημα παρακο¬ 
λούθησης, στο Λογαριασμό Πελατείας του Κ.Α.Α. στην 
Τράπεζα της Ελλάδος. 

4. Η Τράπεζα της Ελλάδος εγκρίνει τη μεταφορά των 
ομολόγων ή ομολογιών στο Κ.Α.Α. μέσω του Σ.Α.Τ. 

5. Το Κ.Α.Α., μετά τα ανωτέρω, καταχωρείτα ομόλογα ή 
ομολογίες στις Μερίδες Επενδυτών σύμφωνα με τα δε¬ 
δομένατου εγκεκριμένου αρχείου. 

Άρθρο 72 

Διαγραφή Ομολόγων ή ομολογιών 
λόγω μεταφοράς τους σε άλλο Φορέα 

1. Ομόλογα ή ομολογίες που είναι εγγεγραμμένες σε 
Λογαριασμό Μερίδας, διαγράφονται από το Σ.Α.Τ. κατό¬ 
πιν σχετικού αιτήματος του επενδυτή στον Χειριστή υπό 
τον χειρισμό του οποίου είναι καταχωρημένα, το οποίο 
διαβιβάζεται από τον Χειριστή στο Κ.Α.Α. μέσω του Σ.Α.Τ. 
Για ομόλογα ή ομολογίες καταχωρημένα στον Ειδικό Λο¬ 
γαριασμό το αίτημα του Επενδυτή απευθύνεται στο 
Κ.Α.Α. Στο αίτημα πρέπει να προσδιορίζεται και ο Φορέας 
στον οποίο θα μεταφερθούν τα ομόλογα ή ομολογίες. 

2. Το Κ.Α.Α. ενημερώνει μέσω του Σ.Α.Τ. την Τράπεζα 
της Ελλάδος για το αίτημα μεταφοράς. 

3. Η διαγραφή πραγματοποιείται μετά από την έγκριση 
τηςΤτΕ. 

Άρθρο 73 

Όταν ο Θεματοφύλακας τηρεί για λογαριασμό επενδυ¬ 
τή Ομόλογα για τα οποία κατά τους όρους έκδοσής τους 
υποχρεούται να ενημερώνει τη Μερίδα του επενδυτή στο 
Σ.Α.Τ. διενεργεί ηλεκτρονικά τις εγγραφές των ομολόγων 
σε Μερίδα Επενδυτή. Με την καταχώρηση ομολόγων από 
Θεματοφύλακα με Χειριστή τον ίδιο, ενεργοποιείται και η 
Εξουσιοδότηση Χρήσης. 

ΜΕΡΟΣ Ζ' 

ΟΜΟΛΟΓΙΕΣ 

ΚΕΦΑΛΑΙΟ Α' 

ΣΤΟΙΧΕΙΑ ΜΕΡΙΔΑΣ ΚΑΙ ΛΟΓΑΡΙΑΣΜΩΝ 
ΕΚΔΟΤΡΙΑΣ ΟΜΟΛΟΓΙΩΝ 

Άρθρο 74 

Μερίδα Εκδότριας ομολογιών 

1. Η Μερίδα Εκδότριας ομολογιών δημιουργείται στο 
Σ.Α.Τ. κατά τη διαδικασία που ορίζεται στην παρ. 1 του 
άρθρ. 8 του Κανονισμού, εφόσον δεν υφίσταται ήδη Με¬ 
ρίδα Εκδότριας για την εταιρεία αυτή. 

2. Η Εκδότρια ομολογιών υπέχει τις υποχρεώσεις της 
παρ. 2 του άρθρ. 8 του παρόντος Κανονισμού. 

3. Στη Μερίδα Εκδότριας ομολογιών καταχωρούνται: 

α. τα στοιχεία που αφορούν στην Εκδότρια, όπως αυτά 

προβλέπονται στο άρθρ. 4 του παρόντος Κανονισμού και 

β. τα παρακάτω στοιχεία, που αφορούν τις ομολογίες: 
ί. Συνολικός αριθμός ομολογιών. 

Π. Κωδικός διαπραγμάτευσής τους στο Χ.Α. 
μι. Αναλογία μετατροπής ομολογιών προς μετοχές, 
εφόσον πρόκειται για μετατρέψιμες ομολογίες, 
ίν. Επιτόκιο. 

ΚΕΦΑΛΑΙΟ Β' 

ΜΕΡΙΔΕΣ, ΛΟΓΑΡΙΑΣΜΟΙ, ΕΤΑΙΡΙΚΑ ΓΕΓΟΝΟΤΑ 
ΚΑΙ ΠΡΑΞΕΙΣ ΤΟΥ ΟΜΟΛΟΓΙΟΥΧΟΥ 

Άρθρο 75 

Καταχώρηση Ομολογιών στο Σ.Α.Τ. 

Για την καταχώρηση των ομολογιών στο Σ.Α.Τ. εφαρμό¬ 
ζονται αναλογικά τα άρθρα 1 έως 24,33 έως 37,57 και 71 
του παρόντος Κανονισμού. 

Άρθρο 76 

Εταιρικά Γεγονότα - Πράξεις του ομολογιούχου 

Με την επιφύλαξη των όσων ειδικότερα ορίζονται πα¬ 
ρακάτω, για την καταχώρηση στο Σ.Α.Τ. των αποτελε¬ 
σμάτων των εταιρικών γεγονότων και των πράξεων των 
ομολογιούχων εφαρμόζονται αναλογικά τα άρθρα 25 έως 
30, 33 έως 37 και 39 έως 51 του παρόντος Κανονισμού. 

Άρθρο 77 

Πληρωμή τόκων - Παρακράτηση φόρου 

1. Το ΚΆΆ. μεσολαβεί στην καταβολή των τόκων κατό¬ 
πιν σχετικού αιτήματος της Εκδότριας. Στην περίπτωση 
αυτή, η καταβολή τωντόκων διενεργείται ως εξής: 

α. η Εκδότρια γνωστοποιεί στο ΚΆΆ. την ημέρα προσ¬ 
διορισμού των δικαιούχωντου τόκου. 

β. με την ολοκλήρωση της εκκαθάρισης της ημέρας αυ¬ 
τής και εφόσον έχει κατατεθεί σε λογαριασμό του ΚΆΆ. 
το συνολικό ποσό των τόκων, το ΚΆΆ.: 

αα. παρακρατεί το φόρο που αναλογεί στους τόκους 
σύμφωνα με τα οριζόμενα στα άρθρ. 12 παρ. Ν. 2238/ 
1994,26 Ν. 2789/2000 και 17 Ν. 2819/2000, όπως ισχύουν. 

ββ. αποδίδει στους Χειριστές για λογαριασμό των επεν¬ 
δυτών τα ποσά που αναλογούν σε ομολογίες καταχωρη- 
μένες σε Λογαριασμούς Χειριστή. 

γγ. αποδίδει στους ομολογιούχους το ποσό τωντόκων 
για τίτλους καταχωρημένους στον Ειδικό Λογαριασμό. 

2. Οι βεβαιώσεις είσπραξης του φόρου για φορολογική 
χρήση χορηγούνται: 

α. από τους Χειριστές, για ομολογίες καταχωρημένες 
σε Λογαριασμό Χειριστή. 

β. από το ΚΆΆ., για ομολογίες καταχωρημένες στον Ει¬ 
δικό Λογαριασμό. 

Άρθρο 78 

Εξόφληση ομολογιών 

1. Για την εξόφληση των ομολογιών αποστέλλεται στο 
ΚΆΆ. από την εταιρεία και το Χ.Α. σχετική γνωστοποίηση 
της τελευταίας ημέρας διαπραγμάτευσης των τίτλων αυ¬ 
τών. 

2. Με την ολοκλήρωση της εκκαθάρισης των συναλλα¬ 
γών της ημέρας αυτής, το ΚΆΆ. θέτει στη διάθεση της 
Εκδότριας τα στοιχεία των ομολογιούχων. 

3. Οι ομολογίες διαγράφονται σύμφωνα με το άρθρ. 41 
παρ. 1 και 3 του παρόντος Κανονισμού. 

Άρθρο 79 

Μετατροπή ομολογίας - Εισαγωγή μετοχών στο Σ.Α.Τ. 

1. Εφόσον ο ομολογιούχος επιθυμεί να ασκήσει δικαίω¬ 
μά του περί μετατροπής της ομολογίας του σε μετοχή, 


οφείλει να δεσμεύσει τον τίτλο του στο Σ.Α.Τ. σύμφωνα με 
το άρθρ. 44 παρ. 1 (α) και (β), το οποίο εφαρμόζεται ανα¬ 
λογικά. 

2. Ο ομολογιούχος, που δέσμευσε τις ομολογίες του, 
λαμβάνει σχετική βεβαίωση δέσμευσης από το Χειριστή 
για ομολογίες καταχωρημένες σε Λογαριασμό Χειριστή ή 
το ΚΆΆ. για ομολογίες καταχωρημένες στον Ειδικό Λο¬ 
γαριασμό ενώ κατάσταση δεσμεύσεων γνωστοποιείται 
από το ΚΆΆ. στην Εκδότρια κατόπιν σχετικού αιτήματος 
της. 

3. Η δέσμευση αυτή μπορεί να ανακληθεί από τον ομο¬ 
λογιούχο, εφόσον αυτός υποβάλλει σχετικό αίτημα σε 
εκείνον που υλοποίησε τη δέσμευση στο Σ.Α.Τ. καιπαρα- 
δώσειτη σχετική βεβαίωση απευθείας ή μέσω του Χειρι¬ 
στή στο ΚΆΆ. 

4. Γιατην εισαγωγή στο Σ.Α.Τ. τίτλων στους οποίους με- 
τετράπησαν οι Ομολογίες, εφαρμόζονται τα άρθρ. 25 και 
26 του παρόντος Κανονισμού και το ΚΆΆ. προβαίνει ταυ¬ 
τόχρονα σε: 

α. καταχώρηση των νέων τίτλων στους Λογαριασμούς 
των δικαιούχων σύμφωνα μετά άρθρα 34 ή 35 κατ’ επιλο¬ 
γή του ΚΆΆ. και 57 του παρόντος Κανονισμού. 

β. διαγραφή των παλαιών τίτλων με εφαρμογή του άρ¬ 
θρ. 41 παρ. 1 και 3 του παρόντος Κανονισμού. 

Άρθρο 80 

Καταγγελία - Διαγραφή ομολογιών 

1. Εφόσον ο ομολογιούχος επιθυμεί να καταγγείλει τη 
δανειακή του σχέση προς την Εκδότρια, οφείλει να προ- 
βεί σε δέσμευση των τίτλων του στο Σ.Α.Τ. σύμφωνα με 
το άρθρ. 44 παρ. 1 (α) και (β), που εφαρμόζεται αναλο¬ 
γικά. 

2. Ο ομολογιούχος, που δέσμευσε τις ομολογίες του, 
λαμβάνει σχετική βεβαίωση δέσμευσης από το Χειριστή 
για ομολογίες καταχωρημένες σε Λογαριασμό Χειριστή ή 
το ΚΆΆ. για ομολογίες καταχωρημένες στο Ειδικό Λογα¬ 
ριασμό ενώ κατάσταση δεσμεύσεων γνωστοποιείται από 
το ΚΆΆ. στην Εκδότρια κατόπιν σχετικού αιτήματος της. 

3. Η δέσμευση αυτή μπορεί να ανακληθεί από τον ομο¬ 
λογιούχο, εφόσον αυτός υποβάλλει σχετικό αίτημα σε 
εκείνον που υλοποίησε τη δέσμευση στο Σ.Α.Τ. καιπαρα- 
δώσειτη σχετική βεβαίωση απευθείας ή μέσω του Χειρι¬ 
στή στο ΚΆΆ. 

4. Γ ια τη διαγραφή ομολογιών που έχουν καταγγελθεί, 
εφαρμόζονται τα άρθρ. 25, 26 και 41 παρ. 1 και 3 του πα¬ 
ρόντος Κανονισμού. 

ΜΕΡΟΣ Η' 

ΕΙΔΙΚΑ ΘΕΜΑΤΑ 

Άρθρο 81 

Εξ αποστάσεως Μέλος (ΒοπιοΙθ πιοπιάοή 

1. Μέλος του Χ.Α. που δεν έχει νόμιμη εγκατάσταση 
στην Ελλάδα εκτελεί τις προβλεπόμενες στον παρόντα 
Κανονισμό ενέργειες για την εκκαθάριση και το διακανο¬ 
νισμό των χρηματιστηριακών συναλλαγών που έχει συνά¬ 
ψει στο Χ.Α., καθώς και κάθε σχετική δικαιοπραξία ή υλι¬ 
κή πράξη για την οποία απαιτείται φυσική παρουσία, μέ¬ 
σω ενός και μόνου Θεματοφύλακα, που ενεργεί ως 
αντιπρόσωπος, στο όνομα και για λογαριασμό του. 

2. Το ΚΆΆ. κοινοποιεί στην Επιτροπή Κεφαλαιαγοράς 
τα στοιχεία του αντιπροσώπου κάθε εξ αποστάσεως Μέ¬ 
λους. 

Άρθρο 82 

Χαρτοφυλάκιο Ασφάλειας 

1. Αξίες καταχωρημένες σε Λογαριασμό Χειριστή χαρα¬ 
κτηρίζονται και αποχαρακτηρίζονται στο Σ.Α.Τ. ως στοι¬ 
χεία του κατ’ άρθρ.3 Ν. 2843/2000 Χαρτοφυλακίου Ασφά¬ 
λειας απότο Χειριστή του Λογαριασμού αυτού και με απο¬ 
κλειστική ευθύνη του, εφόσον ο Χειριστής είναι Μέλος και 
δικαιούται να παρέχει την υπηρεσία του άρθρ. 2παρ. 2(γ) 
του Ν. 2396/1996. 

2. Το προβλεπόμενο στο Ν. 2843/2000 ενέχυρο του Μέ¬ 
λους σε αξία που έχει σύμφωνα με την προηγούμενη πα¬ 
ράγραφο χαρακτηρισθεί ως στοιχείο του Χαρτοφυλακίου 
Ασφάλειας εκτείνεται αυτοδίκαια σε οποιαδήποτε άλλη 
αξία γεννηθεί από το στοιχείο αυτό, εφόσον η νέα αξία 
καταχωρηθεί στο Σ.Α.Τ. σύμφωνα με το άρθρ. 34 του πα¬ 
ρόντος Κανονισμού. 

3. Το δικαίωμα της απόληψης μερίσματος ή τόκου από 
στοιχείο του Χαρτοφυλακίου Ασφάλειας γεννάται στο 
πρόσωπο του επενδυτή. 

4. Το δικαίωμα προτίμησης που έχει γεννηθεί από στοι¬ 
χείο του Χαρτοφυλακίου Ασφάλειας δεν μπορεί να απο- 


τελέσει το ίδιο στοιχείο του Χαρτοφυλακίου Ασφαλείας 
και καταχωρείται σύμφωνα με το άρθρ. 38 του παρόντος 
Κανονισμού ελεύθερο στο Λογαριασμό Χειριστή. 

Άρθρο 83 

Καταργούμενες διατάξεις 

Από την έναρξη ισχύος του παρόντος καταργείται η 
με αριθμό 9820/154/16.3.1999 απόφαση της Επιτροπής 
Κεφαλαιαγοράς (ΦΕΚ 900 Β'), όπως ίσχυε τροποποιη- 
θείσα. 

Άρθρο 84 

Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολο¬ 
γισμού. 

Η παρούσα απόφαση ισχύει από τη δημοσίευση της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΙΌΓη και μέχρι 100 σελίδες σε 5 ουίΌ προσαυξανόμενη 
κατά 1 θυΐΌ ανά 50 σελίδες. 

• Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

Τα παραπάνω οά-Γοηι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊπΙθΓηθΙ : ΗΗρ://νννννν.Θΐ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































